
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 199 

27 Αυγούστου 1996 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 282 


Οργανισμός του Νομικού Συμβουλίου του Κράτους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 του Ν. 1884/1990 «Διαρ¬ 
ρυθμίσεις στην έμμεση φορολογία και άλλες διατάξεις» 
(ΦΕΚΑ’ 81), με το οποίο ανασυστήθηκετο Νομικό Συμβού¬ 
λιο του Κράτους, όπως οι διατάξεις αυτές αντικαταστάθη- 
καν ως προς την παράγραφο Β1, από το άρθρο 19 παρά¬ 
γραφος 17του Ν. 2386/1996 (ΦΕΚΑ'43). 

2. Την με αριθ. 411/24-1-1996 κοινή απόφαση Πρωθυ¬ 
πουργού και Υπουργού Οικονομικών “Ανάθεση αρμοδιοτή¬ 
των Υπουργού Οικονομικών στους Υφυπουργούς Οικονο¬ 
μικών” (ΦΕΚ Β'58), με την οποία παρακρατείται η αρμοδιό¬ 
τητα σε θέματα Νομικού Συμβουλίου του Κράτους (Ν.Σ.Κ.) 
από τον Υπουργό Οικονομικών, 

3. Το γεγονός ότι από την εφαρμογή των διατάξεων του 
παρόντος Διατάγματος δεν προκαλείται δαπάνη σε βάρος 
του κρατικού προϋπολογισμού (άρθρο 29Α Ν.1558/1985, 
όπως προστέθηκε με το άρθρο 27 του Ν.2081/1992), 

4. Την με αριθμό 299/1996 γνωμοδότηση του Συμβουλίου 
της Επικράτειας 

Με πρόταση του Υπουργού Οικονομικών, αποφασίζουμε: 
ΜΕΡΟΣ ΠΡΩΤΟ 

ΑΡΜΟΔΙΟΤΗΤΕΣ-ΔΙΑΡΘΡΩΣΗ-ΣΥΓΚΡΟΤΗΣΗ 
ΚΕΦΑΛΑΙΟ Α' 

Άρθρο 1 

Το Νομικό Συμβούλιο του Κράτους (Ν.Σ.Κ.) αποτελεί α¬ 
νώτατη, ενιαία και ανεξάρτητη Αρχή του Κράτους, υπαγό¬ 
μενο απ’ευθείας στην αρμοδιότητα του Υπουργού Οικονο¬ 
μικών. 

Άρθρο 2 
Αρμοδιότητες 

Στην αρμοδιότητα του Ν.Σ.Κ. υπάγονται: 

α) Η δικαστική υπεράσπιση ενώπιον κάθε ημεδαπού δι¬ 
καστηρίου των συμφερόντων του Κράτους και των νομικών 
προσώπων δημοσίου δικαίου (Ν.Π.Δ.Δ.), που η νομική τους 
υπηρεσία διεξάγεται απ'αυτό ή από μέλη του, σύμφωνα με 
ειδικές διατάξεις. 

β) Η υπεράσπιση, σύμφωνα με τις διέπουσες αυτό διατά¬ 
ξεις, των υποθέσεων της Ελληνικής Δημοκρατίας και η εκ¬ 
προσώπηση αυτής ενώπιοντης Ευρωπαϊκής Επιτροπής Αν¬ 
θρωπίνων Δικαιωμάτων, του Δικαστηρίου Ανθρωπίνων Δι¬ 
καιωμάτων και κάθε δικαστηρίου και δικαστικής αρχής 
Κρατών μελών της Ευρωπαϊκής Ένωσης ή άλλων Κρατών, 
καθώς και του Δικαστηρίου της Ευρωπαϊκής Κοινότητος, 
με την επιφύλαξη των διατάξεων του άρθρου 6 του Ν. 


2197/1994 (ΦΕΚ. Α'42) και του άρθρου 23 του Ν. 2019/1992 
(ΦΕΚ.Α'34). 

γ) Η νομική υποστήριξη των υπηρεσιών του Υπουργείου 
Γεωργίας ενώπιον των οργάνων της Ευρωπαϊκής Ένωσης, 
σύμφωνα με τις διατάξειςτου άρθρου 14παραγρ. ΙΟτουΝ. 
2227/1994 (ΦΕΚ. ΑΊ 29). 

δ) Η διενέργεια όλων των δικαστικών πράξεων, που ανα- 
φέρονται στο άρθρο 6της κυρωθείσας με το ν.δ. 4421/1964 
Πολυμερούς Σύμβασης «Περί διεκδικήσεως διατροφής εις 
την αλλοδαπήν» και ανάγονται στα καθήκοντα του Υπουρ¬ 
γείου Δικαιοσύνης. 

ε) Η διεξαγωγή όλων των δικαστικών πράξεων, που προ- 
βλέπονται στις διεθνείς συμβάσεις δικαστικής αρωγής σε 
ποινικές, ασπκές και εμπορικές υποθέσεις, στις οποίες η 
Ελλάδα είναι συμβαλλόμενο μέρος και συνιστούν καθήκο¬ 
ντα του Υπουργείου Δικαιοσύνης ως κεντρικής αρχής. 

ζ) Η καθοδήγηση των ενεργειώντηςΔιοίκησης με νομικές 
γνωμοδοτήσεις. 

η) Η αναγνώριση απαιτήσεων κατά του Δημοσίου και ο 
συμβιβασμός σε διαφορές με αυτό. 

θ) Η γνωμοδότηση για την υπαγωγή διαφορών του Δημο¬ 
σίου σε διαιτησία και ο ορισμός διαιτητών του. 

ι) Η γνωστοποίηση στη Διοίκηση των αιτίων ακύρωσης 
πράξεώντης από τα Δικαστήρια και η υπόδειξη προς αυτή 
μέτρων για την περιστολή έκδοσης ακυρωτικών αποφάσε¬ 
ων. 

ια) Η επεξεργασία των σχεδίων νόμων και διαταγμάτων, 
που παραπέμπονται αρμοδίως σ’αυτό. 

Άρθρο 3 

Βασική διάρθρωση 

1. Οι εργασίες του Ν.Σ.Κ. διεξάγονται από: 

α) Την Κεντρική Υπηρεσία, β) Τα Γ ραφεία Νομικών Συμ¬ 
βούλων, γ) Τα Δικαστικά Γ ραφεία, δ) Τους Δικηγόρους του 
Δημοσίου, όπου δεν λειτουργούν Γ ραφεία Νομικών Συμ¬ 
βούλων ή Δικαστικά Γ ραφεία και ε) Τους δικηγόρους αλλο¬ 
δαπής. 

Άρθρο 4 

Συγκρότηση του Ν.Σ.Κ. ως συλλογικού οργάνου 

1. Το Ν.Σ.Κ., ως συλλογικό όργανο λειτουργεί σε Ολομέ¬ 
λεια, Τμήματα και Τριμελέίς Γνωμοδστικές Επιτροπές (Επι¬ 
τροπές). 

2. Η Ολομέλεια συγκροτείται από τον Πρόεδρο, τους Α¬ 
ντιπροέδρους και τους Νομικούς Συμβούλους ως μέλη με 
ψήφο. Γ ια την ύπαρξη απαρτίας απαιτείται να παρίστανται 
οι μισοί από τον συνολικό αριθμό των πιο πάνω μελών, που 
υπηρετούν κάθε φορά. 

3. Τα Τμήματα του Ν.Σ.Κ. συγκροτούνται όπως ορίζεται 
στο άρθρο 3 παραγρ. 3 του Β.Δ. 6/1961. Γιατην ύπαρξη α¬ 
παρτίας κάθε Τμήμστος, απαιτείται να παρίστανται τα μισά 
τουλάχιστον από τον συνολικό αριθμό των ορισθέντων με¬ 
λών του, που υπηρετούν κάθε φορά. Ο Πρόεδρος του 
Ν.Σ.Κ. μπορεί να προεδρεύει οποιουδήποτε Τμήματος. 

4. Οι Πάρεδροιτου Ν.Σ.Κ. μετέχουν στις εργασίες της Ο- 

λομέλειας και των Τμημάτων ως εισηγητές σε υποθέσεις, 
που τους έχουν ανατεθεί, με γνώμη χωρίς ψήφο. 

Στις συνεδριάσεις των παραπάνω οργάνων μπορεί να πα- 
ρίστανται και Δικαστικοί Αντιπρόσωποι κατά την συζήτηση 
υποθέσεων, τις οποίες έχουν χειρισθεί, για παροχή εξηγή¬ 
σεων ή διευκρινίσεων. 

5. Στην Κεντρική Υπηρεσία του Ν.Σ.Κ. και στα Γ ραφεία Νο¬ 
μικών Συμβούλων λειτουργεί Επιτροπή, η οποία μπορεί κα¬ 
τά περίπτωση, να συγκροτείται από ένα Νομικό Σύμβουλο, 
ένα Πάρεδρο και ένα Δικαστικό Αντιπρόσωπο, ή από τρεις 
Νομικούς Συμβούλους, ή από δύο Νομικούς Συμβούλους 
και ένα Πάρεδρο ή Δικαστικό Αντιπρόσωπο, ή από ένα Νο¬ 
μικό Σύμβουλο και δύο Παρέδρους ή δύο Δικαστικούς Αντι¬ 
προσώπους. 

Στα Δικαστικά Γ ραφεία, αν υπηρετούν Πάρεδρος και δύο 
Δικαστικοί Αντιπρόσωποι, η Επιτροπή συγκροτείται απ’αυ- 
τούς. 

Άρθρο 5 
Αρμοδιότητες 

1. Οι Επιτροπές γνωμοδοτούν: 

α) Σε εξώδικες διαφορές μέχρι του ποσού της καθ'ύλην 
αρμοδιότητας του Μονομελούς Πρωτοδικείου και σε δικα¬ 
στικές διαφορές για τηρητέα πορεία, συμβιβαστική επίλυ¬ 
ση διαφορών ή αναγνώριση απαιτήσεων, για παραίτηση ή 
αποδοχή αγωγών ή δικαστικών αποφάσεων και για άσκηση 
ή παραίτηση από ένδικα μέσα και βοηθήματα, και β) Σε ε¬ 
ρωτήματα της Διοίκησης. Στις περιπτώσεις αυτές είναι δυ¬ 
νατή η απευθείας εισαγωγή ή παραπομπή της υπόθεσης 
λόγω σπουδαιότητας σε Τμήμα ή στην Ολομέλεια. Με από¬ 
φαση του Προέδρου του Ν.Σ.Κ. καθορίζεται ο τρόπος, οι 
προϋποθέσεις και η διαδικασία άσκησηςτωνπαραπάνω αρ¬ 
μοδιοτήτων. 

Η Επιτροπή της Κεντρικής Υπηρεσίας αποφαίνεται σε θέ¬ 
ματα αρμοδιότητάςτης για υποθέσεις επαρχιών, στις οποί¬ 
ες δεν λειτουργούν Δικαστικά Γ ραφεία ή στα λειτουργού- 
ντα δεν είναι δυνατή η συγκρότηση της Επιτροπής. 

2. ΤαΤμήματαγνωμοδοτούν: 

α) Σε δικαστικές και εξώδικες υποθέσεις, που δεν υπάγο¬ 
νται στην αρμοδιότητα των Επιτροπών ή παραπέμπονται α¬ 
πό Επιτροπή σε Τμήμα για τηρητέα πορεία, παραίτηση ή α¬ 
ποδοχή αγωγών, ή δικαστικών αποφάσεων, για παραίτηση 
από ασκηθέντα ένδικα μέσα και βοηθήματα, και για συμβι¬ 
βαστική επίλυση διαφορών, ή αναγνώριση απαιτήσεων. 

β) Σε ερωτήματα της Διοίκησης, που υπογράφονται από 
τον Υπουργό, ή άλλο όργανο στα πλαίσια αρμοδιότητας, 
που έχει νόμιμα εκχωρηθεί σ’αυτό ή από τον Πρόεδρο Διοι¬ 
κητικού Συμβουλίου ή άλλο ειδικώς εξουσιοδοτημένο όρ¬ 
γανο διοίκησης νομικού προσώπου δημοσίου δικαίου, του 
οποίου η νομική υπηρεσία διεξάγεται από το Ν.Σ.Κ. ή από ο¬ 
ρισμένο Γ ραφείο αυτού, ή μέλος του, με βάση ειδική διάτα¬ 
ξη- 

γ) Για κάθε σχέδιο νόμου ή διατάγματος, που παραπέ- 
μπεται στο Ν.Σ.Κ. για επεξεργασία. 

3. Η Ολομέλεια γνωμοδοτεί: 

α) Για την υποβολή διαφορών του Δημοσίου σε διαιτησία 
και τον διορισμό των διαιτητών αυτού. 

β) Για υποθέσεις, οι οποίες, παραπέμπονται σ'αυτήν από 
τον Πρόεδρο του Ν.Σ.Κ. ή κάποιο Τμήμα. 

γ) Σε ερωτήματα για τα οποία ζητείται από Υπουργό 
απ’ευθείας η γνώμη της, ή για τα οποία προηγήθηκε γνω¬ 
μοδότηση Τμήματος, η οποία δεν έγινε αποδεκτή και 
δ) Για κάθε νομικό ζήτημα μείζονος σημασίας, που εισά- 
γεται απ'ευθείας σ’αυτήν με πράξη του Προέδρου. 

4. Οι κατά τόπους Γενικοί Γραμματείς Περιφέρειας, μπο¬ 
ρούν να απευθύνουν για θέματα της αρμοδιότητάς τους ε¬ 
ρωτήματα στα Δικαστικά Γ ραφεία ή Γ ραφεία Νομικού Συμ¬ 
βούλου της έδρας τους. Τα Γ ραφεία αυτά, αν υπάρχει σχε¬ 
τική προηγούμενη γνωμοδότηση του Ν.Σ.Κ., γνωστοποιούν 
αυτήν στους ερωτώντες. Διαφορετικά, αν μεν πρόκειται για 
απλά θέματα, απαντούν με ατομικές γνωμοδοτήσεις ή γνω¬ 
μοδοτήσεις της Επιτροπής, σε κάθε άλλη όμως περίπτωση 
αποστέλλουν αυτά χωρίς καθυστέρηση και με πλήρη εισή¬ 
γηση στην Κεντρική Υπηρεσία του Ν.Σ.Κ., για την έκδοση 
γνωμοδότησης Τμήματος ή της Ολομέλειας. Στην περίπτω¬ 


ση αυτή το ερώτημα εισάγεται προς συζήτηση με πράξη 
του Προέδρου, η οποία ορίζει και τον εισηγητή. 

5. Ο Πρόεδρος του Ν.Σ.Κ. μπορεί να παραπέμπει σε Τμή¬ 
μα οποιαδήποτε υπόθεση ή ερώτημα, έστω και αν έχει 
προηγηθεί επ’αυτού γνωμοδότηση της Επιτροπής ή ατομι¬ 
κή. Επίσης μπορεί να εισάγει οποιαδήποτε υπόθεση ή ερώ¬ 
τημα απ’ευθείας ενώπιοντης Ολομέλειας, καθώς και ναπα- 
ραπέμψει σ'αυτήν οποιαδήποτε γνωμοδότηση Τμήματος, 
όταν κρίνει ότι η λύση που δόθηκε απ’αυτό χρειάζεται επα¬ 
νεξέταση. Στις περιπτώσεις αυτές με την πράξη της παρα¬ 
πομπής ορίζεται και ο εισηγητής. 

6. Τα ερωτήματα της Διοίκησης διαλαμβάνουν πλήρη εξι- 
στόρηση των πραγματικών περιστατικών της υπόθεσης και 
προσδιορισμό των προβληματισμών της, για την έννοια και 
το περιεχόμενο συγκεκριμένων διατάξεων της κείμενης νο¬ 
μοθεσίας, των οποίων ζητείται η ερμηνεία από το Ν.Σ.Κ., 
προκειμένης εφαρμογής αυτών από την ερωτώσα υπηρε¬ 
σία στα πλαίσια των αρμοδιοτήτων της. 

Άρθρο 6 
Λειτουργία 

1. Στις συνεδριάσεις της Ολομέλειας, των Τμημάτων και 
των Επιτροπών, οι υποθέσεις και τα ερωτήματα φέρονται 
προς συζήτηση ύστερα από έγγραφη εισήγηση, η οποία 
διανέμεταιτουλάχιστον δύο ημέρες πριν από τηνημέρατης 
συνεδρίασης στα μέλη για ενημέρωσή τους. Η εισήγηση πε¬ 
ριέχει υποχρεωτικά πλήρη έκθεση του πραγματικού και νο¬ 
μικού μέρους της υπόθεσης, με παράθεση του κειμένου 
των εφαρμοστέων διατάξεων, της ερμηνείας αυτών και της 
προτεινόμενης λύσης. Σε εξαιρετικές περιπτώσεις για θέ¬ 
ματα ή υποθέσεις επείγουσας φύσης, μπορεί η διαδικασία 
αυτή να μη τηρηθεί, ύστερα από άδεια του Προέδρου του 
Ν.Σ.Κ., ή του προέδρου του Τμήματος ή του προεδρεύοντα 
της Επιτροπής. Οι προς τον Πρόεδρο και τους προέδρους 
των Τμημάτων απευθυνόμενες εισηγήσεις, συνοδεύονται 
υποχρεωτικά από αντίγραφα σε πλήρη σειρά, όλων των δι¬ 
κογράφων της υπόθεσης καθώς και όλων των κρίσιμων για 
τη διάγνωση της διαφοράς λοιπών εγγράφων. Το ίδιο ισχύ¬ 
ει τόσο για τις εισηγήσεις και τα επ’αυτών πρακτικά των Ε¬ 
πιτροπών των Γ ραφείων, που αποστέλλονται στον Πρόε¬ 
δρο του Ν.Σ.Κ. για θεώρηση, όσο και για τις εισηγήσεις 
προς την Επιτροπή της Κεντρικής Υπηρεσίας από τα Γ ρα¬ 
φεία του Ν.Σ.Κ., στα οποία δεν λειτουργεί τέτοια Επιτροπή. 

2. Για τις συνεδριάσεις της Ολομέλειας, των Τμημάτων 
και των Επιτροπών συντάσσονται πρακτικά, με εξαίρεση τα 
γνωμαδοτικά θέματα. Τα πρακτικά γνωμοδοτήσεων σε δι¬ 
καστικές και εξώδικες υποθέσεις, των μεν Επιτροπών υπο¬ 
γράφονται από τους μετέχοντες και θεωρούνται από τον 
Πρόεδρο του Ν.Σ.Κ., της δε Ολομέλειας και των Τμημάτων, 
από εκείνον που προεδρεύει και τον γραμματέα. Οι γνωμο¬ 
δοτήσεις επί των ερωτημάτων της μεν Ολομέλειας και των 
Τμημάτων υπογράφονται από τον εισηγητή και τον Πρόε¬ 
δρό τους, των δε Επιτροπών απ ολα τα μέλη. 

3. Οι γνωμοδοτήσεις σε ερωτήματα και τα πρακτικά γνω¬ 
μοδοτήσεων σε δικαστικές και εξώδικες υποθέσεις των Ε¬ 
πιτροπών, τωνΤμημάτων και της Ολομέλειας, εκδίδονταιμε 
πλειοψηφία των παρόντων μελών, που έχουν ψήφο, εκφε- 
ρομένηςτης γνώμης τους κατά σειρά από τον νεώτερο. Στα 
Τμήματα και στην Ολομέλεια σε περίπτωση, που διατυπω¬ 
θούν περισσότερες από δύο γνώμες, οι εκφέροντες την α¬ 
σθενέστερη οφείλουν να προσχωρήσουν σε μία από τις ε¬ 
πικρατέστερες. Εάν οι εκφραζόμενες γνώμες συγκεντρώ¬ 
νουν ίσο αριθμό ψήφων, γίνεται ψηφοφορία, για να 
αποκλεισθεί μιά απ’αυτές. Οι εκφράσαντες την αποκλει- 
σθείσα γνώμη, οφείλουν να προσχωρήσουν σε μία από τις 
άλλες, μέχρι να σχηματισθεί πλειοψηφία. Σε περίπτωση, 
που επιτευχθεί ισοψηφία, στις μεν συνεδριάσεις της Ολο¬ 
μέλειας υπερισχύει η ψήφος του Προέδρου, στις δε συνε¬ 
δριάσεις των Τμημάτων η υπόθεση παραπέμπεται στην Ο¬ 
λομέλεια. Στις συνεδριάσεις των Επιτροπών, αν δεν σχημα- 
τισθεί πλειοψηφία, η υπόθεση παραπέμπεται στο αρμόδιο 
Τμήμα. 

Οι γνωμοδοτήσεις και τα πρακτικά περιέχουν τις επικρα- 
τήσασες δύο γνώμες με πλήρη αιτιολογία. Επίσημο αντί¬ 
γραφο κάθε γνωμοδότησης αποστέλλεται στην αντίστοιχη 

υπηρεσία, που επιμελήθηκε για την υποβολή του ερωτήμα¬ 
τος, η οποία υποχρεούται να ενεργήσει για την αποδοχή ή 
μη αυτής. 

4. Οι γνωμοδοτήσεις δεν δημιουργούν δικαίωμα υπέρ οι- 
ουδήποτε τρίτου, ούτε χορηγείται αντίγραφο αυτών, πριν 
από την αποδοχή, με επισημειωματική πράξη, γνώμης, που 
διατυπώνεται σ' αυτές, από τα αναφερόμενα στο άρθρο 5 
παραγρ. 2 περ. β' και 4 κατά περίπτωση όργανα, τα οποία υ¬ 
πέβαλαν το ερώτημα. Μετά από την αποδοχή τους οι γνω¬ 
μοδοτήσεις αποτελούν πράξεις, που είναι υποχρεωτικές 
για την Διοίκηση και μπορεί να χορηγηθεί αντίγραφο αυτών, 
σύμφωνα με τις κείμενες διατάξεις. 

5. Τα πρακτικά γνωμοδοτήσεων σε δικαστικές και εξώδι- 
κες υποθέσεις δεν έχουν ισχύ, ούτε εκτελούνται χωρίς την 
έγκριση του Υπουργού Οικονομικών, ο οποίος μπορεί να 
τροποποιεί τους όρους αυτών μόνο επωφελέστερα για το 
Δημόσιο. Τα πρακτικά σε υποθέσεις ακυρωτικής διαδικα¬ 
σίας του Διοικητικού Εφετείου ή του Συμβουλίου της Επι¬ 
κράτειας, εγκρίνονται από τον αρμόδιο κατά περίπτωση Υ¬ 
πουργό. Τα πρακτικά πριν από την έγκρισή τους δεν δημι¬ 
ουργούν δικαίωμα υπέρ οιουδήποτε τρίτου, ούτε 
χορηγείται αντίγραφο αυτών. Μετά από την έγκρισή τους, 
εκτελούνται υποχρεωτικά από τη Διοίκηση, μη υποκείμενα 
σε περαιτέρω έλεγχο. 

ΚΕΦΑΛΑΙΟ Β' 

ΠΡΟΕΔΡΟΣ-ΔΙΑΡΘΡΩΣΗ ΥΠΗΡΕΣΙΩΝ- 
ΑΡΜΟΔΙΟΤΗΤΕΣ 
Άρθρο 7 
Πρόεδρος Ν.Σ.Κ. 

1. Ο Πρόεδρος του Ν.Σ.Κ. είναι αντιπρόσωπος (ΑΟΕΝΤ) 
της Ελληνικής Κυβέρνησης στην Επιτροπή και το Δικαστή¬ 
ριο ανθρωπίνων δικαιωμάτων, δυνάμενος να ορίσει ως ανα¬ 
πληρωτή του άλλο μέλος του Ν.Σ.Κ. 

2. Ο Πρόεδρος: α) προίσταται του Νομικού Συμβουλίου, 
είναι υπηρεσιακός και πειθαρχικός προϊστάμενος του Κύρι¬ 
ου και του Διοικητικού προσωπικού του Ν.Σ.Κ. και κατευθύ¬ 
νει, παρακολουθεί και ελέγχει τις εργασίες του, και μπορεί 
να ασκήσει όλα τα καθήκοντα νομικού συμβούλου, β) προ¬ 
εδρεύει της Ολομέλειας και των Τμημάτων, γ) υπογράφει 
τα αποδεικτικά των επιδιδομένων στο Δημόσιο κάθε είδους 
δικογράφων και δικαστικών αποφάσεων, καθώς και κάθε 
εγγράφου που αφορά σε υποθέσεις της αρμοδιότητάςτου, 
δ) με πράξεις του κατανέμει τις θέσεις του κύριου και διοι¬ 
κητικού προσωπικού στις υπηρεσιακές μονάδες του Ν.Σ.Κ., 
ανάλογα με τις εκάστοτε ανάγκες, τοποθετεί τα μέλη του 
προσωπικού σ’αυτές, ρυθμίζει θέματα οργάνωσης και λει¬ 
τουργίας των Γραφείων Νομικών Συμβούλων, Δικαστικών 
Γ ραφείων και της Κεντρικής Υπηρεσίας, ορίζει τα καθήκο¬ 
ντα του προσωπικού, τα τηρούμενα από τα γραφεία βιβλία 
και κάθε άλλη σχετική λεπτομέρεια., ε) κατανέμει τις υπο¬ 
θέσεις στα Γ ραφεία των Νομικών Συμβούλων και τα Δικα¬ 
στικά Γ ραφεία, χωρίς δέσμευση από την καθ’ύλη ή την κα¬ 
τά τόπο αρμοδιότητάτους, δυνάμενος να χρεώνει ατομικά 
οποιαδήποτε υπόθεση σε συγκεκριμένο μέλος του κύριου 
προσωπικού, στ) παρέχει τις εντολές για την άσκηση αγω¬ 
γής, εγκλήσεως και κάθε άλλης επιθετικής δικαστικής πρά¬ 
ξης ή ενέργειας καθώς και τις σχετικές με αυτές πληρεξου¬ 
σιότητες, ενώπιον οποιουδήποτε Δικαστηρίου ή αρχής της 
ημεδαπής ή της αλλοδαπής, ζ) εγκρίνει την αντί άλλης από¬ 
δειξης επαγωγή όρκου ή αντεπαγωγή στις δικαστικές δια¬ 
φορές του Δημοσίου. Η επιβοηθητική επαγωγή όρκου γίνε¬ 
ται εγκύρως χωρίς την διατύπωση αυτή, η) δίνει στο γρα¬ 
φείο του τους όρκους, που επιβάλλονται στο Δημόσιο στις 
δίκες αυτού, εφ’όσον του δοθεί γενική ή ειδική προς τούτο 
πληρεξουσιότητα με πράξη του Υπουργού των Οικονομι¬ 
κών, θ) υπογράφει τα έγγραφα με τα οποία αποστέλλονται 
για εκτέλεση αποφάσεις σε βάροςτου Δημοσίου μαζί με εκ¬ 
καθάριση του πληρωτέου ποσού και παρέχει τις απαιτού- 
μενεςπρος υπογραφή συμβολαίων και πράξεων πληρεξου¬ 
σιότητες, ι) εγκρίνει την χορήγηση αντιγράφων από τα έγ¬ 
γραφα, που φυλάσσονται στην Κεντρική Υπηρεσία του 
Νομικού Συμβουλίου ή προέρχονται από αυτό, ια) παραγ- 
γέλλει την επιθεώρηση των γραφείων και των μελών του 
Ν.Σ.Κ. καθώς και των δικηγόρωντου Δημοσίου, ιβ) έχει κά¬ 


θε άλλη αρμοδιότητα, που προβλέπεται στο παρόν διάταγ¬ 
μα, ή σε κάθε άλλη διάταξη και γενικά ασκεί όλες τις αρμο¬ 
διότητες της Κεντρικής Υπηρεσίας, υπογράφοντας κάθε 
σχετικό έγγραφο. 

3. Ο Πρόεδρος με πράξη του μπορεί να εξουσιοδοτήσει 
Νομικό Σύμβουλο ή Πάρεδρο από αυτούς, που υπηρετούν 
στην Κεντρική Υπηρεσία για να υπογράφουν «με εντολή 
του»: α) τις εκθέσεις επίδοσης εγγράφων και δικογράφων 
προς το Δημόσιο, β) τις καταστάσεις εκκαθάρισης των α¬ 
ποδοχών, των οδοιπορικών εξόδων και αποζημιώσεων για 
εκτός έδρας κίνηση ή κίνηση στην αλλοδαπή του κύριου και 
διοικητικού προσωπικού και γ) κάθε άλλο κατά την κρίση 
του έγγραφο. 

Άρθρο 8 

Κεντρική Υπηρεσία Ν.Σ.Κ. 

Η Κεντρική Υπηρεσία του Ν.Σ.Κ. συγκροτείται από τις α¬ 
κόλουθες υπηρεσιακές μονάδες: 
α. Γραφείο Προέδρου, 
β. Γραμματεία. 

γ. Σχηματισμούς Δικαστικών και Εξωδίκων Υποθέσεων, 
δ. Κέντρο Νομικής Πληροφορικής, Μελετών και νομικών 
εκδόσεων. 

ε. Γ ενική Διεύθυνση Διοικητικής Υποστήριξης. 

Άρθρο 9 

Γ ραφείο Προέδρου 

Το Γ ραφείο Προέδρου διεκπεραιώνει την προς τον Πρόε¬ 
δρο απευθυνόμενη αλληλογραφία, ρυθμίζει τις συνεργα¬ 
σίες και τις παραστάσεις του Προέδρου, παρακολουθεί και 
ενημερώνει αυτόν για κάθε δημοσίευμα του τύπου, που α¬ 
φορά το Ν.Σ.Κ. ή τις διεξαγόμενες απ’αυτό υποθέσεις και ε¬ 
πιμελείται της ενδεχόμενης πληροφόρησης και απάντησης 
σ’αυτά, μεριμνά για την υπογραφή απ’αυτόν κάθε πράξης ή 
εγγράφου και για την περαιτέρω διεκπεραίωσή τους και τη¬ 
ρεί το πρωτόκολλο διαβαθμισμένων εγγράφων. 

Άρθρο 10 
Γ ραμματεία 

1. Η Γραμματεία του’Ν.Σ.Κ. υπάγεται ως μονάδα απ’ευ- 
θείας στον Πρόεδρο και σύγκειται από τα Γ ραφεία: 

α) Σύνταξης και Αρχείου Πρακτικών Τμημάτων και Ολο¬ 
μέλειας, 
β) Διοίκησης και 
γ) Προσωπικού. 

2. Το Γ ραφείο Σύνταξης και Αρχείου Πρακτικών: 

α) Έχει την ευθύνη σύνταξης των πρακτικών της Ολομέ¬ 
λειας και των Τμημάτων, της μέριμνας για την έγκριση τού¬ 
των, καθώς και εκείνων των Επιτροπών, από τον Υπουργό 
των Οικονομικών ή το εξουσιοδοτημένο απ’αυτόν όργανο 
και της διαβίβασής τους για εκτέλεση στις αρμόδιες υπη¬ 
ρεσιακές μονάδες, 

β) Τηρεί τα σχετικά βιβλία καταχώρισης των πρακτικών, 
με αύξοντα αριθμό και μεριμνά για την απαιτούμενη υπο¬ 
γραφή ή θεώρησή τους. 

γ) Τηρείτο βιβλία καταχώρισης των γνωμοδοτήσεων της 
Ολομέλειας, των Τμημάτων και των Επιτροπών, καθώς και 
των ατομικώντων επί μέρους μελώντου Ν.Σ.Κ. και μεριμνά 
για την ενιαία αρίθμησή τους. 

δ) Έχει την ευθύνη της αρχειοθέτησης και φύλαξης των 
εκδιδόμενων κάθε χρόνο πρακτικών. 

3. Το Γ ραφείο Διοίκησης μεριμνά: 

α) Γ ια την έκδοση των προβλεπομένων από το άρθρο 4 
παρ. 3 πράξεων του Προέδρου, για την συγκρότηση των 
Τμημάτων. 

β) Γ ια την κατάρτιση της ημερήσιας διάταξης της Ολομέ¬ 
λειας και την διανομή των εισηγήσεων στα μέλη αυτής και 
των Τμημάτων. 

γ) Για την θεώρηση των γνωμοδοτήσεων της Ολομέλειας 
από τον Πρόεδρο καιτων γνωμοδοτήσεωντωνΤμημάτων α¬ 
πό τους Προεδρεύοντες κάθε φορά. 

δ) Γ ια την έκδοση πράξεων του Π ροέδρου για τον ορισμό 
μελών του Ν.Σ.Κ. σε συλλογικά όργανα και επιτροπές της 
Διοίκησης ή Ν.Π.Δ.Δ., όπου προβλέπεται από ειδικές διατά¬ 
ξεις. 

ε) Για τον ορισμό από τον Πρόεδρο, εισηγητών σε ερωτή¬ 
ματα ή υποθέσεις της Ολομέλειας ή τω ν Τμη μάτων, σε όσες 

περιπτώσεις προβλέπεται από τις διατάξεις του παρόντος 
Διατάγματος. ' ’ 

στ) Για την συγκέντρωση στοιχείων για τον ορισμό δικη¬ 
γόρων του Δημοσίου σε επαρχιακά δικαστήρια, όπου δεν 
λειτουργούν Δικαστικά Γ ραφεία ή και όπου λειτουργούν, 
αλλ’ο διορισμός δικηγόρων κρίνεται αναγκαίος, κατά πα¬ 
ρέκκλιση από τα οριζόμενα στο άρθρο 3 παρ. 1 περ. α' του 
παρόντος Διατάγματος, καθώς και για την έκδοση των α- 
παιτουμένων αποφάσεων για τον διορισμό, την ανπκατά- 
σταση ή την ανανέωση της θητείας τους και την τήρηση 
σχετικού μητρώου αυτών. 

ζ) Γιο τ, Ί ν αποδοχή αιτήσεων ασκουμένων δικηγόρων 
προς άσκηση στο Νομικό Συμβούλιο του Κράτους σύμφω¬ 
να μετο άρθρο 25 του παρόντος, τηντοποθέτησή τους στην 
Κεντρική Υπηρεσία, στα Γραφεία Νομικών Συμβούλων και 
τα Δικαστικά Γ ραφεία, την συγκέντρωση κάθε στοιχείου, 
που αφορά στην πραγματοποίηση της άσκησης, την δρα¬ 
στηριότητα των ασκουμένων και την έκδοση σχετικών πι¬ 
στοποιητικών και βεβαιώσεων. 

η) Για την έκδοση πράξεων του Προέδρου, που αφορούν 
τον αριθμό και την καθ’ύλη αρμοδιότητα των σχηματισμών 
δικαστικών και εξωδίκων υποθέσεων της Κεντρικής Υπηρε¬ 
σίας και των επί μέρους Γ ραφείων τους. 

θ) Για την έκδοση πράξεων του Προέδρου για την επιθε¬ 
ώρηση των γραφείων και του προσωπικού του Ν.Σ.Κ., σύμ¬ 
φωνα με τις διατάξεις του παρόντος διατάγματος, καθώς 
και κάθε άλλης πράξης ή απόφασής του, που προβλέπεται 
από τις κείμενες διατάξεις. 

4. Το Γραφείο Προσωπικού: 

α) Τηρεί το μητρώο και τους υπηρεσιακούς φακέλλους 
των μελών του κύριου και του διοικητικού προσωπικού του 
Ν.Σ.Κ. και μεριμνά για την προετοιμασία, σύνταξη, υπογρα¬ 
φή και κοινοποίηση κάθε εγγράφου, πράξης ή απόφασης, 
που έχει σχέση με την υπηρεσιακή, πειθαρχική και μισθο- 
λογική κατάσταση αυτών. 

β) Μεριμνά για τη συγκέντρωση και φύλαξη των προβλε- 
πόμενων από την παράγραφο 4 του άρθρου 20 του παρό¬ 
ντος καταστάσεων, για τον αριθμό, το είδος και την πορεία 
τωνχειριζόμενων από κάθε μέλοςτου Ν.Σ.Κ. υποθέσεων και 
ερωτημάτων. 

Υ) Επιμελείται για την έκδοση των πράξεων ή αποφάσεων 
του Προέδρου, που αφορούν στην κατανομή των θέσεων 
του κύριου και διοικητικού προσωπικού στην Κεντρική Υπη¬ 
ρεσία, στα Γ ραφεία Νομικών Συμβούλων και στα Δικαστικά 
Γραφεία, καθώς και για την κίνηση και ολοκλήρωση της 
διαδικασίας τοποθέτησης, μετακίνησης, απόσπασης ή με¬ 
τάθεσης του προσωπικού αυτού. 

δ) Κινεί την διαδικασία συγκρότησης και σύγκλησης του 
Υπηρεσιακού και Πειθαρχικού Συμβουλίου για το κύριο 
προσωπικό, συντάσσει την ημερήσια διάταξη καιτα πρακτι¬ 
κά και επιμελείται για την εκτέλεση των λαμβανόμενων α¬ 
ποφάσεων. 

ε) Επιμελείται για κάθε προπαρασκευαστική εργασία της 
τακτικής ή της τυχόν έκτακτης επιθεώρησης των Γραφείων 
και των μελών του κύριου προσωπικού, την φύλαξη και αρ¬ 
χειοθέτηση κάθε σχετικού με αυτές εγγράφου, την τοποθέ¬ 
τηση των σχετικών εκθέσεων στους φακέλλους των επιθε- 
ωρουμένων και την κοινοποίησή τους σ’αυτούς, εκτελώ- 
ντας κάθε σχετική υπόδειξη των επιθεωρητών. 

στ) Μεριμνά γιατη σύνταξη και εκτύπωση των επετηρίδων 
του κύριου και του διοικητικού προσωπικού και την επίδοση 
αντιγράφων αυτών στα μέλη τους. 

ζ) Μεριμνά για την κίνηση της διαδικασίας προκήρυξης 
διαγωνισμού για την πλήρωση κενών θέσεων Δικαστικών Α¬ 
ντιπροσώπων, τις σχετικές δημοσιεύσεις, τη συγκέντρωση 
των δικαιολογητικών των υποψηφίων, τη συγκρότηση εξε¬ 
ταστικής επιτροπής και την παροχή κάθε τεχνικής και υλι¬ 
κής υποστήριξης προς αυτήν. 

η) Κινεί την προβλεπόμενη από τις κείμενες διατάξεις δια¬ 
δικασία πλήρωσης κενών θέσεων του διοικητικού προσωπι¬ 
κού, μεριμνώντας γιατην σύνταξη, υπογραφή και κοινοποί¬ 
ηση κάθε σχετικού εγγράφου, πράξης ή απόφασης. 

θ) Μεριμνά για την σύνταξη των φύλλων ποιότητας του δι- 
οικητικού προσωπικού, την κοινοποίηση αυτών στους εν¬ 


διαφερομένους και την τοποθέτησή τους στους οικείους υ¬ 
πηρεσιακούς φακέλλους. 

0 Επιμελείται για τη συγκρότηση και σύγκληση του υπη¬ 
ρεσιακού και πειθαρχικού συμβουλίου για το διοικητικό 
προσωπικό, γιατη σύνταξη της ημερήσιας διάταξης, τηντή- 
ρηση των πρακτικών και εκτέλεση των λαμβανόμενων απο¬ 
φάσεων. 

5. Στη Γραμματεία προϊστάμενος είναι ο Γραμματέας του 
Ν.Σ.Κ., ο οποίος και τηρεί τα πρακτικά της Ολομέλειας και 
των Τμημάτων, καθώς και εκείνα των υπηρεσιακών και πει¬ 
θαρχικών συμβουλίων του κύριου προσωπικού του Ν.Σ.Κ. 

Γραμματέας και αναπληρωτής αυτού, ορίζονται με από¬ 
φαση του Προέδρου, Δικαστικοί Αντιπρόσωποι που έχουν 
τετραετή συνολική υπηρεσία. Προϊστάμενοι των επιμέρους 
Γ ραφείων της Γ ραμματείας, μπορεί να τοποθετούνται και 
μέλη του διοικητικού προσωπικού. Με απόφαση του Προέ¬ 
δρου, μπορεί ν’ανατίθεται η εποπτεία του Γ ραφείου του και 
της Γραμματείας σε Νομικό Σύμβουλο ή Πάρεδρο από αυ¬ 
τούς, που υπηρετούν στην Κεντρική Υπηρεσία. 

ΆρθροΙΙ 

Σχηματισμοί Δικαστικών και Εξώδικων υποθέσεων 

1. Οι Σχηματισμοί Δικαστικών και Εξώδικων υποθέσεων 
διακρίνονται: 

α) Στους Σχηματισμούς υποθέσεων ημεδαπής και 
β) Στον Σχηματισμό υποθέσεων δικαιοδοσίας Δικαστη¬ 
ρίων Ευρωπαϊκής Ένωσης και λοιπών Δικαστηρίων Αλλο¬ 
δαπής. 

2. Οι Σχηματισμοί Δικαστικών και Εξώδικων υποθέσεων η¬ 
μεδαπής, είναι: 

α ) Σχηματισμός διαφορών δικαιοδοσίας Διοικητικών Δι¬ 
καστηρίων. 

β) Σχηματισμός διαφορών δικαιοδοσίας Πολιτικών Δικα¬ 
στηρίων. 

Υ) Σχηματισμός Φορολογικών και Τελωνειακών υποθέσε¬ 
ων. 

δ) Σχηματισμός Ποινικών υποθέσεων, 
ε) Σχηματισμός διαφορών δικαιοδοσίας Ελεγκτικού Συ¬ 
νεδρίου. 

3. Σε κάθε Σχηματισμό υπάγονται και οι εξώδικες υποθέ¬ 
σεις, καθώς και οι υποθέσεις διαιτησίας, αντίστοιχες κατά 
είδος και φύση των δικαστικών υποθέσεων της αρμοδιότη- 
τάς τους. 

4. Κάθε Σχηματισμός συγκροτείται από ένα ή περισσότε¬ 
ρα Γραφεία, με βάση τον αριθμό, τη φύση και τη γενικώτε- 
ρη κατηγορία των διακινούμενων από τον Σχηματισμό υπο¬ 
θέσεων. 

5. Με απόφαση του Προέδρου, προϊστάμενος ενός ή πε¬ 
ρισσοτέρων Σχηματισμών, μπορεί να τοποθετηθεί Νομικός 
Σύμβουλος ή Πάρεδρος, των δε Γ ραφείων Δικαστικός Αντι¬ 
πρόσωπος, που έχει τετραετή συνολική υπηρεσία. 

Άρθρο 12 

Αρμοδιότητες Σχηματισμών - Γραφείων 
1. Κάθε Σχηματισμός υποθέσεων ημεδαπής, ασκεί με τα 
Γραφεία του, τις εξής αρμοδιότητες: 

α) Συντάσσει και αποστέλλει, τις αναγκαίες πράξεις ανά¬ 
θεσης και πληρεξουσιότητας, για τον χειρισμό των υποθέ¬ 
σεων προς τα Γραφεία Νομικών Συμβούλων, Δικαστικά 
Γραφεία ή ατομικά σε μέλη του κύριου προσωπικού, καθώς 
και προς τους Δικηγόρους του Δημοσίου, μέσω των αρμο¬ 
δίων διοικητικών υπηρεσιών σε νομαρχιακό επίπεδο. Όπου 
από διατάξεις της κείμενης νομοθεσίας προβλέπεται η δυ¬ 
νατότητα δικαστικής εκπροσώπησηςτου Δημοσίου από άλ¬ 
λα όργανα, οι παραπάνω πράξεις ανάθεσης μπορεί ν'απευ- 
θύνονται και προς αυτά. 

β) Εισάγει στα Τμήματατου Ν.Σ.Κ. ήτις Επιτροπές της Κε¬ 
ντρικής Υπηρεσίας, ανάλογα με τις διακρίσεις του άρθρου 
5 παρ. 1 και 2, τις υποθέσεις αρμοδιότητας επαρχιακών δι¬ 
καστηρίων με πλήρη εισήγηση του αρμόδιου περιφερεια¬ 
κού Γ ραφείου του Ν.Σ.Κ. για γνωμοδότηση, ωςπροςτηντη- 
ρητέα πορεία, την άσκηση ή μη αγωγών ή ενδίκων μέσων 
και βοηθημάτων, την παραίτηση απ’ αυτά, την αποδοχή δι¬ 
καστικών αποφάσεων, καθώς και την συμβιβαστική επίλυση 
διαφορών ή την εξώδικη αναγνώριση απαιτήσεων. 

γ) Μεριμνά για τη σύνταξη των σχετικών πρακτικών, τη ν υ¬ 
πογραφή τους και την προώθηση τους για θεώρηση από 
τον Πρόεδρο και για έγκριση απο τον Υπουργό Οικονομι¬ 
κών, ή άλλο εξουσιοδοτημένο απ'αυτόν όργανο. 

δ) Ερευνά τα αίτια της δυσμενούς έκβασης δικών του Δη¬ 
μοσίου, ενημερώνει σχετικά τον Πρόεδρο, υποβάλλοντας 
πόρισμα με τις διαπιστώσεις που έγιναν, το οποίο αποστέλ- 
λεται στις αρμόδιες αρχές με υπόδειξη για λήψη των ενδει- 
κνυόμενων μέτρων. 

ε) Ενεργεί για την βεβαίωση και είσπραξη από τις Δημό¬ 
σιες Οικονομικές Υπηρεσίες των επιδικαζομένων υπέρ του 
Δημοσίου απαιτήσεων (κεφαλαίου, τόκων, δικαστικών εξό¬ 
δων) , καθώς και για την έκδοση εντολών προς τις αρμόδιες 
υπηρεσίες, για την εκτέλεση δικαστικών αποφάσεων υπέρ 
ή σε βάρος του Δημοσίου. 

στ) Εκκαθαρίζει τις πληρωτέες από το Δημόσιο αμοιβές 
των δικηγόρων για τις υποθέσεις των επαρχιών. 

ζ) Τηρεί στατιστικά στοιχεία για τις υποθέσεις που διακι¬ 
νεί ή χειρίζεται, καθώς και τα αναγκαία προς τούτο βιβλία 
και ευρετήρια. 

2. Στον Σχηματισμό υποθέσεων δικαιοδοσίας δικαστη¬ 
ρίων Ευρωπαϊκής Ένωσης και λοιπών δικαστηρίων της αλ¬ 
λοδαπής ανήκει: 

α) Η παροχή εντολών στα Γραφεία Νομικών Συμβούλων,ή 
σε μέλος του Ν.Σ.Κ., για προπαρασκευή, υπεράσπιση και 
γενικότερα εκπροσώπηση της Ελληνικής Δημοκρατίας ε¬ 
νώπιον της Ευρωπαϊκής Επιτροπής Ανθρωπίνων Δικαιωμά¬ 
των, των Ευρωπαϊκών Δικαστηρίων (Δικαστηρίου Ευρωπαϊ¬ 
κών Κοινοτήτων - Δικαστηρίου Ανθρωπίνων Δικαιωμάτων), 
και κάθε Δικαστηρίου ή Δικαστικής αρχής κρατών-μελών 
της Ευρωπαϊκής Ένωσης ή άλλων κρατών. 

β) Ο διορισμός αλλοδαπών δικηγόρων για υπεράσπιση 
και παράσταση, σε υποθέσεις του Δημοσίου, ενώπιον δικα¬ 
στηρίων και δικαστικών ή άλλων αρχών της αλλοδαπής, η 
παροχή των αναγκαίων πληρεξουσίων εγγράφων, η ανα¬ 
γνώριση και εκκαθάριση των πληρωτέων αμοιβών τους και 
κάθε σχετική ενέργεια. 

γ) Η παρακολούθηση της εξέλιξης των υποθέσεων, ο χει¬ 
ρισμός των οποίων έχει ανατεθεί σε δικηγόρους της αλλο¬ 
δαπής, καθώς και η εισήγηση γι αυτές, με ανάλογη εφαρ¬ 
μογή των οριζόμενων στην περίπτωση β’ της προηγούμε- 
. νηςπαραγράφου. 

δ) Η ενημέρωση των αρμοδίων υπηρεσιών για τις εκδιδό- 
μενες αποφάσεις της Ευρωπαϊκής Επιτροπής Ανθρωπίνων 
Δικαιωμάτων, του Δικαστηρίου των Ευρωπαϊκών Κοινοτή¬ 
των και του Δικαστηρίου των Ανθρωπίνων Δικαιωμάτων, σε 
υποθέσεις, στις οποίες έχει μετάσχει η Ελληνική Δημοκρα¬ 
τία, ως διάδικο μέρος, όταν παρουσιάζουν γενικότερο εν¬ 
διαφέρον. 

ε) Η σύνταξη των εντολών προς τις αρμόδιες υπηρεσίες 
για την εκτέλεση αποφάσεων αλλοδαπών δικαστηρίων ή 
διεθνών διαιτησιών σε βάρος του Δημοσίου, καθώς και του 
Δικαστηρίου των Ανθρωπίνων Δικαιωμάτων, όταν επιδικά¬ 
ζεται «δικαία ικανοποίησις». 

στ) Η ανταπόκριση με Νομικές Υπηρεσίες άλλων Κρατών. 

3. Μέχρι την έκδοση και δημοσίευση των προβλεπόμενων 
από την παράγραφο 4 του προηγούμενου άρθρου αποφά- 
σεωντου Προέδρου, εξακολουθούν να λειτουργούντα τμή¬ 
ματα, που προβλέπονται στα άρθρα 9 και 10 του Β.Δ/τος 
6/1961, τα οποία ασκούν τις οριζόμενες από τις παραγρά¬ 
φους 1 και 2 του παρόντος αρμοδιότητες κατά περίπτωση. 

Άρθρο 13 

Κέντρο Νομικής Πληροφορικής- 
Μελετών-Νομικών Εκδόσεων 
1. Το Κέντρο Νομικής Πληροφορικής, Μελετών και Νομι¬ 
κών Εκδόσεων, αποτελείται από τα ακόλουθα Γ ραφεία: 

Α) Γ ραφείο Μελετών και ευρετηρίασης νομικής ύλης. 

Β) Γ ραφείο εκδόσεων. 

Γ) Γ ραφείο βιβλιοθήκης. 

Δ) Γ ραφείο Μηχανοργάνωσης. 

Με απόφαση του Προέδρου, προϊστάμενος του Κέντρου 
τοποθετείται Νομικός Σύμβουλος ή Πάρεδρος, των δε Γρα¬ 
φείων αυτού Δικαστικός Αντιπρόσωπος, που έχει τετραετή 
συνολική υπηρεσία. 


2. Οι αρμοδιότητες του Κέντρου κατά Γ ραφείο είναι: 

Α) Γ ραφείο Μελετών και ευρετηρίασης νομικής ύλης 
Σ’ αυτό ανήκει: 

α) Η συγκέντρωση και ευρετηρίαση των γνωμοδοτήσεων 
του Ν.Σ.Κ. (Ολομέλειας, Τμημάτων, Επιτροπών και ατομι¬ 
κών). 

β) Η καταχώρηση στα τηρούμενα προγράμματα νομικής 
πληροφορικής, περιλήψεων των γνωμοδοτήσεων, κατά 
λήμμα ύλης και ερμηνευόμενη διάταξη, καθώς και η ενημέ¬ 
ρωση των προγραμμάτων με τη σχετική προς τις δίκες του 
Δημοσίου νομοθετική και νομολογιακή ύλη, προς χρήση 
των μελών του Ν.Σ.Κ., των δικηγόρων του Δημοσίου και των 
δημοσίων υπηρεσιών. 

γ) Η μελέτη και η κατάρτιση προγραμμάτων νομικής πλη¬ 
ροφορικής, που να εξασφαλίζει την πληρέστερη ή ευρύτε¬ 
ρη χρησιμοποίηση της πιο πάνω νομικής ύλης. 

δ) Η εισήγηση για τις ενδεικνυόμενες τροποποιήσεις της 
νομοθεσίας των δικών του Δημοσίου και η μέριμνα κωδικο¬ 
ποίησης των διατάξεων αυτής. 

ε) Η ενημέρωση και καθοδήγηση με εγκυκλίους των γρα¬ 
φείων νομικών συμβούλων, των δικαστικών γραφείων, του 
προσωπικού του Ν.Σ.Κ. γενικά, των δικηγόρων του Δημοσί¬ 
ου και των δημοσίων υπηρεσιών, για την ερμηνεία και ε¬ 
φαρμογή διατάξεων της κείμενης νομοθεσίας, καθώς και 
για τις διδόμενες από τα δικαστήρια λύσεις σε θέματα, που 
αφορούν στις δίκες του Δημοσίου. 

στ) Η έκθεση κατ’έτος των αποτελεσμάτων της ενώπιον 
του Συμβουλίου της Επικράτειας (ΣτΕ) και των διοικητικών 
δικαστηρίων ακυρωτικής διαδικασίας και η επισήμανση των 
αιτίων ακύρωσης πράξεων της Διοίκησης, καθώς καιη υπό¬ 
δειξη προς αυτήν μέτρων για την περιστολή έκδοσης ακυ¬ 
ρωτικών αποφάσεων και 

ζ) Η συγκέντρωση των αναγκαίων στοιχείων προς σύντα¬ 
ξη ετήσιας στατιστικής έκθεσης για τις εργασίες του Ν.Σ.Κ. 
Β) Γ ραφείο εκδόσεων 
Σ’αυτό ανήκει: 

α) Η συγκέντρωση της ύλης και η προπαρασκευή της έκ¬ 
δοσης κατ’ έτος ή κατά συντομότερα χρονικά διαστήματα, 
του Νομικού Δελτίουτου Ν.Σ.Κ. που περιλαμβάνει τις εκδο- 
θείσες γνωμοδοτήσεις σε περιλήψεις ή σε πλήρες κείμενο, 
με ανάλογο ευρετηρίαση, καθώς και άλλη συναφή ύλη από 
μελέτες και αποφάσεις των ευρωπαϊκών ή ημεδαπών δικα¬ 
στηρίων, που εμφανίζουν ιδιαίτερο ενδιαφέρον ή τέμνουν 
θέματα, που ανακύπτουν στις αντιμετωπιζόμενες από τα 
μέλη του Ν.Σ.Κ. υποθέσεις ή μεταβάλλουν τις δοθείσες 
σ’αυτά λύσεις. 

β) Η μέριμνα για την εκτύπωση και έγκαιρη διανομή του 
Νομικού Δελτίου στα γραφεία νομικών συμβούλων, δικα¬ 
στικά γραφεία, όλο το κύριο προσωπικό και τις δημόσιες υ¬ 
πηρεσίες για ενημέρωση. 

γ) Ο προγραμματισμός, η προπαρασκευή και η πραγμα¬ 
τοποίηση οποιοσδήποτε άλλης έκδοσης που αποφασίζεται 
για την ενημέρωση του προσωπικού και των δημοσίων υπη¬ 
ρεσιών. 

Γ) Γ ραφείο βιβλιοθήκης 
Σ’ αυτό ανήκει: 

α) Η μέριμνα για την καταγραφή, ταξινόμηση και ευρετη¬ 
ρίαση των βιβλίων της βιβλιοθήκης του Ν.Σ.Κ. 

β) Η παρακολούθηση της κίνησης των βιβλίων και η μέρι¬ 
μνα για επιμελή διατήρηση και φύλαξη αυτών. 

γ) Η μέριμνα για την συνεχή ενημέρωση της βιβλιοθήκης 
με νέες εκδόσεις νομικών βιβλίων, περιοδικών και εφημερί¬ 
δων, καθώς και για την προμήθεια, παραλαβή, βιβλιοδεσία, 
καταγραφή και ταξινόμηση αυτών. 

δ) Η μέριμνα για την προμήθεια, παραλαβή, βιβλιοδεσία 
και ενημέρωση της βιβλιοθήκης του Ν.Σ.Κ. με τις εκδόσεις 
των τευχών της Εφημερίδας της Κυβέρνησης, της Εφημε¬ 
ρίδας των Ευρωπαϊκών Κοινοτήτων και κάθε άλλης επίση¬ 
μης έκδοσης. 

Δ) Γ ραφείο Μηχανοργάνωσης 
Σ’ αυτό ανήκει: 

α) Η οργάνωση, λειτουργία, εκμετάλλευση, καθώς και ο 
συντονισμός της χρησιμοποίησης των μηχανογραφικών ε- 

φαρμογών, στην Κεντρική Υπηρεσία και στις λοιπές υπηρε¬ 
σιακές μονάδες του Ν.Σ.Κ. 

β) Η μελέτη για την βελτίωση και επέκταση των μηχανο¬ 
γραφικών εφαρμογών στο Ν.Σ.Κ. και για τη δημιουργία νέων. 

γ) Η σύνδεση, παρακολούθηση, λειτουργία και επέκταση 
συνδέσεωντων υπηρεσιακών μονάδωντου Ν.Σ.Κ. (Γραφεία 
ΝομικώνΣυμβούλωνκαιΔικαστικά Γ ραφεία), των άλλων δη¬ 
μοσίων υπηρεσιών ή και ιδιωτών, με τον κεντρικό υπολογι¬ 
στή του Ν.Σ.Κ. για την λήψη νομικών πληροφοριών από τα 
στοιχεία τα τηρούμενα στο αρμόδιο Γ ραφείο του Κέντρου. 

3. Με απόφαση του Προέδρου, συγκροτείται Επιτροπή, 
από τρία τουλάχιστον μέλη του Ν.Σ.Κ., που υπηρετούν στην 
Κεντρική Υπηρεσία, η οποία γνωμοδοτεί για θέματα αρμο¬ 
διότητας των Γ ραφείων του Κέντρου και ιδιαίτερα σε ότι α¬ 
φορά: α) στην οργάνωση και λειτουργία τους, β) στον προ¬ 
γραμματισμό, τη σύνταξη, την έκδοση και τη διάθεση του 
εκδιδόμενου από το Κέντρο Νομικού Δελτίου, γ) στην αξιο¬ 
λόγηση του συλλεγόμενου από τα μέλη της ή του περιερ- 
χόμενου σ'αυτή από τις υπηρεσιακές μονάδες του Ν.Σ.Κ. 
νομικού υλικού και στην επιλογή τελικά εκείνου, που ενδεί- 
κνυται να καταχωρηθεί στον Ηλεκτρονικό Υπολογιστή και 
να δημοσιευθεί, δ) στην προμήθεια του απαιτούμενου μη¬ 
χανολογικού και ηλεκτρονικού εξοπλισμού και λοιπών μέ¬ 
σων και στον τρόπο χρησιμοποίησης και αξιοποίησης αυ¬ 
τών, για την καλύτερη εξυπηρέτηση των αναγκών της υπη¬ 
ρεσίας και ε) στον έλεγχο λειτουργίας του συστήματος του 
Ηλεκτρονικού Υπολογιστή, το πεδίο και την έκταση εφαρ¬ 
μογής του, την τροφοδότηση αυτού με δεδομένα, στην επι¬ 
λογή αυτών και στον σχετικό προγραμματισμό. 

Με την ίδια απόφαση ρυθμίζεται ο τρόπος λειτουργίας 
της Επιτροπής, η τηρούμενη διαδικασία και κάθε άλλη σχε¬ 
τική λεπτομέρεια. 

Άρθρο 14 

Γενική Διεύθυνση Διοικητικής Υποστήριξης 

1. Η Γενική Διεύθυνση Διοικητικής Υποστήριξης, περι¬ 
λαμβάνει, τη Διεύθυνση Διοικητικής Μέριμνας και τη Διεύ¬ 
θυνση Οικονομικών Υποθέσεων, οι οποίες υποδιαιρούνται 
σε Τμήματα και Γ ραφεία, σύμφωνα με τις ρυθμίσεις των άρ¬ 
θρων 15 και 16. 

2. Της Γενικής Διεύθυνσης Διοικητικής Υποστήριξης και 
των Διευθύνσεων, Τμημάτων και Γ ραφείων, που υπάγονται 
σ’αυτήν, προϊστανται διοικητικοί υπάλληλοι. 

Άρθρο 15 

Διεύθυνση Διοικητικής Μέριμνας 

1. Στη Διεύθυνση Διοικητικής Μέριμνας υπάγονται τα α¬ 
κόλουθα τμήματα: 

Α) Τμήμα Πρωτοκόλλου. 

Β) Τμήμα Αρχείου και παραλαβής δικογράφων. 

Γ) Τμήμα Διεκπεραίωσης, που περιλαμβάνει τα γραφεία: 

α. Δακτυλογράφησης, β. Ανατύπωσης, γ. Παραβολής και 
δ. Παραλαβής. 

2. Τα τμήματα αυτά έχουν τις εξής αρμοδιότητες: 

α) Το Τμήμα Πρωτοκόλλου, έχει την ευθύνη: αα) για την 
τήρηση του γενικού πρωτοκόλλου εισερχομένων και εξερ- 
χομένων εγγράφων της υπηρεσίας, την παραλαβή από 
τους δικαστικούς επιμελητές των εισερχομένων δικογρά¬ 
φων, την πρωτοκόλληση και την παράδοσή τους στο Τμήμα 
Αρχείου της υπηρεσίας, για συσχέτιση ή σε άλλο Γ ραφείο, 
ββ) για την παράδοση σε δικαστικούς επιμελητές δικογρά¬ 
φων ή εγγράφωντης υπηρεσίας προς επίδοση, με βάση τη¬ 
ρούμενα στοιχεία παραλαβής, την παρακολούθηση της ε¬ 
μπρόθεσμης επίδοσής τους και την παραλαβή των σχετι¬ 
κών εκθέσεων επίδοσης. 

β) Το Τμήμα Αρχείου μεριμνά, για την συσχέτιση των εγ¬ 
γράφων και δικογράφων με τους οικείους φακέλλους δικο¬ 
γραφιών, με βάση τηρούμενα ευρετήρια ή μηχανογραφικά 
προγράμματα καταχώρισης, για την κατανομή τους στους 
αρμόδιους Σχη ματισμούς ή Γ ραφεία και για τηντήρηση των 
φακέλλων δικογραφιών και εγγράφων, ως και των σχετικών 
βιβλίων και ευρετηρίων. 

γ) Το Τμήμα Διεκπεραίωσης, μεριμνά, για την δακτυλο¬ 
γράφηση κάθε εγγράφου και δικογράφου, την αναπαρα¬ 
γωγή του με τα φωτοαντιγραφικά μηχανήματα ή πολυγρά¬ 
φους, την παραβολή των δακτυλογραφημένων κειμένων 


προς τα χειρόγραφα και την αποστολή αυτών προς τους α¬ 
ποδέκτες τους ταχυδρομικώς ή με τους κλητήρες της υπη 
ρεσίας. 

Άρθρο 16 

Διεύθυνση Οικονομικών Υποθέσεων 

1. Στη Διεύθυνση Οικονομικών Υποθέσεων υπάγονται τα 
ακόλο υθα τμή ματα: 

Α) Τμήμα Προϋπολογισμού. 

Β) Τμήμα μισθοδοσίας προσωπικού. 

Γ) Τμήμα εκκαθάρισης αμοιβών και 
Δ) Τμήμα προμηθειών και συντήρησης. 

2. ΤοΤμήμα προϋπολογισμού, έχει την ευθύνη σύνταξης 
του προϋπολογισμού της υπηρεσίας για κάθε οικονομικό έ¬ 
τος, καθώς και την μέριμνα για την έγκριση και έκδοση των 
ενταλμάτων, για πληρωμή των δαπανών λειτουργίας της υ¬ 
πηρεσίας με βάση τις εγγραφές σ'αυτόν. 

3. Το Τμήμα μισθοδοσίας προσωπικού έχει την ευθύνη: 
α) Για την εκκαθάριση των κάθε είδους αποδοχών του 

προσωπικού, κύριου και διοικητικού, και κάθε άλλης δαπά¬ 
νης για προβλεπόμενες οποιοσδήποτε φύσης απολαβές, 
συμπεριλαμβανομένων και των οδοιπορικών εξόδων καθώς 
και των αποζημιώσεων για εκτός έδρας κίνηση ή κίνηση 
στην αλλοδαπή για υπηρεσιακούς λόγους. 

β) Γ ια την σύνταξη των σχετικών εκκαθαριστικών κατα¬ 
στάσεων και την με βάση αυτές είσπραξη και καταβολή των 
πληρωτέων ποσών στους δικαιούχους. 

γ) Γ ια την σύνταξη και χορήγηση οποιοσδήποτε βεβαίω¬ 
σης για τις καταβαλλόμενες αποδοχές και λοιπές απολα¬ 
βές. 

4. Το Τμήμα εκκαθάρισης αμοιβών 

α) Μεριμνά για την σύνταξη, θεώρηση και υπογραφή από 
τον Πρόεδρο ή το εξουσιοδοτημένο από αυτόν όργανο των 
απαιτούμενων εκκαθαριστικών καταστάσεων και εντολών, 
για την πληρωμή των οφειλόμενων στους Δικηγόρους του 
Δημοσίου αμοιβών, ύστερα από εκκαθάριση αυτών από 
τους αρμοδίους Σχηματισμούς της Κεντρικής Υπηρεσίας. 

β) Έχειτην ευθύνη για την εκκαθάριση των πληρωτέων α¬ 
μοιβών στους δικαστικούς επιμελητές, πραγματογνώμο- 
νες, διαιτητές, συμβολαιογράφους, υποθηκοφύλακες, με¬ 
ταφραστές, των μαρτυρικών και αντιγραφικών δικαιωμά¬ 
των, των λογαριασμών των δια του τύπου δημοσιεύσεων επί 
υποθέσεων του Δημοσίου και την έκδοση εντολών πληρω¬ 
μής αυτών. 

γ) Ενεργεί για τη βεβαίωση των επιδικαζόμενων υπέρ του 
Δημοσίο υ δικαστικών δαπανών και λοιπών εξόδων και για τη 
σύνταξη εντολών προς τις αρμόδιες υπηρεσίες γιατην πλη¬ 
ρωμή των επιδικαζόμενων σε βάρος του Δημοσίου δικαστι¬ 
κών εξόδων. 

5. Το Τμήμα προμηθειών και συντήρησης, έχει αρμοδιό¬ 
τητα: 

α) Γ ια την κίνηση της διαδικασίας, για την αγορά οποιοσ¬ 
δήποτε είδους απαραίτητου για τις λειτουργικές ανάγκες 
της υπηρεσίας, σύμφωνα με τις διατάξεις, που διέπουντις 
προμήθειες του Δημοσίου, φροντίζοντας, για την προετοι¬ 
μασία, σύνταξη, υπογραφή, κοινοποίηση, δημοσίευση και 
εκτέλεση κάθε σχετικού εγγράφου, πράξης ή απόφασης. 

β) Γιατην προμήθεια οποιουδήποτε είδους από άλλες δη¬ 
μόσιες υπηρεσίες, σε περίπτωση ύπαρξης δυνατότητας 
διάθεσης από γενικές κρατικές προμήθειες. 

γ) Για την συντήρηση και επισκευή ειδών και εγκαταστά¬ 
σεων της υπηρεσίας, αναγκαίων για την λειτουργία της, κα¬ 
θώς και για την κατάρτιση των τυχόν απαιτουμένων συμβά¬ 
σεων και την καταβολή των σχετικών δαπανών. 

δ) Γ ια την παρακολούθηση των διατιθέμενων στο Ν.Σ.Κ. 
οχημάτων και την συντήρησή τους και 
ε) Γ ια την εξασφάλιση προσωπικού καθαριότητας των ε¬ 
γκαταστάσεων της υπηρεσίας και την κατάρτιση των τυχόν 
απαιτούμενων συμβάσεων. 

Άρθρο 17 

Γ ραφεία Νομικών Συμβούλων 
1. Σε κάθε Υπουργείο, στο Εθνικό και Καποδιστριακό Πα¬ 
νεπιστήμιο Αθηνών, στο Ταμείο Παρακαταθηκών και Δανεί¬ 
ων, στο Ίδρυμα Κοινωνικών Ασφαλίσεων, στο Ταχυδρομικό 
Ταμιευτήριο, στον Οργανισμό Γεωργικών Ασφαλίσεων και 

στον Πειραιά, λειτουργεί Γραφείο Νομικού Συμβούλου. 
Γραφεία Νομικού Συμβούλου μπορούν να λειτουργούν σε 
Γραφεία Υφυπουργών, Γενικές Γραμματείες, ανεξάρτητες 
δημόσιες υπηρεσίες ή Ν.Π.Δ.Δ., εφόσον τούτο προβλέπε- 
ται από ειδικές οργανικές διατάξεις. Οι ίδιες διατάξεις 
προσδιορίζουν αν αυτά είναι αυτοτελή ή υπάγονται στα 
Γ ραφεία Νομικού Συμβούλου του οικείου ή του προϊστάμε¬ 
νου Υπουργείου. Στα Υπουργεία Οικονομικών και Γεωρ¬ 
γίας, λειτουργούν ως υπηρεσιακές μονάδες του Ν.Σ.Κ., Ει¬ 
δικό Νομικό Γ ραφείο Φορολογίας και Ειδικό Γ ραφείο Νομι¬ 
κού Συμβούλου, καθένα των οποίων έχει τις αρμοδιότητες, 
που ορίζουν οι διατάξεις του άρθρου 55 παρ. 2 του ν. 
2214/1994 (ΦΕΚΑ'75) και 14παρ. ΙΟτου Ν. 2227/1994 (ΦΕΚ 
Α’ 129), με τις οποίες συστήθηκαν αντίστοιχα. Τα Γ ραφεία 
αυτά υπάγονται στις διατάξεις του παρόντος διατάγματος. 

2. Στο Γραφείο Νομικού Συμβούλου ανήκουν: α) Η ενώ¬ 
πιον όλων των δικαστηρίων και αρχών παράσταση και υπε¬ 
ράσπιση κάθε κατηγορίας και φύσεως υποθέσεων του Δη¬ 
μοσίου ή άλλου Νομικού Προσώπου Δημοσίου Δικαίου, του 
οποίου η νομική υπηρεσία διεξάγεται από το Ν.Σ.Κ. ή από ο¬ 
ρισμένο Γ ραφείο αυτού, ή από μέλος του, και η εισήγηση 
στο Νομικό Συμβούλιο ή την οικεία Επιτροπή, για τις δικα¬ 
στικές και εξώδικες υποθέσεις, που τους ανατίθενται, β) Η 
εκτέλεση των παρεχόμενων σ’αυτό, σύμφωνα με το άρθρο 
12 παραγρ. 2 περ. α', εντολών, γ) Η καθοδήγηση με ατομι¬ 
κές γνωμοδοτήσεις και συμβουλές όλων των υπηρεσιών 
του Υπουργείου ή των πιό πάνω Νομικών Προσώπων και η 
εισήγηση σε επεξεργασία σχεδίων νόμων και Διαταγμάτων, 
δ) Η εισήγηση ενώπιον της Επιτροπής του Γ ραφείου, των 
Τμημάτων ή της Ολομέλειας του Ν.Σ.Κ. επί των ερωτημά¬ 
των, τα οποία απευθύνονται προς αυτό, σύμφωνα μετις δια¬ 
τάξεις του παρόντος Διατάγματος και η κατάρτιση των σχε¬ 
τικών γνωμοδοτήσεων. 

3. Του Γραφείου προΐσταται αντιπρόεδρος ή νομικός 
σύμβουλος. Σε περίπτωση κωλύματος, απουσίας ή κενώ- 
σεως της θέσεως του προϊσταμένου νομικού συμβούλου, 
μπορεί με πράξη του Προέδρου, να ορισθεί αναπληρωτής 
του άλλος νομικός σύμβουλος ή πάρεδρος αρχαιότερος α¬ 
πό τους υπηρετούντες στο Γ ραφείο. Αντιπρόεδρος ή νομι¬ 
κός σύμβουλος μπορεί να προΐσταται δύο ή περισσοτέρων 
Γ ραφείων. 

4. Ο προϊστάμενος του Γ ραφείου κατανέμει τις εργασίες 
μεταξύ του προσωπικού, καθοδηγεί αυτό ως προς τον τρό¬ 
πο εκτέλεσης των καθηκόντων του, παρακολουθεί τις ερ¬ 
γασίες του και είναι υπεύθυνος για την επιμελή διεξαγωγή 
των υποθέσεων. 

5. Στον αντιπρόεδρο ή νομικό σύμβουλο ανήκει κυρίως η 
γνωμοδοτική εργασία και η παράσταση ενώπιον του Ανώ¬ 
τατου Ειδικού Δικαστηρίου και της Ολομέλειας των Ανώτα¬ 
των Δικαστηρίων, εκτός αν ο Π ρόεδρος ορίσει διαφορετικά 
με πράξη του, που κοινοποιείται στο αρμόδιο Γ ραφείο. 

6. Οι πάρεδροι παρίστανται στα τμήματα των Ανώτατων 
Δικαστηρίων, για τις υποθέσεις, που τους έχουν ανατεθεί 
και εκτελούν, αυτοτελώς, την γνωμοδοτική εργασία, που 
τους ανατίθεται, λαμβάνοντας υπόψη και τις σχετικές οδη¬ 
γίες των προϊσταμένων τους. Συντάσσουν και υπογράφουν 
τα ένδικα μέσα της έφεσης ενώπιον του Σ.τ.Ε. (ακυρωτική 
διαδικασία) και τις αιτήσεις αναίρεσης ενώπιον του Σ.τ.Ε., 
του Αρείου Πάγου και του Ελεγκτικού Συνεδρίου, επικου- 
ρούμενοι από τους Δικαστικούς Αντιπροσώπους, που χειρί- 
σθηκαν τις υποθέσεις ενώπιον των δικαστηρίων της ουσίας. 

7. Οι Δικαστικοί Αντιπρόσωποι, παρίστανται ενώπιον των 
δικαστηρίωντης ουσίας. Μετέχουν στην Επιτροπή του Γ ρα¬ 
φείου, στο οποίο υπηρετούν, και εισηγούνται σαυτήν για 
τις υποθέσεις, που τους έχουν ανατεθεί. Για υποθέσεις αρ¬ 
μοδιότητας της Ολομέλειας ή των Τμημάτων του Ν.Σ.Κ., 
που έχουν χρεωθεί, συντάσσουν τις σχετικές εισηγήσεις 
και υπογράφουν αυτές ως προεισηγητές. Οι Δικαστικοί Α¬ 
ντιπρόσωποι που έχουν πενταετή συνολική υπηρεσία, μπο¬ 
ρεί να συμπαρίστανται με Νομικό Σύμβουλο ή Πάρεδρο ε¬ 
νώπιον του Σ.τ.Ε., του Αρείου Πάγου και της Ολομέλειας 
του Ελεγκτικού Συνεδρίου. 

8. Η ανάθεση σε Γ ραφείο Νομικού Συμβούλου ή προσω- 
πικώς σε μέλος του κύριου προσωπικού από τον Πρόεδρο, 


οποιοσδήποτε υπόθεσης, συνεπάγεται την υποχρέωσή 
τους για εκτέλεση της εντολής, χωρίς δυνατότητα επιστρο¬ 
φής ή παραπέρα ανάθεσης απ’αυτούς της υπόθεσης, σε 
άλλο Γ ραφείο ή άλλο μέλος του Ν.Σ.Κ., ή δικηγόρο του Δη¬ 
μοσίου. 

9. Η προαγωγή σε οποιοδήπτε βαθμό της ιεραρχίας του 
Ν.Σ.Κ. δεν συνιστά λόγο απαλλαγής υποστήριξης υποθέ¬ 
σεων ενώπιον κατώτερου Δικαστηρίου. 

Άρθρο 18 
Δικαστικά Γ ραφεία 

1. Τα Δικαστικά Γ ραφεία του Ν.Σ.Κ., που λειτουργούν στις 
πόλεις Αγρίνιο, Αλεξανδρούπολη, Βέρροια, Βόλο, Έδεσσα, 
Ηράκλειο, Ιωάννινα, Καβάλα, Κατερίνη, Κοζάνη, Κομοτηνή, 
Κόρινθο, Λαμία, Λάρισα, Ναύπλιο, Πάτρα, Πύργο, Ρόδο, 
Σέρρες, Σύρο, Χαλκίδα και Χανιά, διατηρούνται. 

Στις λοιπές πόλεις, που είναι έδρες Νομαρχιακών Αυτοδι¬ 
οικήσεων, εκτός από τον Πειραιά και τη Θεσσαλονίκη, συνι- 
στάται Δικαστικό Γραφείο του Ν.Σ.Κ. Η έναρξη λειτουργίας 
κάθε τέτοιου Γ ραφείου και οι σχετικές με αυτή λεπτομέρει¬ 
ες, καθορίζονται με απόφαση του Υπουργού Οικονομικών, 
ύστερα από εισήγηση του Προέδρου. 

2. Στο Δικαστικό Γ ραφείο προΐσταται πάρεδρος ή δικα¬ 
στικός αντιπρόσωπος, η αναπλήρωση του οποίου γίνεται, 
όπως ορίζει το άρθρο 34 παρ. 3. Σε περίπτωση, που η ανα¬ 
πλήρωση από μέλοςτου Ν.Σ.Κ. δεν είναι δυνατή, μπορεί, με 
απόφαση του Προέδρου, να ορισθεί αναπληρωτής δικηγό¬ 
ρος, σύμφωνα με τη διαδικασία του άρθρου 23 παρ. 2. 

3. Στο Δικαστικό Γ ραφείο ανήκει: α) Η ενώπιον όλων των 
δικαστηρίων και αρχών της περιφέρειας του νομού υπερά¬ 
σπιση του Δημοσίου και των Ν.Π.Δ.Δ., των οποίων η νομική 
υπηρεσία έχει ανατεθεί στο Ν.Σ.Κ. ή σε μέλη του, για τις υ¬ 
ποθέσεις που ανατίθενται σ'αυτό. β) Η εισήγηση για τις υ¬ 
ποθέσεις αυτές, στην Επιτροπή του Γ ραφείου, αν είναι δυ¬ 
νατή η συγκρότησή της, διαφορετικά στο Ν.Σ.Κ. σύμφωνα 
με τις ρυθμίσεις των άρθρων 5 παραγρ. 1 και 2 και 6 παρα- 
γρ. 1 του παρόντος, γ) Η καθοδήγηση των υπηρεσιών της 
περιφέρειάςτους με γνωμοδότη σεις σε ερωτήματα του αρ¬ 
μόδιου Γ ενικού Γ ραμματέα Περιφέρειας, σύμφωνα με τα ο¬ 
ριζόμενα στο άρθρο 5 παρ. 4 του παρόντος. 

4. Η διάταξη της παρ. 8 του άρθρου 17 του παρόντος έχει 
εφαρμογή και στα Δικαστικά Γ ραφεία. 

ΚΕΦΑΛΑΙΟ Γ 
ΓΕΝΙΚΕΣ ΔΙΑΤΑΞΕΙΣ 

Άρθρο 19 

Νομιμοποίηση - Ατέλειες 

1. Τα μέλη του κύριου προσωπικού του Ν.Σ.Κ. έχουν από 
τη θέση τους και χωρίς άλλο αποδεικτικό στοιχείο την από 
το νόμο απαιτούμενη πληρεξουσιότητα, για την παράσταση 
και υπεράσπιση, ενώπιον όλωντων δικαστηρίων και αρχών, 
του Δημοσίου, και των εκπροσωπούντων αυτό κατά περί¬ 
πτωση οργάνων, καθώς και των Ν. Π ,Δ.Δ., των οποίων η νο¬ 
μική υπηρεσία, σύμφωνα με ειδικές διατάξεις, διεξάγεται α- 
πότο Ν.Σ.Κ. ή από μέλοςτου. 

2. Το ίδιο προσωπικό απαλλάσσεται της πληρωμής ει¬ 
σφοράς υπέρ του Ταμείου Νομικών και οποιουδήποτε τέ¬ 
λους ή δικαιώματος για την παράσταση αυτού ως πληρε¬ 
ξουσίου του Δημοσίου ή των πιό πάνω Ν.Π.Δ.Δ. 

Άρθρο 20 

Υποχρεώσεις μελών Ν.Σ.Κ. και δημοσίων υπηρεσιών 

1. Σε κάθε δικαστική ή εξώδικη υπόθεση, μετά από την α¬ 
νάθεση αυτής σε Γραφείο του Ν.Σ.Κ., οφείλει το μέλοςτου 
κύριου προσωπικού, που την χρεώθηκε, να προβεί στις α¬ 
ναγκαίες ενέργειες, για την εξακρίβωση του πραγματικού 
της διαφοράς και σε συλλογή των απαραίτητων αποδεικτι¬ 
κών στοιχείων, με σκοπό την υπεράσπιση των συμφερό¬ 
ντων του Δημοσίου. Εφ’όσον από τα στοιχεία αυτά πιθανο¬ 
λογείται η βασιμότητα των προβαλλόμενων κατά του Δημο¬ 
σίου αξιώσεων, κινείται από τον χειριζόμενο την υπόθεση η 
διαδικασία, που προβλέπεται κατά περίπτωση από τα άρ¬ 
θρα 6 παρ. 1,17 παρ. 2 περ. α' και 18 παρ. 3 περ. β' του πα¬ 
ρόντος, για την αναγνώριση αυτών ή για την συμβιβαστική 
επίλυση της διαφοράς ή, σε περίπτωση αμφιβολίας, για τον 
καθορισμό της τηρητέας πορείας, κατά τις διακρίσεις του 
άρθρου 5 παραγρ. 1,2 και 3. 





3904 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στην αντίθετη περίπτωση οφείλει να εξαντλήσει κάθε εν- 
δεικνυόμενη δικαστική ή εξώδικη ενέργεια ή παράσταση, 
για την υπεράσπιση του συμφέροντος του Δημοσίου. 

2. Κάθε δημόσια αρχή και υπηρεσία υποχρεούται: α) Σε ά¬ 
μεση παροχή προς τα Γραφεία και τα μέλη του Ν.Σ.Κ. των 
πληροφοριών και στοιχείων, τα οποία προσφέρονται για 
την υποστήριξη των δικαιωμάτων του Δημοσίου ή από¬ 
κρουση των κατ’αυτού αξιώσεων τρίτων, β) Σε έγκαιρη υ¬ 
πόδειξη των μαρτύρων του Δημοσίου, η κατάθεση των ο¬ 
ποίων, εφόσον είναι δημόσιοι υπάλληλοι, είναι υποχρεωτι¬ 
κή και γ) Σε κάθε άλλη δυνατή συνδρομή με παροχή 
υπηρεσιών, που υποβοηθούν το έργο της υποστήριξης των 
υποθέσεων του Δημοσίου. Άρνηση, ολιγωρία ή πλημμελής 
εκπλήρωση των υποχρεώσεων αυτών, συνιστά πειθαρχικό 
παράπτωμα, που διώκεται ύστερα από σχετικό έγγραφο 
του Προέδρου του Ν.Σ.Κ. και δημιουργεί την υποχρέωση 
στις αρμόδιες υπηρεσίες, ελέγχου των υπευθύνων και εν¬ 
δεχόμενου καταλογισμού σε βάροςτουςτωνζημιών, που υ- 
πέστη το Δημόσιο απάτη συμπεριφορά τους, σύμφωνα με 
τις κείμενες διατάξεις. 

3. Οι ρυθμίσεις των προηγούμενων παραγράφων εφαρ¬ 
μόζονται ανάλογα και στις αντίστοιχες υποθέσεις των 
Ν.Π.Δ.Δ., που η νομική τους υπηρεσία διεξάγεται από το 
Ν.Σ.Κ. ή από μέλη του. 

4. Κάθε μέλοςτου Ν.Σ.Κ. υποχρεούται να τηρεί ανελλιπώς 
ατομική κατάσταση των υποθέσεων, που του ανατίθενται 
κάθε δικαστικό έτος, στην οποία καταχωρούνται ιδίως ο α¬ 
ριθμός εντολής του Ν.Σ.Κ., ο αριθμός φακέλλου και πρωτο¬ 
κόλλου του Γ ραφείου όπου υπηρετεί, η ημερομηνία ανάθε¬ 
σης, η κατηγορία της υπόθεσης (ερώτημα-δικαστική-εξώ- 
δικη), το είδος της διαφοράς και κάθε γι'αυτή παραπέρα 
στάδιο ενέργειας. 

Με απόφαση του Προέδρου του Ν.Σ.Κ., μπορεί να καθιε¬ 
ρώνεται ενιαίο έντυπο για τις πιό πάνω καταστάσεις εργα¬ 
σιών των μελών του Ν.Σ.Κ. Οι καταστάσεις αυτές υπογρά¬ 
φονται από το μέλος, στο οποίο αφορούν, και τον προϊστά¬ 
μενο του Γ ραφείου και αποστέλλονται στον Πρόεδρο, το 
αργότερο μέχρι τις 15 Σεπτεμβρίου κάθε έτους ή οποτεδή¬ 
ποτε ζητηθεί απ’αυτόν. Τοποθετούνται στον ατομικό φά- 
κελλο του μέλους και αποτελούν στοιχείο που συνεκτιμά- 
ται, σε κάθε υπηρεσιακή μεταβολή του. 

5. Κάθε μέλος, σε περίπτωση τοποθέτησής του, για οποι- 
ονδήποτε λόγο, σε άλλη υπηρεσιακή μονάδα από εκείνη, 
στην οποία υπηρετεί, υποχρεούται να παραδώσει τους φα- 
κέλλους των υποθέσεων, που του έχουν ανατεθεί στον α¬ 
ντικαταστάτη του, και αν δεν έχει ορισθεί τέτοιος, στον 
Προϊστάμενο του Γραφείου. Οι φάκελλοι συνοδεύονται α¬ 
πό κατάσταση καταγραφής τους, η οποία περιέχει, εκτός 
των άλλων και μνεία του διαδικαστικού σταδίου, στο οποίο 
βρίσκονται και όλες τις ενέργειες, που έχουν γίνει, μέχρι 
τούδε επ’αυτών. Η κατάσταση υπογράφεται απότονπαρα- 
δίδοντα, τον παραλαμβάνοντα και από τον Π ροϊστάμενο και 
φυλάσσεται στο αρχείο του οικείου Γραφείου. Αντίγραφο 
αυτής, θεωρημένο από τον Προϊστάμενο, αποστέλλεται 
στην Κεντρική Υπηρεσία του Ν.Σ.Κ. για ενημέρωση του 
Προέδρου. Οι πιό πάνω ρυθμίσεις, δεν εφαρμόζονται στα 
μέλη, που υπηρετούν και μετακινούνται σε υπηρεσιακές μο¬ 
νάδες της Αθήνας, για τις υποθέσεις, που τους έχουν ανα¬ 
τεθεί με προσωπική χρέωση. 

Άρθρο 21 

Υπερωριακή εργασία 

Σε περίπτωση έκτακτης ή ειδικής υπηρεσιακής ανάγκης, 
μπορεί ο Υπουργός Οικονομικών, με απόφασή του, προσ¬ 
διορίζοντας την ανάγκη, να καταρτίζει μετά από εισήγηση 
του Προέδρου του Ν.Σ.Κ., συνεργείο υπερωριακής εργα¬ 
σίας, ή ομάδα εργασίας από το κύριο ή διοικητικό προσω¬ 
πικό, προς αντιμετώπισή της. Με την ίδια απόφαση, μπορεί 
να καθορίζεται και ιδιαίτερη αμοιβή για τη ν εργασία αυτή, ε¬ 
φόσον προβλέπεται από τις διατάξεις της κείμενης νομοθε¬ 
σίας. 

Άρθρο 22 
Οικονομικά θέματα 

Οι δαπάνες εγκατάστασης, στέγασης και λειτουργίας (α¬ 
γοράς βιβλίων, γραφικής ύλης, θέρμανσης, καθαριότητας 


κ.λπ.), των Γραφείων Νομικού Συμβούλου και των ειδικών 
Νομικών Γ ραφείων, βαρύνουντους προϋπολογισμούς, των 
αντίστοιχων Υπουργείων ή Αυτοτελών Δημοσίων Υπηρε¬ 
σιών ή Ν.Π.Δ.Δ., στα οποία λειτουργούν. Οι ίδιες δαπάνες 
των λοιπών Γ ραφείων και της Κεντρικής Υπηρεσίας, βαρύ¬ 
νουν τον προϋπολογισμό του Ν.Σ.Κ. 

Άρθρο 23 

Δικηγόροι Δημοσίου 

1. Οι δικηγόροι του Δημοσίου έχουν την δικαστική εκπρο¬ 
σώπηση και γενικάτην υπεράσπιση των υποθέσεων του Δη¬ 
μοσίου ενώπιον των δικαστηρίων ή αρχών στις έδρες Πρω¬ 
τοδικείων, όπου δεν λειτουργεί Δικαστικό Γ ραφείο, καθώς 
και τη διεκπεραίωση κάθε εξώδικης νομικής υπόθεσης αυ¬ 
τού, συμπεριλαμβανόμενης και της υποχρέωσης να παρέ¬ 
χουν νομικές συμβουλές στις αρχές της έδρας τους και γε¬ 
νικά να συμπράττουν μαζί τους σε κάθε νόμιμη ενέργεια ε¬ 
ξασφαλιστική των συμφερόντων του Δημοσίου. 

2. Οι δικηγόροι του Δημοσίου ορίζονται για μιά διετία με 
ένα αναπληρωτή, με απόφαση του Προέδρου, ύστερα από 
γνωμοδότηση της Τριμελούς Επιτροπής της Κεντρικής Υ¬ 
πηρεσίας, που εκδίδεται με βάση προηγούμενη σχετική κοι¬ 
νή εισήγηση της κατά τόπο αρμόδιας Δημόσιας Οικονομι¬ 
κής Υπηρεσίας (Δ.Ο.Υ.) και της Κτηματικής Υπηρεσίας του 
Δημοσίου (Κ.Υ.Δ.). Πριν από την παρέλευση της διετίας, εί¬ 
ναι δυνατή η αντικατάσταση του δικηγόρου για τον υπολει- 
πόμενο χρόνο, όταν συντρέχει σπουδαίος λόγος. Ανανέω¬ 
ση της εντολής στον ίδιο δικηγόρο επιτρέπεται πάντοτε, αν 
εκπλήρωσε με επάρκεια τα καθήκοντά του. 

Η αντικατάσταση ή η μή ανανέωση της εντολής, δεν δημι¬ 
ουργεί υπέρ του δικηγόρου οποιοδήποτε δικαίωμα προς α¬ 
ποζημίωση, πλήν της αξίωσης για καταβολή της οφειλόμε- 
νηςκατάτηνπαραγρ. 5 του παρόντος άρθρου αμοιβής, για 
τις μέχριτης κοινοποίησης σ’ αυτόντης σχετικής πράξης, ε- 
νέργειές του στις υποθέσεις που του είχαν ανατεθεί. 

3.0 Δικηγόρος του Δημοσίου από τη λήξη της διετούς ε¬ 
ντολής ή από την κοινοποίηση σ’ αυτόν της πράξης αντικα¬ 
τάστασής του, υποχρεούται να παραδώσει αμελλητί στην 
αρμόδια δημόσια υπηρεσία, όλους τους φακέλλους των υ¬ 
ποθέσεων, που του είχαν ανατεθεί, χωρίς να έχει δικαίωμα 
επίσχεσης επ'αυτών ή επί των περιεχομένων σ'αυτούς εγ¬ 
γράφων. Οι φάκελλοι συνοδεύονται από κατάσταση κατα¬ 
γραφής τους, η οποία υπογράφεται από τον παραδίδοντα 
και τον παραλαμβάνοντα αρμόδιο υπάλληλο καιη οποία πε¬ 
ριέχει απαραιτήτως, εκτός των άλλων, και μνεία του διαδι¬ 
καστικού σταδίου, στο οποίο βρίσκονται και όλες τις ενέρ¬ 
γειες, που έχουν γίνει μέχρι τούδε επ'αυτών. Αντίγραφο της 
κατάστασης αυτής, θεωρημένης από τον προϊστάμενο της 
αρμόδιας κατά τόπο Δ.Ο.Υ. ή Κ.Υ.Δ., κοινοποιείται στο 
Ν.Σ.Κ. με επιμέλεια του παραδίδοντος, η οποία συνιστά α¬ 
παραίτητο παραστατικό στοιχείο, για την εκκαθάριση της 
κατά την παράγραφο 5 του παρόντος άρθρου αμοιβής του. 

4. Οι Δικηγόροι του Δημοσίου, υποχρεούνται να ασκούν 
κάθε ενδεικνυόμενη δικαστική ή εξώδικη ενέργεια ή παρά¬ 
σταση προς υπεράσπισητου Δημοσίου, στις υποθέσειςπου 
τους ανατίθενται. Παρακολουθούν την εξέλιξη των δικαστι¬ 
κών υποθέσεων στα διάφορα στάδια της δίκης και υποχρε- 
ούνται μετά από την δημοσίευση οριστικής απόφασης σε 
κάθε βαθμό δικαιοδοσίας να αποστέλλουν αμελλητί στο 
Ν.Σ.Κ. επικυρωμένο αποτο δικαστήριο αντίγραφο της από¬ 
φασης, των διαδικαστικών εγγράφων και των λοιπών σχετι¬ 
κών εγγράφων του φακέλλου της υπόθεσης με εισήγηση, 
περιλαμβάνουσα τους λόγους, που κατά τη γνώμη τους, εν- 
δείκνυται η αποδοχή της δικαστικής απόφασης ή η συνέχι¬ 
ση του δικαστικού αγώνα με την άσκηση του προβλεπόμε- 
νου για το επόμενο στάδιο ενδίκου μέσου. 

5. Η αμοιβή των Δικηγόρωντου Δημοσίου διέπεταιαπότις 
διατάξεις του Δικηγορικού Κώδικα, όπως ισχύουν κάθε φο¬ 
ρά και καθορίζεται στα προβλεπόμενα απ'αυτές ελάχιστα ό¬ 
ρια για κάθε κατά περίπτωση δικαστική ή εξώδικη ενέργεια. 
Σε δικαστικές ή εξώδικες εργασίες, για τις οποίες από δια¬ 
τάξεις του Κώδικα η αμοιβή ορίζεται σε ποσοστό επί της α¬ 
ξίας του αντικειμένου της υπόθεσης, οι Δικηγόροι του Δη¬ 
μοσίου αμείβονται, για κάθε τέτοια εργασία με το πάγιο ε¬ 
λάχιστο όριο, που ορίζεται από τα άρθρα 100 παρ. 4, 107 

παρ. 1 εδαφ. 2 και 110 παρ. 1 του πιό πάνω κώδικα στην 
πρώτη περίπτωση και από το άρθρο 111 παράγραφο 1 του 
ίδιου Κώδικα στη δεύτερη περίπτωση. Οι αμοιβές αυτές 
μπορούν κατά την εκκαθάρισή τους από το Ν.Σ.Κ. είτε να 
μειωθούν μέχρι το μισό, όταν πρόκειται για χειρισμό μεγά¬ 
λου αριθμού όμοιων υποθέσεων ή όταν ο δικηγόροςτου Δη¬ 
μοσίου δεν χειρίσθηκε την υπόθεση με την προσήκουσα ε¬ 
πιμέλεια, είτε να αυξηθούν μέχρι το διπλάσιο του προβλε- 
πόμενου ελάχιστου ορίου, αν κατά τον χειρισμό αυτής 
επιδείχθηκε από το δικηγόρο, ιδιαίτερο ενδιαφέρον και επι¬ 
μέλεια. Για υποθέσεις, που η εκδίκασή τους γίνεται σε δικα¬ 
σίμους περισσοτέρων της μιάς ημέρας, κάθε δικάσιμος λο¬ 
γίζεται ως χωριστή παράσταση, για τον καθορισμό της α¬ 
μοιβής του δικηγόρου του Δημοσίου. 

6. Στους Δικηγόρους του Δημοσίου, για κάθε μετάβασή 
τους εκτός της έδρας του Γ ραφείου τους, για χρονικό διά¬ 
στημα περισσότερο των τεσσάρων ωρών, σ’εκτέλεση της 
δοθείσης εντολής, καταβάλλεται εκτός από τα οδοιπορικά 
έξοδα και ημερήσια αποζημίωση, ίση με το ένα τριακοστό 
(1/30) του βασικού μισθού του Δικαστικού Αντιπροσώπου. 

7. Η αμοιβή και τα έξοδα των Δικηγόρων του Δημοσίου εκ¬ 
καθαρίζονται, από τον κατά το άρθρο 12 του παρόντος αρ¬ 
μόδιο Σχηματισμό της Κεντρικής Υπηρεσίας του Ν.Σ.Κ. με 
επιμέλεια του Τμήματος Εκκαθάρισης Αμοιβών αυτής, το ο¬ 
ποίο και μεριμνά για την σύνταξη της οικείας εκκαθαριστι¬ 
κής πράξης, την υπογραφή της από τον Πρόεδρο και την ε¬ 
κτέλεσή της. 

Άρθρο 24 

Υποχρεώσεις και νομιμοποίηση Δικηγόρων 
του Δημοσίου 

1. Γιατην νομιμοποίηση των κατά το προηγούμενο άρθρο 
Δικηγόρων του Δημοσίου, παρέχεται έγγραφη πληρεξου¬ 
σιότητα από τον Πρόεδρο του Ν.Σ.Κ. ή από τους Προϊστα¬ 
μένους των οικείων δημοσίων υπηρεσιών, εφ’όσον έχουν α¬ 
πό τις κείμενες διατάξεις σχετική αρμοδιότητα και σύμφω¬ 
να με τις παρεχόμενες από το Ν.Σ.Κ. γενικές ή ειδικές 
σχετικές εντολές και οδηγίες. 

2. Οι Δικηγόροι του Δημοσίου οφείλουν σε περίπτωση αμ¬ 
φιβολίας, ως προς την τηρητέα πορεία εκκρεμούς δίκης σε 
υπόθεση, που τους έχει ανατεθεί, να αναφέρονται εγγρά- 
φως στην Κεντρική Υπηρεσία του Ν.Σ.Κ. για παροχή οδη¬ 
γιών. Στην περίπτωση αυτή ο αρμόδιος Σχηματισμός της 
Κεντρικής Υπηρεσίας, μπορεί να προβεί στις ενέργειες που 
ορίζονται από την παράγραφο 1 του άρθρου 20. 

3. Η διάταξη της παραγράφου 2 του άρθρου 19 του πα¬ 
ρόντος, ισχύει και για τους Δικηγόρους του Δημοσίου, για 
κάθε παράστασή τους ως πληρεξουσίων του Δημοσίου. 

Άρθρο 25 

Ασκούμενοι Δικηγόροι 

Η πρακτική άσκηση ασκούμενων Δικηγόρων, μπορεί να 
γίνει και στην Κεντρική Υπηρεσία, ή σε Γ ραφείο Νομικού 
Συμβούλου, ή σε Δικαστικό Γραφείο του Ν.Σ.Κ., σύμφωνα 
με τις ισχύουσες κάθε φορά διατάξεις της κείμενης νομο¬ 
θεσίας. 

ΜΕΡΟΣ ΔΕΥΤΕΡΟ 

ΚΑΤΑΣΤΑΣΗ ΚΥΡΙΟΥ ΠΡΟΣΩΠΙΚΟΥ (ΜΕΛΩΝ) Ν.Σ.Κ. 
ΚΕΦΑΛΑΙΟ Ά 

ΓΕΝΙΚΗ ΥΠΗΡΕΣΙΑΚΗ ΚΑΤΑΣΤΑΣΗ 

Άρθρο 26 

Μέλη Ν.Σ.Κ. - Θέσεις 

1. Στο κύριο προσωπικό του Ν.Σ.Κ. ανήκουν, ο Πρόεδρος, 
οι Αντιπρόεδροι, οι Νομικοί Σύμβουλοι, οι Πάρεδροι, οι Δι¬ 
καστικοί Αντιπρόσωποι και οι δόκιμοι Δικαστικοί Αντιπρό¬ 
σωποι, οι οποίοι και αποτελούντα μέλη του Ν.Σ.Κ. 

2. Ο αριθμός των θέσεων των Αντιπροέδρων, των Νομι¬ 
κών Συμβούλων, των Παρέδρων και των Δικαστικών Αντι¬ 
προσώπων, καθορίζονται κάθε φορά από τις κείμενες δια¬ 
τάξεις . Οι θέσεις των Δικαστικών Αντιπροσώπων και των δό¬ 
κιμων Δικαστικών Αντιπροσώπων, είναι ενιαίες. 

Άρθρο 27 

Διορισμός 

1. Τα μέλη του Ν.Σ.Κ., διορίζονται με απόφαση του Υ¬ 


πουργού Οικονομικών που εκδίδεται αφού προηγηθεί ο έ¬ 
λεγχος των προσόντων και η διαδικασία της επιλογής (δια¬ 
γωνισμού), που καθορίζονται από τις διατάξεις αυτού του 
Διατάγματος. 

2. Η απόφαση του διορισμού δημοσιεύεται περιληπτικά 
στην Εφημερίδα της Κυβερνήσεως. Η περίληψη περιλαμ¬ 
βάνει: α) τον αριθμό και τη χρονολογία της απόφασης, β) ό¬ 
λα τα στοιχεία του διοριζομένου (το όνομα, το επώνυμο, το 
όνομα του πατέρα και της μητέρας, τον τόπο και το έτος 
γέννησης) και γ) τον βαθμό του διοριζομένου. 

3.0 διορισμός ανακοινώνεται στο διοριζόμενο με έγγρα¬ 
φο του Προέδρου, το οποίο επιδίδεται από δικαστικό επι¬ 
μελητή μέσα σε τριάντα ημέρες από τη δημοσίευση της α¬ 
πόφασης. Στο έγγραφο πρέπει να αναφέρεται και ο αριθ¬ 
μός και η χρονολογία του φύλλου της Εφημερίδας της 
Κυβέρνησης, στο οποίο δημοσιεύτηκε η περίληψη της από¬ 
φασης διορισμού. Στο έγγραφο ορίζεται και προθεσμία εύ¬ 
λογη, μέχρι τριάντα ημέρες από την επίδοση, για την ορκω¬ 
μοσία και την ανάληψη υπηρεσίας από το διοριζόμενο. Αν 
δεν έχει οριστεί, η προθεσμία είναι τριάντα ημερών. Ύστε¬ 
ρα από αίτηση του διοριζόμενου, είναι δυνατό να παρατα- 
θεί η προθεσμία αυτή, και στις δύο πιό πάνω περιπτώσεις, 
μέχρι τριάντα ημέρες, με απόφαση του Προέδρου του 
Ν.Σ.Κ. 

4. Η δημόσια υπηρεσιακή σχέση του μέλους του Ν.Σ.Κ. 
καταρτίζεται με το διορισμό και την αποδοχή του. 

5. Η αποδοχή δηλώνεται με την ορκωμοσία ενώπιον του 
Προέδρου, για την οποία συντάσσεται πρακτικό. Πριν από 
την ορκωμοσία δεν επιτρέπεται ανάληψη υπηρεσίας. 

6.0 τύπος του όρκου είναι: «Ορκίζομαι να φυλάττω πίστη 
στηνπατρίδα, υπακοή στο Σύνταγμα και τους νόμους και να 
εκπληρώνω ευσυνείδητα τα καθήκοντά μου». 

7. Η ανάληψη των καθηκόντων του διοριζόμενου, βεβαιώ¬ 
νεται με έκθεση. Αυτή συντάσσεται από τον γραμματέα του 
Ν.Σ.Κ. και υπογράφεται και από το διοριζόμενο. 

Άρθρο 28 

Ανάκληση του διορισμού 

1. Η απόφαση του διορισμού ανακαλείται, αν ο διοριζόμε¬ 
νος δεν τον αποδεχθεί ρητώς ή σιωπηρώς. Σιωπηρή μη α¬ 
ποδοχή υπάρχει όταν, από υπαιτιότητα του διοριζόμενου, 
παρέλθει άπρακτη η προθεσμία ορκωμοσίας και ανάληψης 
καθηκόντων. 

2. Διορισμός, που έγινε χωρίς να τηρηθούν οι διατάξεις 
του παρόντος Διατάγματος, είναι δυνατό να ανακληθεί μέ¬ 
σα σε δύο χρόνια από τη δημοσίευση της απόφασης της πα- 
ραγρ. 1 του προηγούμενου άρθρου. Αντον παράνομο διο¬ 
ρισμό προκάλεσε ή υποβοήθησε ο ενδιαφερόμενος, η ανά¬ 
κληση χωρεί και μετά την πάροδο αυτής της προθεσμίας. 

3. Παρά την ανάκληση: α) εκείνος, που διορίστηκε παρά¬ 
νομα, έχει τις ευθύνες και τις υποχρεώσεις του μέλους του 
Ν.Σ.Κ., για όσο χρονικό διάστημα άσκησε τα καθήκοντά 
του, β) οι πράξεις του είναι έγκυρες, γ) δεν αναζητούνται οι 
αποδοχές, που του καταβλήθηκαν μέχρι την ανάκληση του 
διορισμού. 

Άρθρο 29 

Προσόντα 

1. Μέλος του Ν.Σ.Κ. δεν διορίζεται όποιος δεν έχει ελλη¬ 
νική ιθαγένεια. 

2. ’ Ελληνας το γένος, που δεν έχει την ελληνική ιθαγένεια, 
είναι δυνατό να διοριστεί σύμφωνα με τις εξαιρέσεις, που 
προβλέπονται από ειδικούς νόμους. 

3. Αλλογενείς δεν μπορούν να διοριστούν προτού παρέλ- 
θουν 5 έτη από την απόκτηση της ελληνικής ιθαγένειας. 

4. Μέλος του Ν.Σ.Κ. διορίζεται εκείνος που συμπλήρωσε 
το 25ο έτος και δεν έχει υπερβείτο 40ο έτος της ηλικίας του. 

5. Γιατηνεφαρμογή τηςπροηγούμενηςπαραγράφου, ως 
ημέρα γέννησης λαμβάνεται εκείνη, που αποδεικνύεται από 
ληξιαρχική πράξη, η οποία έχει συνταχθεί μέσα σε ενενήντα 
ημέρες το πολύ από την ημέρα γέννησης. 

6. Αν δεν έχει συνταχθεί τέτοια ληξιαρχική πράξη, ως η¬ 
μέρα γέννησης λαμβάνεται η 31ή Δεκεμβρίου του έτους 
γέννησης. Το έτος γέννησης αποδεικνύεται για τους άν- 
δρες από το μητρώο αρρένων και για τις γυναίκες από το γε¬ 
νικό μητρώο των δημοτών. Αν υπάρχουν περισσότερες εγ- 

γραφές στα μητρώα, επικρατεί η χρονικά προγενέστερη. 

7. Δικαστικές αποφάσεις που βεβαιώνουν την ηλικία ή 
διορθώνουν τις σχετικές εγγραφές, δεν λαμβάνονται υπό- 

ψη· , 

8.0 διοριζόμενος θα πρέπει να εχει μια απο τις ιδιότητες, 
που ορίζονται στο άρθρο 60 του παρόντος. 

9. Τα απαιτούμενα προσόντα για το διορισμό, πρέπει να 
συντρέχουν κατά το χρόνο της έναρξης του διαγωνισμού 
και κατά το χρόνο του διορισμού. Μόνο το προσόν της ηλι¬ 
κίας αρκεί να υπάρχει κατά το χρόνο έναρξης του διαγωνι¬ 
σμού. 

10. Διατάξεις νόμων που θεσπίζουν προνόμια για την κα- 
τάπροτίμηση κατάληψη θέσεων δεν έχουν εφαρμογή γιατο 
διορισμό σε θέση μέλους του Κύριου προσωπικού του 
Ν.Σ.Κ. 

Άρθρο 30 

Κωλύματα διορισμού 

1. Δε διορίζεται μέλος του Κύριου Προσωπικού του 
Ν.Σ.Κ.: 

α) Εκείνος που δεν έχει εκπληρώσει τις στρατιωτικές του 
υποχρεώσεις ή δεν έχει απαλλαγεί απ'αυτές νόμιμα, καθώς 
επίσης και εκείνος, που είναι ανυπότακτος ή έχει καταδικα¬ 
στεί αμετάκλητα για λιποταξία. 

β) Εκείνος που δεν είναι γραμμένος στα μητρώα αρρένων, 
προκειμένου για άνδρα ή στα γενικά μητρώα των δημοτών, 
προκειμένου για γυναίκα. 

γ) Εκείνος που στερήθηκε τα πολιτικά του δικαιώματα με 
αμετάκλητη καταδίκη, και μετά τη λήξη του χρόνου στέρη¬ 
σης. 

δ) Εκείνος που καταδικάστηκε αμετακλητα σε ποινή στε¬ 
ρητική της ελευθερίας μεγαλύτερη από τρεις μήνες για α¬ 
δίκημα που τελέστηκε με δόλο. 

ε) Εκείνος που καταδικάστηκε αμετάκλητα σε οποιαδή¬ 
ποτε ποινή, για κλοπή (άρθρα 372,373 Π.Κ.), ζωοκλοπή, α¬ 
πάτη (άρθρο 386 Π.Κ.), υπεξαίρεση κοινή ή στην υπηρεσία 
(άρθρα 375, 258 Π.Κ.), εκβίαση (άρθρο 385 Π.Κ.), πλαστο¬ 
γραφία (άρθρο 216 Π.Κ.), πλαστογραφία πιστοποιητικών 
(άρθρο 217 Π.Κ.), πλαστογραφία και κατάχρηση ενσήμων 
(άρθρο 218 Π.Κ.), ψευδή βεβαίωση καινόθευση (άρθρο 242 
Π.Κ.), ψευδορκία και ψευδή ανώμοτη κατάθεση (άρθρα 
224, 225 Π.Κ.), παραπλάνηση σε ψευδορκία (άρθρο 228 
Π.Κ.),ψευδή καταμήνυση (άρθρο 229 Π.Κ.), απιστία δικηγό¬ 
ρου (άρθρο 235 Π.Κ.), απιστία περί την υπηρεσία (άρθρο 
256 Π.Κ.), δωροδοκία (άρθρα 235, 236, 237 Π.Κ.), καταπίε¬ 
ση (άρθρο 244 Π.Κ.), παράβαση καθήκοντος (άρθρο 259 
Π.Κ.), συκοφαντική δυσφήμιση (άρθρο 363 Π.Κ.), υφαρπα¬ 
γή ψευδούς βεβαίωσης (άρθρο 220 Π.Κ.), υπεξαγωγή εγ¬ 
γράφου (άρθρο 222 Π.Κ.), παραβίαση υπηρεσιακού απορ¬ 
ρήτου (άρθρο 252 Π.Κ.), έγκλημα κατά της γενετήσιας ε¬ 
λευθερίας και της οικονομικής εκμετάλλευσης της 
γενετήσιας ζωής (άρθρα 336 έως 353 Π.Κ.), καθώς και για 
παράβαση της νομοθεσίας περί ναρκωτικών, λαθρεμπο¬ 
ρίας, τυχερών παιχνιδιών και έκδοση ακάλυπτης επιταγής. 

στ) Εκείνος που έχει τεθεί υπό απαγόρευση ή δικαστική α¬ 
ντίληψη. 

ζ) Εκείνος που έχει παυθεί, ύστερα από δικαστική απόφα¬ 
ση, από θέση δικαστικού λειτουργού, δημόσιου υπαλλήλου 
ή υπαλλήλου νομικού προσώπου δημοσίου δικαίου λόγω 
ποινικής καταδίκης. 

η) Εκείνος που έχει απολυθεί από θέση δικαστικού λει¬ 
τουργού, δημόσιου υπαλλήλου ή υπαλλήλου νομικού προ¬ 
σώπου δημοσίου δικαίου ή από θέση δικηγόρου ή συμβο¬ 
λαιογράφου, με αμετάκλητη απόφαση του οικείου δικαστη¬ 
ρίου ή του αρμόδιου συμβουλίου για πειθαρχικούς λόγους 
ή για ανεπάρκεια. 

θ) Εκείνος, που έχει παραπεμφθεί για κακούργημα ή 
πλημμέλημα από εκείνα, που αναφέρονται στην παραπάνω 
περίπτ. ε, καθώς και εκείνος που έχει καταδικαστεί με ορι¬ 
στική απλώς απόφαση για ένα απ’αυτά τα αδικήματα. Το 
κώλυμα αυτό ισχύει μέχρις ότου εκδοθεί αμετάκλητο απαλ¬ 
λακτικό βούλευμα ή αμετάκλητη αθωωτική απόφαση. 

ι) Εκείνος που δεν είναι υγιής σωματικά ή ψυχικά. Η εξέ¬ 
ταση της υγείας των υποψήφιων γίνεται, κατά το σύστημα, 
που ισχύει για τους πολιτικούς διοικητικούς υπαλλήλους. Η 


παραπομπή ενώπιον των αρμοδίων Υγειονομικών Επιτρο¬ 
πών, γίνεται με πράξη του Προέδρου του Ν.Σ.Κ. 

2. Τα παραπάνω κωλύματα πρέπει να μην υπάρχουν κατά 
το χρόνο του διαγωνισμού και κατά το χρόνο του διορισμού. 

Άρθρο 31 
Άρση κωλυμάτων 

1. Η παραγραφή κακουργήματος ή πλημμελήματος από 
εκείνα που αναφέρονται στην περίπτ. ε της παρ. 1 του προη¬ 
γούμενου άρθρου δεν αίρει το κώλυμα. 

Επίσης δεν αίρουν το κώλυμα η αποκατάσταση, η χάρη 
και η αναστολή εκτέλεσης της ποινής, έστω και αν πέρασε 
ο χρόνος της αναστολής. 

2. Η παραγραφή της ποινής, που έχει επιβληθεί με την κα- 
ταδικαστική απόφαση ή η άρση των συνεπειών της απόφα¬ 
σης, για ένα από τα εγκλήματα της παρ. 1 δεν αίρει το κώ¬ 
λυμα. 

Άρθρο 32 
Μονιμότητα 

Τα μέλη του Ν.Σ.Κ. είναι μόνιμοι ανώτατοι δημόσιοι λει¬ 
τουργοί. Πριν από το διορισμό τους, διανύουν διετή δοκι¬ 
μαστική περίοδο με τις προϋποθέσεις και τους όρους, που 
ορίζονται στις διατάξεις του παρόντος διατάγματος. 

Άρθρο 33 
Αρχαιότητα 

1. Η αρχαιότητα των μελών του Ν.Σ.Κ. σε κάθε βαθμό της 
ιεραρχίας καθορίζεται από τη χρονολογία δημοσίευσηςτης 
απόφασης διορισμού ή της πράξης προαγωγής τους. Με¬ 
ταξύ περισσοτέρων, που διορίζονται ή προάγονται με την ί¬ 
δια πράξη, αρχαιότερος θεωρείται αυτός που προηγείται σ' 
αυτή. Στη πράξη προαγωγήςτηρείται υποχρεωτικά η σειρά, 
που έχει τεθεί στην περί προαγωγής απόφαση του Υπουρ¬ 
γικού Συμβουλίου ή στην γνωμοδότηση του οικείου Υπηρε¬ 
σιακού Συμβουλίου κατά περίπτωση. Αν πρόκειται για διο¬ 
ρισμό τηρείται υποχρεωτικά η σειρά επιλογής ή επιτυχίας 
στο διαγωνισμό. 

2. Σε περίπτωση διαφωνίας του Υπουργού Οικονομικών, 
σύμφωνα με τα οριζόμενα στο άρθρο 52, για παράλειψη 
προαγωγής μέλους ή προσφυγής του τελευταίου κατ' αυ¬ 
τής, αν η ολομέλεια του Ν.Σ.Κ. αποφανθεί υπέρ της προα¬ 
γωγής, αποκαθιστά τον προαγόμενο στη σειρά αρχαιότη¬ 
τάς του. 

3. Κάθε Ιανουάριο συντάσσονται από τη Γραμματεία του 
Ν.Σ.Κ. πίνακες της σειράς αρχαιότητας όλων των μελών, 
που υπηρετούν την 1η Ιανουάριου. Στους πίνακες αυτούς 
σημειώνεται η χρονολογία δημοσίευσης των πράξεων του 
αρχικού διορισμού και της τελευταίας προαγωγής τους κα¬ 
θώς και το έτος γέννησης. 

4. Τους πίνακες κυρώνει ο Πρόεδρος του Ν.Σ.Κ. Η Γραμ¬ 
ματεία αποστέλλει μέχρι το τέλος Μαρτίου κάθε έτους α¬ 
ντίτυπα των πινάκων αυτών στους προϊσταμένους των υπη¬ 
ρεσιακών μονάδων για να κοινοποιήσουν αυτούς στα εν¬ 
διαφερόμενο μέλη. 

5. Οι ενδιαφερόμενοι έχουν δικαίωμα να ασκήσουν έν¬ 
σταση κατά των πινάκων αρχαιότητας, μέσα σε δεκαπέντε 
ημέρες από της κοινοποιήσεώς τους, ενώπιον του αρμόδι¬ 
ου Υπηρεσιακού Συμβουλίου. Η ένσταση ασκείται με κατά¬ 
θεση στη γραμματεία της υπηρεσιακής μονάδας, στην ο¬ 
ποία υπηρετεί και διαβιβάζεται αμελλητί στην Γ ραμματεία 
του Ν.Σ.Κ., η οποία κοινοποιεί την ένσταση στους θίγόμε¬ 
νους από αυτή. Με όμοιο τρόπο μπορεί ν’ασκηθεί παρέμ¬ 
βαση από τους θίγόμενους, κατά της ένστασης, μέσα σε δέ¬ 
κα ημέρες από την κοινοποίησή της σ’αυτούς. Σε περίπτω¬ 
ση παραδοχής της ένστασης τροποποιείται ο πίνακας με 
πράξη του Προέδρου, που κοινοποιείται στον ενιστάμενο 
και στους θίγόμενους. 

Άρθρο 34 

Βαθμοί ιεραρχίας - Προβάδισμα - Αναπλήρωση 

1. Οι βαθμοί της ιεραρχίας των μελών του Ν.Σ.Κ. είναι οι ε¬ 
ξής: 

Πρόεδρος, Αντιπρόεδρος, Νομικός Σύμβουλος, Πάρε- 
δρος, Δικαστικός Αντιπρόσωπος και δόκιμος Δικαστικός Α¬ 
ντιπρόσωπος. 

2. Μεταξύ των μελών που ανήκουν στον ίδιο βαθμό, προ¬ 
βαδίζει ο αρχαιότερος σύμφωνα μετά οριζόμενα στην παρ. 

1 του προηγούμενου άρθρου. 

3. Η αναπλήρωση μέλους του Ν.Σ.Κ. στα καθήκοντα, που 
προβλέπουν οι διατάξεις του παρόντος Διατάγματος, σε 
περίπτωση έλλειψης, απουσίας ή κωλύματος του, γίνεται 
σύμψωνα με τη σειρά των βαθμών της ιεραρχίας τους, και 
μεταξύ μελών του ίδιου βαθμού, σύμφωνα με τη σειρά αρ¬ 
χαιότητάς τους. 

Άρθρο 35 
Αναδιορισμός 

1. Επιτρέπεται ο αναδιορισμός εκείνου, που παραιτήθηκε 
ή απολύθηκε, λόγω σωματικής ανικανότητας, μέχρι και το 
βαθμό του παρέδρου σε κενή θέση, ομοιόβαθμη με εκείνη 
από την οποία είχε αποχωρήσει. Εκείνος, που παραιτήθηκε 
ή απολύθηκε πρέπει: α) ναζητήσειτοναναδιορισμότου μέ¬ 
σα σε πέντε χρόνια από την έξοδό του από την υπηρεσία, β) 
να έχει όλα τα προσόντα, που απαιτούνται για το διορισμό, 
πληντης ηλικίας, γ) να μην έχει κώλυμα διορισμού και δ) να 
είχε τριετή τουλάχιστον προϋπηρεσία. 

2.0 αναδιορισμός εκείνου, που απολύθηκε λόγω σωματι¬ 
κής ανικανότητας, γίνεται ύστερα από διαπίστωση της πλή¬ 
ρους αποκατάστασης της σωματικής του ικανότητας για 
την άσκηση των καθηκόντων του. Η διαπίστωση αυτή γίνε¬ 
ται από τη δευτεροβάθμια υγειονομική επιτροπή, που προ- 
βλέπεται για τους πολιτικούς διοικητικούς υπαλλήλους. 

3. Για τον αναδιορισμό αποφαίνεται το αρμόδιο Υπηρε¬ 
σιακό Συμβούλιο, το οποίο καθορίζει και την αρχαιότητα 
του αναδιοριζομένου. 

Άρθρο 36 

Θεμελιώδη καθήκοντα 

1. Το μέλος του Κύριου Προσωπικού, οφείλει πίστη και α¬ 
φοσίωση στην πατρίδα και στη δημοκρατία. Κατά την άσκη¬ 
ση των καθηκόντων του υπόκειται στο Σύνταγμα και στους 
νόμους. 

2. Οφείλει να τηρεί εχεμύθεια για τα απόρρητα, που προ- 
βλέπονται από τις ισχύουσες διατάξεις, καθώς και για γε¬ 
γονότα ή πληροφορίες, που γνωρίζει από την εκτέλεση των 
καθηκόντων του ή λόγω της ιδιότητάς του. 

3. Οφείλει να διαμένει στην πόλη, όπου είναι η έδρα του 
Γ ραφείου, στο οποίο υπηρετεί ή σε προάστιό της. Η Αθήνα 
και ο Πειραιάς με τα προάστιά τους θεωρούνται ως μία πό- 

4. Επιτρέπεται απομάκρυνση απάτην έδρατου κατάτιςη- 
μέρες της αργίας, εφ'όσον δεν υπάρχει υπηρεσιακή ανά¬ 
γκη. 

Αρθρο 37 
Ασυμβίβαστα 

1. Απαγορεύεται στα μέλη του Ν.Σ.Κ. να παρέχουν κάθε 
άλλη μισθωτή υπηρεσία, καθώς και να ασκούν οποιοδήπο- 
τε άλλο επάγγελμα. 

2. Κατ’εξαίρεση επιτρέπεται να εκλέγονται μέλη της Ακα¬ 
δημίας ή καθηγητές ανώτατων σχολών σε οποιαδήποτε 
βαθμίδα, καθώς και να μετέχουν σε συμβούλια, επιτροπές, 
ή ομάδες εργασίας, εκτός από τα διοικητικά συμβούλια ε¬ 
πιχειρήσεων και εμπορικών εταιρειών, που δεν ανήκουν 
στον ευρύτερο δημόσιοτομέατων άρθρων 9 παραγρ. 1 του 
Ν. 1232/1982 (ΦΕΚ Α'22) και 1 παραγρ. 6του Ν. 1256/1982 
(ΦΕΚΑ'65). 

3. Όταν η συμμετοχή σεσυμβούλιαή επιτροπές ή ομάδες 
εργασίας επιτρέπεται, αποφασίζει για το διοριστέο ο Πρό¬ 
εδρος,ύστερα από ερώτημα της αρμόδιας υπηρεσίας. 

Ο διορισμός γίνεται κατά τα λοιπά σύμφωνα με τις διατά¬ 
ξεις, που διέπουντη συγκρότηση καιτη λειτουργίατου συμ¬ 
βουλίου, της επιτροπής ή της ομάδας εργασίας. 

Άρθρο 38 
Εντοπιότητα 

Κωλύματα εντοπιότητας, θεσπιζόμενα από διατάξεις της 
κείμενης νομοθεσίας, δεν έχουν εφαρμογή στα μέλη του 
Ν.Σ.Κ. 

Άρθρο 39 
Μισθός 

1. Η αξίωση του μέλουςτου Ν.Σ.Κ. γιατη λήψη του μισθού 
αρχίζει σε περίπτωση διορισμού, από την ανάληψη των κα¬ 
θηκόντων, που βεβαιώνεται από την οικεία έκθεση εμφάνι¬ 
σης και σε περίπτωση προαγωγής, από τη δημοσίευση της 


σχετικής πράξης στην Εφημερίδα της Κυβέρνησης. 

2. Σε περίπτωση ανάκλησης από τη διαθεσιμότητα ή την 
αργία, η αξίωση για καταβολή του μισθού, αρχίζει από την 
ανάληψη των καθηκόντων, που βεβαιώνεται με έκθεση του 
γραμματέα του Ν.Σ.Κ. 

3. Δεν οφείλεται μισθός για το χρονικό διάστημα, κατά το 
οποίο το μέλος από δική του υπαιτιότητα δεν παρέχει υπη¬ 
ρεσία. 

4. Στην περίπτωση της προηγούμενης παραγράφου, ο μι¬ 
σθός περικόπτεται με πράξη του Προέδρου. Η πράξη της 
περικοπής επιδίδεται στον ενδιαφερόμενο. Κατ’αυτής επι¬ 
τρέπεται προσφυγή, ενώπιον του αρμόδιου Υπηρεσιακού 
Συμβουλίου, μέσα σε δέκα ημέρες από την επίδοση, χωρίς 
να αναστέλλεται η εκτέλεσή της. 

5. Κατά το χρονικό διάστημα, που διαρκεί η διαδικασία α¬ 
πόλυσης του μέλουςτου Ν.Σ.Κ., λόγω νόσου, που δε θερα¬ 
πεύεται, συνεχίζεται να καταβάλλεται ο μισθός ενέργειας ή 
διαθεσιμότητας μέχρι να λυθεί η υπηρεσιακή σχέση. 

6. Η αξίωση καταβολής του μισθού παύει από τη λύση της 
δημόσιας υπηρεσιακής σχέσης. 

7. Οι διατάξεις της συνταξιοδοτικής νομοθεσίας, που 
προβλέπουν την καταβολή αποδοχών μετά τη λύση της υ¬ 
πηρεσιακής σχέσης, αντί για σύνταξη, δε θίγονται από τη 
διάταξη της προηγούμενης παραγράφου. 

8. Τα μετακινούμενα εκτός έδρας για εκτέλεση υπηρε¬ 
σίας μέλη του Ν.Σ.Κ., δικαιούνται οδοιπορικά έξοδα και η¬ 
μερήσια αποζημίωση, που εκκαθαρίζονται με απόφαση του 
Προέδρου, εφόσον προβλέπονται από τις διατάξεις της 
κείμενης νομοθεσίας. 

Άρθρο 40 
Κανονική άδεια 

1. Στο μέλος του Ν.Σ.Κ., ύστερα από αίτησή του και εφ’ό- 
σοντο επιτρέπουν οι ανάγκες της υπηρεσίας και συντρέχει 
σπουδαίος λόγος, είναι δυνατό να χορηγηθεί, με απόφαση 
του Προέδρου, άδεια: α) μέχρι ένα μήνα, αν έχει δημόσια υ¬ 
πηρεσία τουλάχιστον ενός έτους και β) μέχρι δεκαπέντε η¬ 
μέρες, αν έχει δημόσια υπηρεσία τουλάχιστον δύο μηνών. 
Η άδεια αυτή χορηγείται, ολόκληρη ή τμηματικά, κάθε ημε¬ 
ρολογιακό έτος. 

2. Δεν έχει δικαίωμα κανονικής άδειας, πριν από την ανά¬ 
ληψη υπηρεσίας στη νέα του θέση το μέλος, στο οποίο έχει 
κοινοποιηθεί πράξη μετάθεσης ή προαγωγής ή εκείνο που 
βρίσκεται υπό υπηρεσιακή μετακίνηση. 

3. Από το χρόνο της κανονικής άδειας αφαιρείται ο χρό¬ 
νος αδικαιολόγητης απουσίας, μέσα στο ίδιο ημερολογιακό 
έτος, που βεβαιώνεται με πράξη του Προϊσταμένου του οι¬ 
κείου Γραφείου, η οποία αποστέλλεται στην Γραμματεία 
της Κεντρικής Υπηρεσίας του Ν.Σ.Κ. 

4. Σε εξαιρετικές περιπτώσεις και εφ’όσον το επιτρέπουν 
οι ανάγκες της υπηρεσίας, είναι δυνατό να χορηγηθεί με τον 
ίδιο τρόπο, στο μέλος του Ν.Σ.Κ., ύστερα από αίτησή του, 
κανονική άδεια χωρίς αποδοχές μέχρι ένα μήνα κάθε ημε¬ 
ρολογιακό έτος. 

5. Κατά τη διάρκεια των δικαστικών διακοπών, δε χορη¬ 
γείται κανονική άδεια στο μέλος του Ν.Σ.Κ., που έχει δικαί¬ 
ωμα διακοπών, η άσκηση του οποίου καθορίζεται κάθε φο¬ 
ρά με απόφαση του Προέδρου. Επίσης δε χορηγείται τέ¬ 
τοια άδεια τριάντα ημέρες πριν από την έναρξη των 
διακοπών και τριάντα ημέρες μετά τη λήξη τους, εκτός από 
εξαιρετικές περιπτώσεις. 

6. Στα μέλη του Ν.Σ.Κ. μπορεί, ύστερα από αίτησή τους 
και απόφαση του οικείου Υπηρεσιακού Συμβουλίου, να χο¬ 
ρηγείται ειδική κανονική άδεια, χωρίς τις αποδοχές της ορ¬ 
γανικής θέσης τους και για χρονικό διάστημα τριών ετών, 
προκειμένου να αναλάβουν θέση σε Υπηρεσίες ή όργανα 
της Ευρωπαϊκής Ένωσης ή σε άλλο νομικό πρόσωπο δημό¬ 
σιου ή ιδιωτικού δικαίου, που λειτουργεί στα πλαίσια αυτής, 
για παροχή υπηρεσιών με οποιαδήποτε σχέση. Με την ίδια 
διαδικασία η άδεια αυτή μπορεί να παρατείνεται. Ο χρόνος 
της άδειας θεωρείται ως χρόνος πραγματικής υπηρεσίας 
σε κάθε περίπτωση. Κατά τη διάρκεια της άδειας αυτής, το 
μέλος του Ν.Σ.Κ.: α) διατηρείται στην υπηρεσία ως υπερά¬ 
ριθμος β) η θέση του θεωρείται κενή και συμπληρώνεται, γ) 
υποχρεούται να καταβάλει όλες τις κρατήσεις και τις ει- 

σφορές για τα ασφαλιστικά ταμεία με βάση τις αποδοχές 
που αντιστοιχούν κάθε φορά στο βαθμό της οργανικής του 
θέσης. Ο τρόπος καταβολής των κρατήσεων και των εισφο¬ 
ρών καθορίζεται με απόφαση του Υπουργού Οικονομικών. 

7. Η κατά την προηγούμενη παράγραφο κανονική άδεια, 
χορηγείται με απόφαση του Υπουργού Οικονομικών, ύστε¬ 
ρα από εισήγηση του Προέδρου του Ν.Σ.Κ. 

8. Το μέλος του Ν.Σ.Κ. δεν έχει δικαίωμα να κάνει χρήση 

δικαστικών διακοπών ή κανονικής άδειας, εφ'όσον κατά την 
κρίση του Προέδρου, υπάρχει κίνδυνος ουσιώδους καθυ¬ 
στέρησης στον χειρισμό και τη διεκπεραίωση επειγουσών 
υποθέσεων, εκτός αν συντρέχουν πολύ σοβαροί λόγοι υ¬ 
γείας. * 

9. Η κανονική άδεια ανακοινώνεται στο μέλος με επίδοση 
του σχετικού εγγράφου, το αργότερο μέσα σε ένα μήνα α¬ 
πό την έγκρισή της. 

10. Αυτός που πήρε κανονική άδεια, είναι υποχρεωμένος 
να κάνει χρήση της μέσα σε είκοσι ημέρες από την ανακοί¬ 
νωση της προηγούμενης παραγράφου, εκτός αν στο έγ¬ 
γραφο της άδειας ορίζεται ρητά η ημέρα έναρξής της. Αν 
δεν κάνει χρήση της άδειας μέσα στην προθεσμία αυτή, η ά¬ 
δεια παύει αυτοδικαίως. 

11.0 Πρόεδρος, είναι δυνατό να αναβάλειτην έναρξη της 
άδειας το πολύ επί δέκα ημέρες ή να διακόψειτην συνέχιση 
αυτής, αν συντρέχει περίπτωση εξαιρετικής υπηρεσιακής 
ανάγκης ή ύστερα από αίτηση του ενδιαφερομένου. 

12. Για την έναρξη, ιη λήξη ή την τυχόν διακοπή της άδει¬ 
ας συντάσσονται εκθέσεις ενώπιον του προϊσταμένου του 
οικείου Γ ραφείου, αντίγραφα των οποίων αποστέλλονται 
χωρίς καθυστέρηση στη Γραμματείατης Κεντρικής Υπηρε¬ 
σίας. 

13.0 Υπουργός Οικονομικών είναι δυνατό να ανακαλέσει 
σε κάθε περίπτωση την κανονική άδεια μέλους του Ν.Σ.Κ., 
λόγω εξαιρετικής υπηρεσιακής ανάγκης. 

14. Αντο μέλος υπερβεί αδικαιολόγητα την άδεια, που του 
χορηγήθηκε, στερείται τις αποδοχές του για τις αντίστοιχες 
ημέρες, ανεξάρτητα από την πειθαρχική του ευθύνη. 

15. Οι γυναίκες μέλη του Ν.Σ.Κ., που κυοφορούν, έχουν 
δικαίωμα άδειας πριν και μετά από τον τοκετό, σύμφωνα με 
τις διατάξεις, που ισχύουν για τους πολιτικούς διοικητικούς 
υπαλλήλους του κράτους. 

16. Οι σχετικές με τις άδειες των δημόσιων υπαλλήλων 
διατάξεις της εκλογικής νομοθεσίας, εφαρμόζονται και στα 
μέλη του Ν.Σ.Κ. 

Άρθρο 41 

Αναρρωτική άδεια - Περίθαλψη μελώντου Ν.Σ.Κ. 

1. Στα μέλη του Ν.Σ.Κ., που ασθενούν ή έχουν ανάγκη α¬ 
νάρρωσης, χορηγείται από τον Πρόεδρο, αναρρωτική ά¬ 
δεια με πλήρεις αποδοχές. 

2. Για τις προϋποθέσεις, τη διαδικασία, τον τρόπο χορή¬ 
γησης και τη διάρκεια της αναρρωτικής άδειας, καθώς και 
για τις αρμόδιες υγειονομικές επιτροπές, εφαρμόζονται οι 
διατάξεις, που ισχύουν για τους πολιτικούς διοικητικούς υ¬ 
παλλήλους. 

3. Το Δημόσιο έχει υποχρέωση να παρέχει νοσοκομειακή, 
ιατρική και φαρμακευτική περίθαλψη καθώς και να κατα¬ 
βάλλει τα έξοδα κηδείας των μελών του Ν.Σ.Κ., των συζύ¬ 
γων και των παιδιών τους. Οι λεπτομέρειες ορίζονται με κοι¬ 
νή απόφαση, των Υπουργών Οικονομικών και Υγείας,Πρό¬ 
νοιας και Κοινωνικών Ασφαλίσεων. Ωσότου εκδοθεί η 
απόφαση αυτή, εξακολουθούν να εφαρμόζονται οι σχετικές 
διατάξεις της κείμενης νομοθεσίας. 

Άρθρο 42 

Εκπαιδευτική άδεια 

1. Επιτρέπεται η χορήγηση εκπαιδευτικής άδειας απου¬ 
σίας στην αλλοδαπή στα μέλη του Ν.Σ.Κ. μέχρι και του βαθ¬ 
μού του Παρέδρου. 

Εκπαιδευτική άδεια δεν επιτρέπεται να χορηγηθεί μετά τη 
συμπλήρωση του 45ου έτους. Ο περιορισμός της ηλικίας 
δεν ισχύει για εκείνους που λαμβάνουν υποτροφία από εκ¬ 
παιδευτικό ή ερευνητικό ίδρυμα. Γ ια να χορηγηθεί εκπαι¬ 
δευτική άδεια, απαιτείται καλή γνώση της γλώσσας της χώ¬ 
ρας, στην οποία το μέλος πρόκειται να μεταβεί για εκπαί¬ 
δευση. 


2. Ο αριθμός των μελώντου Ν.Σ.Κ., που αποστέλλονται 
στην αλλοδαπή με εκπαιδευτική άδεια, κάθε εκπαιδευτικό 
έτος, ορίζεται με απόφαση του Υπουργού Οικονομικών, 
που εκδίδεται ύστερα από εισήγηση του Προέδρου, μέχρι 
τέλους Δεκεμβρίου του προηγούμενου έτους. 

3. Οι άδειες χορηγούνται από τον Υπουργό Οικονομικών, 
το αργότερο ως το τέλος Ιουνίου του έτους έναρξης της ά¬ 
δειας, ύστερα από αίτηση του ενδιαφερομένου μέλους και 
γνώμη του Υπηρεσιακού Συμβουλίου.Το Υπηρεσιακό Συμ¬ 
βούλιο γνωμοδοτεί ύστερα από ερώτηματου Υπουργού Οι¬ 
κονομικών και μόνο μέχρι τον αριθμό των αναφερόμενων 
σ’αυτό θέσεων. Στην αίτηση πρέπει να προσδιορίζονται τα 
θέματα, με τα οποία πρόκειται να ασχοληθεί το μέλος του 
Ν.Σ.Κ. και να επισυνάπτονται τα τυχόν δικαιολογητικά. 

4. Η εκπαιδευτική άδεια χορηγείται για ένα έτος και είναι 
δυνατό να παραταθεί, με την ίδια διαδικασία, για ένα ακόμη 
έτος, αν υπάρχει σπουδαίος λόγος. 

5. Η διαπίστωση της γνώσης της γλώσσας της χώρας, 
στην οποία πρόκειται να μεταβεί το μέλος του Ν.Σ.Κ., γίνε¬ 
ται από μέλη του Υπηρεσιακού Συμβουλίου ή από οριζόμε¬ 
νο απ’αυτό άλλο μέλος, ανώτερο κατά βαθμό ή αρχαιότερο 
του ενδιαφερομένου, που γνωρίζουν την γλώσσα. 

6. Αυτός, που πήρε εκπαιδευτική άδεια, οφείλει να ανα¬ 
φέρει με δήλωσή του στον Πρόεδρο του Ν.Σ.Κ., την ημερο¬ 
μηνία αναχώρησης και εγκατάστασής του στην αλλοδαπή, 
την έναρξη της εκπαίδευσής του, καθώς καιτοντόπο και τη 
διεύθυνση της διαμονής του. Οφείλει επίσης, στο τέλος κά¬ 
θε εξαμήνου, να υποβάλλει στον Πρόεδρο λεπτομερή έκ¬ 
θεση, για τη συντελεσθείσα εργασία και για την πορείσ της 
εκπαίδευσής του, με τα αποδεικτικά των σπουδώντου. Πα¬ 
ράβαση της υποχρέωσης αυτής είναι δυνατό να επιφέρει 
την ανάκληση του υπολοίπου της εκπαιδευτικής άδειας. 

7. Στα μέλη του Ν.Σ.Κ., που αποστέλλονται με εκπαιδευτι¬ 
κή άδεια, παρέχονται στο διπλάσιο οι αποδοχές της οργα¬ 
νικής τους θέσης καθώς και τα έξοδα μετάβασης και επι¬ 
στροφής (οδοιπορικά). 

8. Σε όσους παίρνουν υποτροφία από το ίδρυμα κρατικών 
υποτροφιών ή από οποιοδήποτε άλλο οργανισμό ή από ξέ¬ 
νο κράτος, οι επί πλέον των τακτικών αποδοχές καταβάλλο¬ 
νται μειωμένες κατά το ποσό της υποτροφίας. 

Η εκπαιδευτική άδεια διακόπτεται κατά τον ίδιο τρόπο 
που χορηγείται, αν οι ανάγκες της υπηρεσίας το επιβάλ¬ 
λουν ή αν ο δικαιούχος αυτής δεν παρουσιάζει την αναμε¬ 
νόμενη επίδοση ή υπέπεσε σε πειθαρχικό παράπτωμα. 

9. Ο Υπουργός Οικονομικών ή ο πρόεδρος του Ν.Σ.Κ. εί¬ 
ναι δυνατόν να αναθέσει σε μέλοςτου Ν.Σ.Κ., που βρίσκεται 
με εκπαιδευτική άδεια στην αλλοδαπή, τη μελέτη ή την έ¬ 
ρευνα ορισμένων ζητημάτων, που αφορούν τη σχετική με 
τις αρμοδιότητες του Υπουργείου Οικονομικών νομοθεσία 
ή άλλα ειδικά θέματα. 

10. Τα μέλη του Ν.Σ.Κ. που έλαβαν εκπαιδευτική άδεια, εί¬ 
ναι υποχρεωμένα μετά την επιστροφή τους, να υπηρετή¬ 
σουν επί χρόνο τετραπλάσιο του χρόνου της άδειός τους. 
Όσα μέλη αθετήσουν την υποχρέωσή τους αυτή, οφείλουν 
να επιστρέφουν στο Δημόσιο, μέσα σε τρεις μήνες, τις επί 
πλέον αποδοχές, που έλαβαν κατά το χρόνο της άδειας κα¬ 
θώς και τα έξοδα μετάβασης και επιστροφής, με το νόμιμο 
τόκο από τη λήψη τους. Στην περίπτωση αυτή εφαρμόζο¬ 
νται οι διατάξεις του κώδικα είσπραξης δημόσιων εσόδων. 

11. Σε περίπτωση αδικαιολόγητης υπέρβασης της εκπαι¬ 
δευτικής άδειας, το μέλος στερείται τις αποδοχές του, για 
τις αντίστοιχες της υπέρβασης ημέρες, ανεξάρτητα από 
την πειθαρχική του ευθύνη, σύμφωνα με τα οριζόμενα στο 
άρθρο 36 παραγρ. 4. 

12. Σε έκτακτες περιπτώσεις ο Υπουργός Οικονομικών ύ¬ 
στερα από γνώμη του προέδρου του Ν.Σ.Κ., μπορεί να επι¬ 
τρέπει την αποστολή στην αλλοδαπή μελών του Ν.Σ.Κ. ό¬ 
λων των βαθμών, ανεξαρτήτως ηλικίας, για τη συμμετοχή 
σε συνέδρια ή την παρακολούθηση βραχυχρονίων σεμινα¬ 
ρίων. Στην περίπτωση αυτή η απουσία του μέλους από τα 
καθήκοντά του δεν μπορεί να υπερβεί το μήνα. 

ΚΕΦΑΛΑΙΟ Β' 

ΑΤΟΜΙΚΟΙ ΦΑΚΕΛΟΙ - ΜΗΤΡΩΟ ΜΕΛΩΝ 
Άρθρο 43 
Ατομικοί φάκελοι 

1. Για κάθε μέλος του Ν.Σ.Κ. τηρείται στην Κεντρική Υπη¬ 
ρεσία ατομικός φάκελος, στον οποίο περιλαμβάνονται όλα 
τα στοιχεία και έγγραφα, που αναφέρονται στο διορισμό και 
στην προσωπική και υπηρεσιακή του κατάσταση, οι εκθέ¬ 
σεις των επιθεωρητών, οι πειθαρχικές και ποινικές διώξεις 
και οι αποφάσεις, που εκδόθηκαν σχετικά με αυτές. 

2. Έχουν δικαίωμα να λαμβάνουν γνώση του φακέλου: α) 
ο Υπουργός Οικονομικών και ο Πρόεδρος του Ν.Σ.Κ., β) Τα 
μέλη του οικείου υπηρεσιακού και πειθαρχικού συμβουλί¬ 
ου, γ) οι επιθεωρητές, δ) Το ίδιο το μέλος. Ανακοίνωση στοι¬ 
χείων του φακέλου σε άλλα πρόσωπα απαγορεύεται. 

3. Οι λεπτομέρειες τήρησης των ατομικών φακέλων ρυθ¬ 
μίζονται με απόφαση του Υπουργού Οικονομικών ύστερα α¬ 
πό εισήγηση του Προέδρου. Έως ότου εκδοθεί η απόφαση 
αυτή εφαρμόζονται οι κείμενες διατάξεις. 

Άρθρο 44 
Μητρώο 

1. Μητρώο των μελών του Ν.Σ.Κ. τηρείται στην Κεντρική 
Υπηρεσία. 

2. Στο μητρώο αυτό, σε ξεχωριστό φύλλο για κάθε μέλος 
αναγράφεται περιληπτικά το περιεχόμενο των στοιχείων 
του ατομικού του φακέλου. 

3. Η παράγραφος 3 του προηγούμενου άρθρου εφαρμό¬ 
ζεται και για τον τύπο του μητρώου. 

ΚΕΦΑΛΑΙΟ Γ 

ΥΠΗΡΕΣΙΑΚΕΣ ΜΕΤΑΒΟΛΕΣ 
Άρθρο 45 
Τοποθετήσεις 

1. Οι τοποθετήσεις των διοριζόμενων ή προαγόμενων με¬ 
λών του Ν.Σ.Κ. ενεργούνται με απόφαση του Προέδρου. 

2. Οι μεταθέσεις και αποσπάσεις αυτών ενεργούνται με ό¬ 
μοια απόφαση, που εκδίδεται, ύστερα από σύμφωνη γνώμη 
του υπηρεσιακού συμβουλίου. Μέχρι την επίδοση του σχε¬ 
τικού με την υπηρεσιακή μεταβολή εγγράφου, τα μέλη του 
Ν.Σ.Κ. εγκύρως ασκούν τα καθήκοντα της θέσης και του 
βαθμού, που κατέχουν. 

Άρθρο 46 
Μεταθέσεις 

1. Τα μέλη του Ν.Σ.Κ. μπορεί να μετατίθενται: 

α) Για πλήρωση κενής θέσης ύστερα από αίτηση ή αν συ¬ 
ντρέχουν υπηρεσιακές ανάγκες, 

β) Αν υποβληθούν αιτήσεις αμοιβαίας μετάθεσης. 

γ) Αν η μετάθεση επιβάλλεται λόγω συνθηκών, που δημι¬ 
ουργούν στο μέλος δυσχέρειες στην εκπλήρωση των καθη¬ 
κόντων του, ή προβλήματα στην ομαλή διεξαγωγή της υπη¬ 
ρεσίας. 

2. Μετάθεση μέλους χωρίς αίτησή του, γίνεται μόνο με αι¬ 
τιολογημένη γνωμοδότηση του οικείου Υπηρεσιακού Συμ¬ 
βουλίου, κατά της οποίας χωρεί αίτηση ανάκλησης από τον 
ενδιαφερόμενο ενώπιον της Ολομέλειας του Ν.Σ.Κ. για 
σπουδαίο λόγο. Η αίτηση αστή κατατίθεται στη γραμματεία 
του Ν.Σ.Κ. μέσα σε 10 ημέρες από την τηλεγραφική ειδο¬ 
ποίηση του ενδιαφερομένου, στην οποία προβαίνει ο γραμ¬ 
ματέας του Ν.Σ.Κ. Αν η μετάθεση γίνεται για λόγους που α¬ 
νάγονται στη συμπεριφορά ή την εκτέλεση των καθηκόντων 
του μέλους απαιτείται προηγούμενη έγγραφη κλήση του σε 
ακρόαση. 

Άρθρο 47 
Μετακινήσεις 

1. Οι μετακινήσεις των μελών του Ν.Σ.Κ., από μία Υπηρε¬ 
σιακή Μονάδα αυτού σε άλλη, της ίδιας περιφέρειας, γίνο¬ 
νται με απόφαση του Προέδρου. 

2. Η μετάβαση εκτός έδρας ή στην αλλοδαπή μέλους του 
Ν.Σ.Κ., για αντιμετώπιση υπηρεσιακής ανάγκης μέχρι δέκα 
ημίρεςτο μήνα, γίνεται με απόφαση του Προέδρου, για πε¬ 
ρισσότερο χρονικό διάστημα, με απόφαση του Υπουργού 
Οικονομικών. 

Άρθρο 48 
Αποσπάσεις 

1. Επιτρέπεται η απόσπαση μελών του Ν.Σ.Κ., αν υπάρχει 


υπηρεσιακή ανάγκη. Η διάρκεια της απόσπασης δεν είναι 
δυνατό να υπερβεί το έτος. 

2. Η διαπίστωση της υπηρεσιακής ανάγκης γίνεται με αι¬ 
τιολογημένη έκθεση του Προέδρου του Ν.Σ.Κ., στην οποία 
περιλαμβάνεται και πρόταση για την υπηρεσιακή μονάδα, 
από την οποία είναι δυνατόν να αποσπαστεί. 

3. Χωρίς να αναστέλλεται η εκτέλεση της σχετικής από¬ 
φασης ο αποσπώμενος μπορεί να ζητήσει για σπουδαίο λό¬ 
γο την ανάκληση της απόσπασης. 

4. Νέα απόσπαση του ίδιου μέλους δεν επιτρέπεται πριν 
περάσουν τρία χρόνια από την πρώτη, ανεξάρτητα από τον 
βαθμό, που είχε όταν αποσπάστηκε. 

5. Μετά τη λήξη ή την ανάκληση της απόσπασης ο απο- 
σπασθείς επανέρχεται αυτοδικαίως και υποχρεωτικώς στην 
οργανική του θέση. 

6. Μέλη του Ν.Σ.Κ. από το βαθμό του Παρέδρου και ανώ¬ 
τερων, είναι δυνατό να αποσπαστούν σε Υπουργείο με κοι¬ 
νή απόφαση του Υπουργού Οικονομικών και του αρμόδιου 
κατά περίπτωση Υπουργού. Η απόσπαση αυτή γίνεται για ε¬ 
κτέλεση ειδικής υπηρεσίας και δεν είναι δυνατό να υπερβεί 
τηντριετία. Η διάταξη της παραγράφου 4 ισχύει και στην πε¬ 
ρίπτωση αυτή. 

7.0 χρόνος της κατά την προηγούμενη παράγραφο από¬ 
σπασης, θεωρείται ως χρόνος πραγματικής υπηρεσίας για 
κάθε συνέπεια, και δεν μπορεί να επηρεάσει δυσμενώς την 
υπηρεσιακή κατάσταση και εξέλιξη των αποσπωμένων. 

Άρθρο 49 
Εμφάνιση 

1. Τα μέλη του Ν.Σ.Κ. που μετατίθενται, αποσπώνται ή ε¬ 
πανέρχονται στην Υπηρεσία οφείλουν μέσα σε δεκαπέντε 
ημέρες από την κοινοποίηση του σχετικού εγγράφου ή τη 
λήξη της απόσπασής τους να βρίσκονται στη θέση τους. Ο 
Πρόεδρος του Ν.Σ.Κ. έχει δικαίωμα να συντέμνει την προ¬ 
θεσμία αυτή όχι κάτω από πέντε ημέρες. 

2. Το μέλος, που δεν θα εμφανιστεί στη θέση του αδικαιο¬ 
λόγητα μέσα στις πιό πάνω προθεσμίες, στερείται τις απο¬ 
δοχές του, ανεξάρτητα από την πειθαρχική του ευθύνη. Οι 
διατάξεις της παραγράφου 4 του άρθρου 36, εφαρμόζονται 
και στην περίπτωση αυτή. 

3. Η εμφάνιση στη θέση του βεβαιώνεται με σχετική έκθε¬ 
ση, που συντάσσεται απότη γραμματεία του αρμόδιου Γ ρα¬ 
φείου. Αντίγραφο της έκθεσης αποστέλλεται στην Γ ραμμα- 
τείατου Ν.Σ.Κ. 

Άρθρο 50 
Προαγωγές 

1. Για την προαγωγή μέλους του Ν.Σ.Κ. σε ανώτερο βαθ¬ 
μό απαιτούνται: 

α) Η ύπαρξη κενής θέσης στον ανώτερο βαθμό, εφ’όσον 
οι θέσεις είναι οργανικά διακεκριμένες. 

β) Η συμπλήρωση του νόμιμου χρόνου παραμονής στον 
κατεχόμενο βαθμό. Στο χρόνο αυτό δεν υπολογίζεται ο χρό¬ 
νος διαθεσιμότητας, προσωρινής παύσης, αδικαιολόγητης 
αποχής από τα καθήκοντα, λόγω της οποίας επιβλήθηκε τε¬ 
λεσίδικα πειθαρχική ποινή και ο χρόνος αργίας. 

γ)Η συνδρομή των ουσιαστικών προσόντων, που απαι¬ 
τούνται για τον ανώτερο βαθμό. 

2. Κρίνονταιως κατ’απόλυτη εκλογή προακτέοι, μεταξύ ό¬ 
λων εκείνων, που έχουν τα τυπικά προσόντα, τα μέλη που 
συγκεντρώνουν εξαιρετικά προσόντα μόρφωσης, ήθους 
και εργατικότητας. Ως κατ’εκλογή προακτέοι κρίνονται όσα 
μέλη συγκεντρώνουν τα προσόντα μόρφωσης, ήθους και 
εργατικότητας για ν'ανταποκριθούν πλήρως στα καθήκο¬ 
ντα του ανώτερου βαθμού. 

3. Οι προαγωγές των μελών μέχρι και το βαθμό του Νομι¬ 
κού Συμβούλου του Κράτους ενεργούνται με απόφαση του 
Υπουργού Οικονομικών, ύστερα από σύμφωνη γνώμη του 
οικείου Υπηρεσιακού Συμβουλίου. Η γνωμοδότηση του Υ¬ 
πηρεσιακού Συμβουλίου προκαλείται με ερώτημα του Υ¬ 
πουργού, μέσα σε προθεσμία δύο μηνών από την κένωση 
της θέσης και η προαγωγή ανατρέχει στη λήξη της δίμηνης 
αυτής προθεσμίας. 

4. Οι προαγωγές στις θέσεις του προέδρου και των αντί- 

προέδρων ενεργούνται με προεδρικό διάταγμα μετά από 
πρόταση του Υπουργικού Συμβουλίου, το οποίο, ύστερα α¬ 
πό εισήγηση του Υπουργού Οικονομικών, επιλέγει τους 
προακτέους μεταξύ εκείνων που έχουν τα νόμιμα προσό¬ 
ντα. 

5. Οι γνωμοδοτήσεις του Υπηρεσιακού Συμβουλίου πρέ¬ 
πει να είναι αιτιολογημένες. Ειδικότερη αιτιολογία απαιτεί¬ 
ται προκειμένου για προαγωγή κατ’απόλυτη εκλογή ή για 
μη προαγωγή. 

6. Σε Πάρεδρο του Ν.Σ.Κ. προάγεται κατ'εκλογή Δικαστι¬ 
κός Αντιπρόσωπος, με επτά (7) έτη συνολική υπηρεσία, 
στην οποία συνυπολογίζεται και η υπηρεσίατου ως δοκίμου 
Δικαστικού Αντιπροσώπου. 

7. Σε Νομικό Σύμβουλο προάγεται κατ’απόλυτη εκλογή 
Πάρεδρος με πέντε (5) έτη υπηρεσίας στο βαθμό του Πα- 
ρέδρου, από τα οποία τα δύο τουλάχιστον, θα πρέπει να έ¬ 
χουν διανυθεί σε υπηρεσιακή μονάδα του Ν.Σ.Κ. της Αθή¬ 
νας ή του Πειραιά. 

8. Σε Αντιπρόεδρο του Ν.Σ.Κ. προάγεται Νομικός Σύμ¬ 
βουλος, μέτρια (3) έτη υπηρεσίας στο βαθμό του Συμβού¬ 
λου. 

9. Σε Πρόεδρο του Ν.Σ.Κ. προάγεται Αντιπρόεδρος ή Νο¬ 
μικός Σύμβουλος, που έχει τέσσερα (4) τουλάχιστον έτη υ¬ 
πηρεσίας στο βαθμό του Νομικού Συμβούλου. 

10. Οι προβλεπόμενες κατά περίπτωση στις παραγρά¬ 
φους 3 και 4 διοικητικές πράξεις για τις προαγωγές των με¬ 
λών του Ν.Σ.Κ., απαιτούνται και για τη λύση της υπηρεσια¬ 
κής σχέσης τους, στις περιπτώσεις των άρθρων 55,56 και 
57 του παρόντος διατάγματος. 

Άρθρο 51 

Υπηρεσιακά - Πειθαρχικά Συμβούλια 

1. Για τον Πρόεδρο του Ν.Σ.Κ. το Πειθαρχικό Συμβούλιο, 
αποτελείται από τους Προέδρους του Συμβουλίου της Επι¬ 
κράτειας,του Αρείαυ Πάγου και του Ελεγκτικού Συνεδρίου, 
οι οποίοι αναπληρώνονται από τους νόμιμους αναπληρω¬ 
τές τους. 

2. Για τους Αντιπρόεδρουςτου Ν.Σ.Κ. το Πειθαρχικό Συμ¬ 
βούλιο, αποτελείται από τους Προέδρους του Συμβουλίου 
της Επικράτειας, του Αρείου Πάγου και του Ν.Σ.Κ., ή τους 
νόμιμους αναπληρωτές τους. 

3. Το Υπηρεσιακό και Πειθαρχικό Συμβούλιο για τα λοιπά 
μέλη του Ν.Σ.Κ., αποτελείται: 

α) Γιατους Νομικούς Συμβούλους, το μεν πειθαρχικό από 
τους οριζόμενους στην προηγούμενη παράγραφο του πα¬ 
ρόντος άρθρου, το δε υπηρεσιακό από τον Πρόεδρο και 
δύο Αντιπροέδρους του Ν.Σ.Κ. Οι Αντιπρόεδροι και οι ανα¬ 
πληρωτές τους ορίζονται με κλήρωση, σύμφωνα με τα ορι¬ 
ζόμενα στο εδάφιο β'της παρούσας παραγράφου. 

β) Για τους Παρέδρους και τους Δικαστικούς Αντιπροσώ¬ 
πους, από τον Πρόεδρο, δύο Αντιπροέδρους και έξη Νομι¬ 
κούς Συμβούλους. Οι Αντιπρόεδροι και οι Νομικοί Σύμβου¬ 
λοι ορίζονται με κλήρωση, η οποία γίνεται σε συνεδρίαση 
της Ολομέλειας, πριν από το τέλος κάθε έτους και καταχω¬ 
ρίζεται σε ιδιαίτερο πρακτικό αυτής. Ο Πρόεδρος εξάγει α¬ 
πό την κληρωτίδα μετά ονόματα των Αντιπροέδρων τέσσε¬ 
ρις κλήρους και από την κληρωτίδα με τα ονόματα των Νο¬ 
μικών Συμβούλων δώδεκα κλήρους κατά σειρά. Αυτοί, που 
γράφονται στους δύο πρώτους κλήρουςτων Αντιπροέδρων 
και στους έξη πρώτους των Νομικών Συμβούλων αποτε¬ 
λούν τακτικά μέλη του Συμβουλίου, ενώ οι υπόλοιποι Αντι¬ 
πρόεδροι και Νομικοί Σύμβουλοι αναπληρωματικά αυτών α¬ 
ντίστοιχα, χωρίς καμμιά άλλη διατύπωση. 

4. Η συγκρότηση των συμβουλίωντηςπροηγούμενης πα¬ 
ραγράφου, γίνεται με απόφαση του Προέδρουτου Ν.Σ.Κ. Η 
θητεία των μελών τους αρχίζει την 1η Ιανουάριου και λήγει 
την 31 Δεκεμβρίου του επόμενου του ορισμού τους έ¬ 
τους.Στα Συμβούλια αυτά, εισηγητής ορίζεται με απόφαση 
του Προέδρου, Αντιπρόεδρος στην πρώτη περίπτωση και 
Αντιπρόεδρος ή Νομικός Σύμβουλος στη δεύτερη. 

5. Η διάταξη του άρθρου 6 παραγρ. 3, για τον σχηματισμό 
πλειοψηφίας και την υπεροχή της ψήφου του Προέδρου, ε¬ 
φαρμόζεται ανάλογα και στις περιπτώσεις των παραγρά¬ 
φων 1,2 και 3, με την επιφύλαξη του άρθρου 93 παρ. 5. 

6. Γραμματέας των Πειθαρχικών και Υπηρεσιακών Συμ¬ 


βουλίων των προηγούμενων παραγράφων είναι ο Γ ραμμα¬ 
τέας του Ν.Σ.Κ., ή ο νόμιμος αναπληρωτής του. 

Άρθρο 52 

Παράλειψη - Αποχή από προαγωγή 

1. Το πρακτικό γνωμοδότησης του Υπηρεσιακού Συμβου¬ 
λίου για μη προαγωγή Παρέδρου ή Δικαστικού Αντιπροσώ¬ 
που στον επόμενο βαθμό, υποβάλλεται το συντομώτερο 
στον Υπουργό Οικονομικών και κοινοποιείται στον ενδιαφε¬ 
ρόμενο. Εντός αποκλειστικής προθεσμίας δέκα πέντε ημε¬ 
ρών από της υποβολής, ή της κοινοποιήσεως του πρακτικού 
αντίστοιχα, μπορεί ο μεν Υπουργός να διαφωνήσειπροςτην 
γνωμοδότηση του Συμβουλίου και να παραπέμψει την υπό¬ 
θεση στην Ολομέλεια, εκθέτοντας με έγγραφό του, τους 
λόγους της διαφωνίας, ο δε ενδιαφερόμενος ν’ασκήσει εγ- 
γράφως προσφυγή ενώπιον αυτής, προβάλλοντας τους λό¬ 
γους που την θεμελιώνουν, και να την καταθέσει στην Κε¬ 
ντρική Υπηρεσίατου Ν.Σ.Κ. 

2. Η διαφωνία του Υπουργού και η προσφυγή του παρα- 
λειφθέντος, καθώς και η σχετική γι'αυτές προθεσμία, εμπο¬ 
δίζουν την ολοκλήρωση της διοικητικής διαδικασίας με α¬ 
ποδοχή της προσβληθείσης γνωμοδότησης, κατά το μέ¬ 
ρος, που αυτή θίγει την σειρά αρχαιότητας του 
παραλειφθέντος. 

3. Η Ολομέλεια, επιλαμβανόμενη της υπόθεσης, μπορεί 
πριν γνωμοδοτήσει οριστικά, να καλέσει για παροχή προ¬ 
φορικών εξηγήσεων ή πληροφοριών και για προσκόμιση 
στοιχείων τους επιθεωρητές και όσους διατελούν ή διατέ- 
λεσαν προϊστάμενοι του κρινόμενου, καθώς και τον ίδιο. Η 
κλήση του κρινόμενου είναι υποχρεωτική, αν το ζητήσει με 
έγγραφη αίτησή του. 

4. Στην περίπτωση, κατά την οποία εκκρεμεί, κατά του κρι- 
νόμενου για προαγωγή Παρέδρου ή Δικαστικού Αντιπρο¬ 
σώπου, πειθαρχική δίωξη, το Υπηρεσιακό Συμβούλιο, απέ¬ 
χει να τον κρίνει, μέχρι να εκδοθεί τελεσίδικη απόφαση 
επ’αυτής. Αν ο διωκόμενος απαλλαγεί τελεσίδικα, το Υπη¬ 
ρεσιακό Συμβούλιο, κρίνοντας αυτόν προακτέο, τον προά¬ 
γει αναδρομικά και τον αποκαθιστά στη σειρά αρχαιότητάς 
του. Αν δεν υπάρχει κενή θέση στο βαθμό, που προάγεται, 
παραμένει υπεράριθμος και καταλαμβάνει την πρώτη θέση 
του βαθμού αυτού, που θα κενωθεί. 

5. Δικαστικός Αντιπρόσωπος, που παραλείπεται να προα- 
χθεί για τρίτη τουλάχιστο φορά λόγω ανεπάρκειας, αν με¬ 
ταξύ της πρώτης και της τελευταίας παράλειψης, μεσολα¬ 
βεί χρονικό διάστημα μεγαλύτερο του έτους, παραπέμπε- 
ται υποχρεωτικά με το ερώτημα της οριστικής παύσης, 
λόγω ανεπάρκειας, στο αρμόδιο Πειθαρχικό Συμβούλιο, τη- 
ρουμένης της διαδικασίας του άρθρου 57 παρ. 5. 

Άρθρο 53 
Διαθεσιμότητα 

1. Το μέλος του Ν.Σ.Κ., που έχει τρία χρόνια τουλάχιστον 
πραγματική δημόσια υπηρεσία τίθεται, αυτεπαγγέλτως ή ύ¬ 
στερα από αίτησή του, σε διαθεσιμότητα λόγω νόσου, η ο¬ 
ποία κατά τη γνώμη της αρμόδιας υγειονομικής επιτροπής 
είναι δυνατό να θεραπευθεί, παρατείνεται όμως και μετά το 
χρόνο της αναρρωτικής άδειας του άρθρου 38. 

2. Η θέση σε διαθεσιμότητα και η επάνοδος στην υπηρε¬ 
σία γίνεται με απόφαση του Προέδρου του Ν.Σ.Κ., που εκ- 
δίδεται ύστερα από γνωμοδότηση του οικείου Υπηρεσια¬ 
κού Συμβουλίου. 

3. Η διαθεσιμότητα λόγω νόσου δεν είναι δυνατό να υ- 
περβείτο ένα έτος και, αν η νόσος, δε θεραπεύεται εύκολα, 
τα δύο έτη. Η διαθεσιμότητα, αρχίζει μόλις λήξει η αναρρω- 
τική άδεια. 

Μετά την πάροδο του έτους ή των δύο ετών αντίστοιχα, η 
αρμόδια επιτροπή, η προβλεπόμενη από τον υπαλληλικό 
κώδικα, αποφαίνεται, ύστερα από ερώτημα του Προέδρου 
του Ν.Σ.Κ., αν το μέλος είναι η όχι ικανό να επανέλθει αμέ- 
σεως στα καθήκοντά του. Σε περίπτωση αρνητικής γνωμά¬ 
τευσης, παύεται σύμφωνα με τα οριζόμενα στο άρθρο 57. 

4. Το μέλοςτου Ν.Σ.Κ. είναι δυνατό ναπαραπεμφθείγια ε¬ 
ξέταση στην επιτροπή της προηγούμενης παραγράφου και 
πριν λήξει ο χρόνος της διαθεσιμότητας. Αν η επιτροπή 
γνωματεύσει, ότι δεν είναι ικανός να αναλάβει αμέσως κα¬ 
θήκοντα, η διαθεσιμότητα διατηρείται μέχρι τη λήξη της. 

5. Η επιτροπή αυτή είναι δυνατό να εξετάσει και μέλος, 
που διαμένει εκτός της έδρας της, μέσω της πλησιέστερης 
υγειονομικής επιτροπής. 

6. Το μέλος, που τέθηκε σε διαθεσιμότητα λόγω νόσου, 
παίρνει τα τρία τέταρτα (3/4) του συνόλου των αποδοχών 
του. 

Άρθρο 54 
Αργία 

1. Το μέλος του Ν.Σ.Κ., που στερήθηκε την προσωπική 
του ελευθερία με ένταλμα προσωρινής κράτησης, με βού¬ 
λευμα ή με δικαστική απόφαση, έστω και αν απολύθηκε 
προσωρινά από τις φυλακές, τίθεται αυτοδικαίως σε κατά¬ 
σταση αργίας. Αν εκλείψει ο λόγος για τον οποίο τέθηκε σε 
αργία, επανέρχεται αυτοδικαίως στην υπηρεσία. 

2. Το μέλος είναι δυνατό να τεθεί σε προσωρινή αργία, ό¬ 
ταν εκκρεμεί εναντίον του α) ποινική δίωξη για έγκλημα που 
μπορεί να επισύρει αποστέρηση των πολιτικών του δικαιω¬ 
μάτων ή β) πειθαρχική δίωξη για παράπτωμα, που μπορεί να 
επισύρει την ποινή της οριστικής παύσης. 

3. Η θέση σε προσωρινή αργία, κατά την προηγούμενη 
παράγραφο, γίνεται με απόφαση του Υπουργού Οικονομι¬ 
κών, που εκδίδεται ύστερα από γνωμοδότηση του οικείου Υ¬ 
πηρεσιακού Συμβουλίου. 

4. Η προσωρινή αργία της παραγράφου 2 αρχίζει ή λήγει 
από την κοινοποίηση στον ενδιαφερόμενο της σχετικής υ¬ 
πουργικής απόφασης. Δεν απαιτείται έκδοση απόφασης 
για τη λήξη της αργίας, αν εκδοθεί αμετάκλητη απαλλακτι¬ 
κή δικαστική απόφαση ή αμετάκλητο απαλλακτικό βούλευ¬ 
μα ή τελεσίδικη πειθαρχική απόφαση. 

Στις περιπτώσεις αυτές ο ευρισκόμενος σε αργία επα¬ 
νέρχεται αυτοδίκαια. Επίσης επανέρχεται αυτοδίκαια στην 
υπηρεσία, αν καταδικάστηκε αμετάκλητα για έγκλημα ή τι¬ 
μωρήθηκε τελεσίδικα για πειθαρχικό παράπτωμα, που δεν 
συνεπάγονται την οριστική παύση από την υπηρεσία. Στις 
περιπτώσεις αυτές εκδίδεται διαπιστωτική απόφαση του Υ¬ 
πουργού Οικονομικών. 

5. Από τις αποδοχές του μέλους, που έχει τεθεί σε αργία, 
παρακρατείταιτο ένατρίτο (1/3). Τούτο α) αποδίδεται με α¬ 
πόφαση του οικείου Υπηρεσιακού Συμβουλίου, αν απαλλα¬ 
γεί αμετάκλητα από την κατηγορία και β) είναι δυνατό να 
του αποδοθεί με απόφαση του ίδιου Συμβουλίου, αν κατα¬ 
δικαστεί για έγκλημα ή τιμωρηθεί για πειθαρχικό παράπτω¬ 
μα, που δε συνεπάγονται την οριστική παύση. 

Άρθρο 55 
Παραίτηση 

1. Το μέλος του Ν.Σ.Κ. έχει το δικαίωμα να παραιτηθεί εγ- 
γράφως. Αίρεση, όρος ή προθεσμία, που τέθηκαν στο έγ¬ 
γραφο της παραίτησης, θεωρούνται οτι δεν γράφτηκαν. 

2. Η αποδοχή της παραίτησης πρέπει να γίνει μέσα σε έ¬ 
να μήνα από την υποβολή της. Μέσα στην ίδια προθεσμία 
αυτός, που παραιτήθηκε, έχει το δικαίωμα να ανακαλέσει 
εγγράφως την παραίτησή του, εφ' όσον η πράξη της απο¬ 
δοχής δεν έχει ακόμη δημοσιευθεί. 

3. Δεν είναι υποχρεωτική για τον Υπουργό Οικονομικών η 
αποδοχή της παραίτησης και δεν έχει εφαρμογή η παρά¬ 
γραφος 5, αν κατά το χρόνο υποβολής της παραίτησης εί¬ 
ναι εκκρεμής σε βάρος του παραιτούμενου: α) πειθαρχική 
δίωξη ή β) ποινική δίωξη για κακούργημα ή για πλημμέλημα 
από τα αναφερόμενα στο άρθρο 30 παράγραφος 1 περίπτ. 
ε'. 

4. Η λύση της υπηρεσιακής σχέσης επέρχεται από τη 
στιγμή, που θα κοινοποιηθεί σ' αυτόν, που παραιτήθηκε, η 
πράξη αποδοχής της παραίτησης. 

5. Θεωρείται, ότι έγινε αποδεκτή η παραίτηση και λύεται 
αυτοδικαίως η υπηρεσιακή σχέση εξήντα ημέρες μετά την 
υποβολή της, εφ' όσον μέχρι την ημέρα αυτή δεν έχει δη- 
μοσιευθεί και κοινοποιηθεί η πράξη αποδοχής της παραίτη¬ 
σης. 

Άρθρο 56 

Αποχώρηση από την υπηρεσία 

1. Τα μέλη του Ν.Σ.Κ. αποχωρούν αυτοδικαίως από την υ¬ 
πηρεσία: 

α)'Οταν συμπληρώσουν τριακονταπενταετή πραγματική 
και συντάξιμη δημόσια υπηρεσία και πάντως όχι πριν από τη 


συμπλήρωση του εξηκοστού (60ου) έτους της ηλικίας τους 
και 

β)'Οταν συμπληρώσουν το εξηκοστό πέμπτο (65ο) έτος 
της ηλικίας τους. Στην περίπτωση αυτή η παραμονή τους 
στην υπηρεσία παρατείνεται ως τη συμπλήρωση του εξη¬ 
κοστού εβδόμου (67ου) έτους, εφόσον δεν συμπληρώνουν 
τριακονταπενταετή (35η) πραγματική συντάξιμη δημόσια 
υπηρεσία. Ως ημέρα συμπλήρωσης του ορίου ηλικίας, θεω¬ 
ρείται η 31η Δεκεμβρίου του έτους αποχώρησης, κατά την 
οποία λύνεται η υπηρεσιακή σχέση. Η ηλικία αποδεικνύεται 
σύμφωνα με όσα ορίζονται στο άρθρο 29του παρόντος Δια¬ 
τάγματος. 

2. Η πράξη της Διοίκησης, κατά περίπτωση, που βεβαιώ¬ 
νει την αποχώρηση μέλους του Ν.Σ.Κ. από την υπηρεσία, 
σύμφωνα με τις διακρίσεις της προηγούμενης παραγρά¬ 
φου, δημοσιεύεται στην Εφημερίδα πης Κυβερνήσεως και 
ανακοινώνεται στον αποχωρούντα, δέκα πέντε ημέρες πριν 
από την ημερομηνία αποχώρησης. 

3. Το μέλος, που συμπλήρωσε τριάντα χρόνια πραγματι¬ 
κή υπηρεσία, ή αποχωρεί λόγω συμπλήρωσης του ορίου η¬ 
λικίας, διατηρεί τιμητικά τον τίτλο της θέσης που κατείχε και 
μετά από τη λύση της υπηρεσιακής σχέσης. Αυτό μνημο¬ 
νεύεται στο προεδρικό διάταγμα ή την Υπουργική απόφαση 
αποχώρησης από την υπηρεσία. 

4. Το μέλος, που παύεται οριστικά λόγω πειθαρχικού πα¬ 
ραπτώματος ή κατά τις διατάξεις του άρθρου 53 παράγρ. 1 
και 2 περίπτωση β’, στερείται τον τίτλο της προηγούμενης 
παραγράφου. Τον τίτλο στερείται και αυτός, που τιμωρή¬ 
θηκε στο βαθμό εξόδου από την υπηρεσία με πειθαρχική 
ποινή προσωρινής παύσης. 

5. Από τον τίτλο αυτόν εκπίπτει αυτοδικαίως εκείνος που 
καταδικάστηκε αμετάκλητα για μια από τις πράξεις που α- 
ναφέρονται στο άρθρο 30 παράγραφος 1 περίπτ. ε’. 

Άρθρο 57 
Οριστική παύση 

1. Εκτός από την περίπτωση της επιβολής πειθαρχικής 
ποινής οριστικής παύσης, λόγω πειθαρχικού παραπτώμα¬ 
τος, το μέλος του Ν.Σ.Κ. παύεται οριστικά: α) αν στερήθηκε 
τα πολιτικά του δικαιώματα λόγω αμετάκλητης καταδίκης, 
β) αν καταδικάστηκε αμετάκλητα σε οποιαδήποτε ποινή, για 
αδίκημα από τα αναφερόμενα στο άρθρο 30 παράγραφος 
1, περίπτ. ε’. 

2. Είναι δυνατό να παυθεί οριστικά το μέλος: α) για ανικα¬ 
νότητα εκτέλεσηςτων υπηρεσιακών του καθηκόντων, λόγω 
νόσου ή αναπηρίας, σωματικής ή πνευματικής, εφ’όσονη α¬ 
νικανότητα αυτή διαρκεί και πέρα από το χρόνο, που ορίζε¬ 
ται από τις κείμενες διατάξεις για τους πολιτικούς διοικητι¬ 
κούς υπαλλήλους, β) για υπηρεσιακή ανεπάρκεια. 

3. Για την οριστική παύση του μέλους, σύμφωνα με τις 
προηγούμενες παραγράφους, αποφασίζει το Πειθαρχικό 
Συμβούλιο, που είναι κατά περίπτωση αρμόδιο. 

4. Η διαδικασία γιατηνπαύσητου μέλους ενώπιον το υ αρ¬ 
μόδιου Πειθαρχικού Συμβουλίου, κινείται σε κάθε περίπτω¬ 
ση από τον Υπουργό Οικονομικών, ύστερα από εισήγηση 
του Προέδρουτου Ν.Σ.Κ. 

5. Αν κινηθεί η διαδικασία για την παύση του μέλους του 
Ν.Σ.Κ., ο πρόεδρος του αρμόδιου Πειθαρχικού Συμβουλίου 
ή ο νόμιμος αναπληρωτής του, ορίζει ένα από τα μέλη του 
ως εισηγητή. Ο εισηγητής συλλέγει τα αναγκαία στοιχεία τα 
σχετικά με το λόγο της παύσης και μπορεί να εξετάσει μάρ¬ 
τυρες και να διατάξει πραγματογνωμοσύνη, κατά τις διατά¬ 
ξεις του Κώδικα Ποινικής Δικονομίας. Επίσης καλεί το μέ¬ 
λος, που εισάγεται για οριστική παύση, να δώσει εξηγήσεις. 
Τέλος συντάσσει και υποβάλλει στον πρόεδρο του Πειθαρ¬ 
χικού Συμβουλίου έκθεση, που περιέχει και τη γνώμη του, 
ως προς την ουσία της υπόθεσης. Το μέλος, που εισάγεται 
για παύση, έχει δικαίωμα να λάβει γνώση των στοιχείων του 
φακέλου οποτεδήποτε. 

6. Ο πρόεδρος του Πειθαρχικού Συμβουλίου ορίζει δικά¬ 
σιμο, στην οποία καλείται το εισαγόμενο για παύση μέλος 
με κλήση, που περιέχει το λόγο της εισαγωγής του, καθώς 
και λεπτομερώςτα πραγματικά περιστατικά, που συνιστούν 
το λόγο αυτό. Η κλήση για παράσταση του κατά τη συνε¬ 
δρίαση επιδίδεται κατά τις διατάξεις του Κώδικα Ποινικής 

Δικονομίας, τουλάχιστο δεκαπέντε ημέρες πριν από τη δι¬ 
κάσιμο. Παράσταση ή συμπαράσταση δικηγόρου δεν επι¬ 
τρέπεται. 

7. Το Συμβούλιο εκτιμά γενικότερα την καθόλου υπηρεσία 
του και τη χρησιμότητά του ή όχι στην υπηρεσία. Η απόφα¬ 
ση του Συμβουλίου, επιδίδεται το συντομώτερο σ’αυτόν, 
που παύθηκε. Αν ο παυθείς είναι Νομικός Σύμβουλος, Πά- 
ρεδρος ή Δικαστικός Αντιπρόσωπος, έχει δικαίωμα, ν’α- 
σκήσει κατ’αυτής, μέσα σε αποκλειστική προθεσμία τριά¬ 
ντα ημερών, απάτην κοινοποίησή της σ’αυτόν, προσφυγή, 
η οποία κατατίθεται στην Κεντρική Υπηρεσία του Ν.Σ.Κ. Η 
προσφυγή απευθύνεται, για μεν τους Νομικούς Συμβού¬ 
λους στο οριζόμενο από την παράγραφο 2 του άρθρου 51 
Πειθαρχικό Συμβούλιο, για δε τους Παρέδρους και Δικαστι¬ 
κούς Αντιπροσώπους, στην Ολομέλεια του Ν.Σ.Κ. 

8. Η προθεσμία της προσφυγής και η άσκηση αυτής, ανα¬ 
στέλλουν την εκτέλεση της απόφασης, με την οποία απαγ¬ 
γέλλεται η οριστική παύση. 

9. Η απόφαση, κατά της οποίας δεν ασκήθηκε προσφυγή, 
ή άν ασκηθείσα απορρίφθηκε, καθώς και εκείνη, κατά της ο¬ 
ποίας δεν προβλέπεται τέτοια προσφυγή από τις διατάξεις 
του παρόντος, εκτελείται με την έκδοση προεδρικού δια¬ 
τάγματος ή υπουργικής απόφασης, όπως ορίζεται στο άρ¬ 
θρο 50 παραγρ. 11, η οποία δημοσιεύεται περιληπτικά στην 
Εφημερίδα της Κυβερνήσεως και επιδίδεται στον παυθέ- 
ντα. Από την επίδοση επέρχεται η λύση της υπηρεσιακής 
σχέσης. Αν δεν προκύπτει, ότι έγινε επίδοση, αυτή λογίζε¬ 
ται, ότι έγινε την 30ή ημέρα από τη δημοσίευση της απόφα¬ 
σης. 

ΚΕΦΑΛΑΙΟ Δ' 

ΠΡΟΣΛΗΨΗ ΔΟΚΙΜΩΝ ΔΙΚΑΣΤΙΚΩΝ ΑΝΤΙΠΡΟΣΩΠΩΝ- 
ΔΙΑΔΙΚΑΣΙΑΔΙΑΓΩΝΙΣΜΟΥ-ΔΙΟΡΙΣΜΟΣ-ΜΟΝΙΜΟΠΟΙΗΣΗ 

Άρθρο 58 

Προκήρυξη διαγωνισμού 

1. Για την πλήρωση των θέσεων δοκίμων Δικαστικών Αντι¬ 
προσώπων του Ν.Σ.Κ., διενεργείται διαγωνισμός που προ¬ 
κηρύσσεται με απόφαση του Υπουργού Οικονομικών μετά 
από εισήγηση του Προέδρου του Ν.Σ.Κ. Κενές θέσεις για 
πλήρωση θεωρούνται, όσες θέσεις είναι κενές, κατά τον 
χρόνο υπογραφής της προκήρυξης σε όλους τους βαθ¬ 
μούς των μελών του Κύριου προσωπικού του Ν.Σ.Κ. και ό¬ 
σες απ’αυτές κενωθούν μέχρι την 31η Δεκεμβρίου, του έ¬ 
τους έναρξης του διαγωνισμού. 

2. Η προκήρυξη, η οποία αναφέρει τον αριθμό των θέσε¬ 
ων και την ημέρα έναρξης του διαγωνισμού, δημοσιεύεται 
στην Εφημερίδα της Κυβερνήσεως, σε τρεις ημερήσιες ε¬ 
φημερίδες της Πρωτεύουσας και μία της Θεσσαλονίκης και 
τοιχοκολλάται στο κατάστημα του Ν.Σ.Κ. Η τελευταία δη¬ 
μοσίευση πρέπει να γίνεται τουλάχιστον τριάντα (30) ημέ¬ 
ρες, πριν από την οριζόμενη ημερομηνία έναρξης του δια¬ 
γωνισμού. Ευρύτερη γνωστοποίηση του διαγωνισμού μπο¬ 
ρεί να γίνει με τα μέσα μαζικής ενημέρωσης και με κάθε 
άλλο πρόσφορο τρόπο, πριν απότη λήξη της προθεσμίας υ¬ 
ποβολής αιτήσεων συμμετοχής στο διαγωνισμό. 

Άρθρο 59 

Επιτροπή διαγωνισμού 

1. Η εξέταση των υποψήφιων γίνεται από τριμελή Επιτρο¬ 
πή, αποτελούμενη από τον Πρόεδρο ή έναν Αντιπρόεδρο 
και δύο Νομικούς Συμβούλους. Γραμματέαςτης Επιτροπής 
ορίζεται ο Γραμματέαςτου Ν.Σ.Κ. 

2. Τα μέλη της Επιτροπής, ο γραμματέας και οι αναπλη¬ 
ρωτές τους ορίζονται με πράξη του Προέδρου, που τοιχο- 
κολλάται στο κατάστημα του Ν.Σ.Κ., πέντε τουλάχιστον η¬ 
μέρες πριν από την έναρξη του διαγωνισμού. 

3. Δεν επιτρέπεται να συμμετέχει ως μέλος, ή γραμματέ¬ 
ας της Επιτροπής συγγενής διαγωνιζόμενου μέχρι και του 
τέταρτου βαθμού. 

Άρθρο 60 
Υποψήφιοι 

Στο διαγωνισμό έχουν δικαίωμα συμμετοχής: α) δικαστι¬ 
κοί λειτουργοί, εκτός των ειρηνοδικών, β) οι ειρηνοδίκες, 
που έχουν συμπληρώσει διετή υπηρεσία και γ) οι δικηγόροι. 


Άρθρο 61 

Υποβολή αιτήσεως συμμετοχής 
Οι ενδιαφερόμενοι να μετάσχουν στο διαγωνισμό, υπο¬ 
βάλλουν στη Γ ραμματείατου Ν.Σ.Κ. δέκα τουλάχιστον πλή¬ 
ρεις ημέρες πριν από την έναρξη του διαγωνισμού, αίτηση 
με τα νόμιμα δικαιολογητικά, απευθυνόμενη στον Πρόεδρο 
του Ν.Σ.Κ. Τα δικαιολογητικά αυτά ορίζονται στην προκή¬ 
ρυξη. Ως ημέρα υποβολής της αίτησης, λαμβάνεται η ημέ¬ 
ρα κατάθεσης και πρωτοκόλλησής της στην Κεντρική Υπη¬ 
ρεσία του Ν.Σ.Κ. 

Άρθρο 62 

“Ελεγχος δικαιολογητικών 

1. Η επιτροπή του διαγωνισμού συνέρχεται μέσα σε δύο 
ημέρες απότη λήξη της προθεσμίαςτου προηγούμενου άρ¬ 
θρου και αφού ελέγξει τις αιτήσεις συμμετοχής και τα δι- 
καιολογητικά, καταρτίζει πίνακα στον οποίο καταχωρούνται 
με αλφαβητική σειρά οι υποψήφιοι, που έχουν τα τυπικά 
προσόντα. Οι υπόλοιποι αποκλείονται με ειδικώς αιτιολογη¬ 
μένη απόφαση της Επιτροπής. Ο παραπάνω πίνακας, κα¬ 
θώς και ο πίνακας των αποκλεισμένων από το διαγωνισμό, 
τοιχοκολλούνται στο κατάστημα του Ν.Σ.Κ. 

2. Οι υποψήφιοι, των οποίων οι αιτήσεις έγιναν δεκτές, κα¬ 
λούνται να εξετασθούν με το πρόγραμμα του διαγωνισμού, 
που καταρτίζεται από την Επιτροπή και τοιχοκολλάται δύο 
ημέρες πριν από την έναρξη του διαγωνισμού στο κατά¬ 
στημα του Ν.Σ.Κ. 

Άρθρο 63 
Εξεταστέα ύλη 

1. Η εξεταστέα ύλη περιλαμβάνει τα εξής μαθήματα: 
α) Συνταγματικό και Διοικητικό Δίκαιο, β) Αστικό και Ε¬ 
μπορικό Δίκαιο, γ) Πολιτική Δικονομία, δ) Φορολογικό Δί¬ 
καιο και Φορολογική-Διοικητική Δικονομία, ε) Στοιχεία Ποι¬ 
νικού Δικαίου και Ποινικής Δικονομίας, στ) Στοιχεία Δικαίου 
της Ευρωπαϊκής Ένωσης. 

Άρθρο 64 

Στάδια διαγωνισμού - Βαθμολογία 

1. Η εξέταση των διαγωνιζόμενων διεξάγεται σε δύο στά¬ 
δια, προκριματικό και τελικό. 

2. Η ικανότητα αυτών βαθμολογείται από κάθε μέλος της 
επιτροπής με τους εξής βαθμούς και αριθμούς: 

Άριστα: 14 και 15 
Λίαν Καλώς: 11,12 και 13 
Καλώς: 8,9 και 10 
Σχεδόν Καλώς: 5,6 και 7 
Μετρίως: 2,3 και 4 
Κακώς: 0 και 1 

Άρθρο 65 

Προκριματικό στάδιο 

Το προκριματικό στάδιο περιλαμβάνει γραπτή εξέταση, 
στα μαθήματα, που ορίζονται στις περιπτώσεις α’,β’ και γ’ 
του άρθρου 63, η οποία λαμβάνει χώρα σε διαφορετική η¬ 
μέρα για κάθε μάθημα. 

Άρθρο 66 

Διεξαγωγή γραπτής εξέτασης 

1. Το θέμα κάθε μαθήματος είναι κοινό για όλους τους υ¬ 
ποψήφιους και καθορίζεται με κλήρο μεταξύ τριών θεμά¬ 
των, που έχει επιλέξει η Επιτροπή. Η κλήρωση διενεργείται 
από τον Πρόεδρο της Επιτροπής, παρουσία των εξεταζό¬ 
μενων. 

2. Με την έναρξη της εξέτασης, απαγορεύεται στους εξε¬ 
ταζόμενους κάθε επικοινωνία μεταξύ τους ή προς τα έξω. 
Επιτρέπεται σ’αυτούς μόνο η χρήση των κειμένων των νό¬ 
μων, χωρίς σχόλια ερμηνείας ή νομολογίας. 

3. Στους εξεταζόμενους παρέχεται χρόνος τριών ωρών 
για την ανάπτυξη του θέματος, ο οποίος υπολογίζεται από 
τοτέλοςτης εκφώνησήςτου. Όταν συμπληρωθεί ο χρόνος, 
ο εξεταζόμενος οφείλει να παραδώσει το χειρόγραφό του. 

Άρθρο 67 

Αποκλεισμός υποψηφίων 

1. Υποψήφιος, ο οποίος δεν προσήλθε, για οποιοδήποτε 
λόγο κατά την έναρξη της εξέτασης, ενός από τα μαθήματα 
του προκριματικού σταδίου, δεν μπορεί να μετάσχει σ’αυ- 
τήν και αποκλείεται από τον διαγωνισμό. 

2. Υποψήφιος, που καταλαμβάνεται ν’ αντιγράφει από μη 

επιτρεπόμενο βιβλίο ή οποιοδήποτε χειρόγραφο, να χρησι¬ 
μοποιεί σημειώσεις ή να συνεννοείται με άλλον υποψήφιο, 
αποβάλλεται από την αίθουσα και αποκλείεται από τον δια¬ 
γωνισμό. 

Άρθρο 68 

Φύλλα χάρτου-Αναγραφή ονόματος-Φάκελοι 

1. Οι υποψήφιοι αναπτύσσουν τα θέματα σε φύλλα χάρ¬ 
του, τα οποία παρέχει η Επιτροπή και φέρουν τη σφραγίδα 
του Ν.Σ.Κ. και μονογραφή του Προέδρου της Επιτροπής. 

2. Απαγορεύεται η αναγραφή στα φύλλα αυτά οποιουδή- 
ποτε ονόματος ή άλλου διακριτικού σημείου. Παράβαση 
της απαγόρευσης αυτής παρέχει στην Επιτροπή την εξου¬ 
σία να βαθμολογήσει το θέμα με το βαθμό μηδέν. 

3. Το όνομα του εξεταζόμενου, γράφεται στο πάνω αρι¬ 
στερό μέρος του φύλλου, στο οποίο έγινε η ανάπτυξη του 
θέματος και καλύπτεται με αδιαφανές φύλλο χάρτου. Η κά¬ 
λυψη γίνεται από τον υποψήφιο, αφού προηγηθεί ο έλεγχος 
της ταυτότητάς του από μέλος της Επιτροπής, το οποίο και 
μονογράφει αμέσως μετά από την τελευταία λέξη του γρα¬ 
πτού. 

Άρθρο 69 

Βαθμολόγηση γραπτών 

1. Τα μέλη της Επιτροπής βαθμολογούν χωριστά ο καθέ¬ 
νας κάθε γραπτό, στο οποίο και σημειώνονται οι βαθμοί. Το 
άθροισμα των βαθμών αυτών διαιρούμενο με τον αριθμό 
των μελών δίνει τον τελικό βαθμό κάθε γραπτού. Μετά την 
βαθμολόγηση από όλους τους εξεταστές, αποκαλύπτεται 
το όνομα του υποψήφιου και αναγράφονται κάτω απ'αυτό ο 
τελικός βαθμός και οι υπογραφές των μελών. 

2. Γίνονται δεκτοί στο τελικό στάδιο του διαγωνισμού οι υ¬ 
ποψήφιοι, τωνοποίωντο άθροισμα τωντελικών βαθμώντης 
γραπτής εξέτασης, δίνει μέσο όρο βαθμολογίας οκτώ (8). 

3. Τα ονόματα των επιτυχόντων αναγράφονται σε πίνακα 
με αλφαβητική σειρά, χωρίς να σημειώνεται ο βαθμός. Ο πί¬ 
νακας τοιχοκολλάται στο κατάστημα του Ν.Σ.Κ. 

Άρθρο 70 

Τελικό στάδιο - Βαθμολόγηση 

1. Το τελικό στάδιο περιλαμβάνει προφορική εξέταση, 
στα θέματα της ύλης, που ορίζονται στο άρθρο 63. 

2. Οι υποψήφιοι καλούνται στην προφορική εξέταση 
κατ’αλφαβητική σειρά. Η εξέταση γίνεται σε δημόσια συνε¬ 
δρίαση της Επιτροπής, είναι λεπτομερής και περιλαμβάνει 
θέματα, που τίθενται από την Επιτροπή, από ολόκληρη την 
εξεταστέα ύλη του άρθρου 63. 

3. Μετά από την εξέταση κάθε υποψήφιου, τα μέλη της Ε¬ 
πιτροπής βαθμολογούν ο καθένας χωριστά την συνολική ε¬ 
πίδοση του υποψήφιου. Ο μέσος όροςτωντριών βαθμών α¬ 
ποτελεί τον τελικό βαθμό της προφορικής εξέτασης. 

Άρθρο 71 

Καθορισμός τελικής βαθμολογίας 
1.0 βαθμός του μέσου όρου βαθμολογίας του προκριμα¬ 
τικού σταδίου και του μέσου όρου της προφορικής εξέτα¬ 
σης, αθροιζόμενοι και διαιρούμενοι δια του δύο, παρέχουν 
τον τελικό βαθμό του υποψηφίου. Θεωρείται επιτυχών στο 
διαγωνισμό ο υποψήφιος, που έλαβε τελικό βαθμό οκτώ (8). 
Η σειρά επιτυχίας των υποψηφίων, κανονίζεται από τον τε¬ 
λικό βαθμό. 

2. Σε περίπτωση ισοβαθμίας, γίνεται κλήρωση, από την ε¬ 
πιτροπή, στην οποία καλούνται να παρευρεθούν οι ισοβαθ- 
μούντες υποψήφιοι. 

Άρθρο 72 

Πρακτικό διαγωνισμού - Πίνακας επιτυχόντων 

1. Η Επιτροπή του διαγωνισμού συντάσσει για τη διεξα¬ 
γωγή αυτού πρακτικό, υπογραφόμενο από τα μέλη της και 
το Γραμματέα, στο οποίο καταχωρείται αναλυτικά η βαθμο¬ 
λογία και το αποτέλεσμα κάθε εξεταστικού σταδίου, καθώς 
και το τελικό αποτέλεσμα του διαγωνισμού με την τελική 
βαθμολογία κάθε υποψήφιου και τη σειρά κατάταξης των ε- 
πιτυχόντων. 

2. Για τη σειρά κατάταξης συντάσσεται πίνακας των επι- 
τυχόντων, ο οποίος αφού υπογράφει από τον Πρόεδρο της 
Επιτροπής και τον Γ ραμματέα, παραδίδεται μαζί με όλο το 
φάκελο διεξαγωγής του διαγωνισμού στη Γραμματεία του 
Ν.Σ.Κ., η οποία επιμελείται για την δημοσίευση αυτού στην 


Εφημερίδα της Κυβέρνησης. Ο πίνακας ισχύει για ένα έτος 
από τη δημοσίευσή του. 

3. Η σειρά διορισμού σε θέσεις δόκιμων Δικαστικών Αντι¬ 
προσώπων καθορίζεται από τη σειρά επιτυχίας στο διαγω¬ 
νισμό, που αναγράφεται στον πίνακα επιτυχόντων. 

Άρθρο 73 

Διορισμός επιτυχόντων - Προαγωγή - Μονιμοποίηση - 
Απόλυση 

1.0 διορισμός αυτών, που πέτυχαν στο διαγωνισμό, γίνε¬ 
ται στο βαθμό του δόκιμου Δικαστικού Αντιπροσώπου και 
σύμφωνα με τη σειρά εγγραφής στον πίνακα των επιτυχό- 
ντων. Θέσεις που κενώνονται, μέσα σε ένα έτος από τη δη¬ 
μοσίευση του πίνακα των επιτυχόντων, συμπληρώνονται 
απ’αυτόν τον πίνακα και με τη σειρά, που ορίζεται σ’αυτόν. 

2. Οι δόκιμοι Δικαστικοί Αντιπρόσωποι διανύουν δοκιμα¬ 
στική υπηρεσία δύο ετών, στη διάρκειατης οποίας έχουν ό¬ 
λα τα δικαιώματα και τις υποχρεώσεις του μέλους του 
Ν.Σ.Κ. 

3. Μετά τη συμπλήρωση της διετούς δοκιμαστικής υπη¬ 
ρεσίας το αρμόδιο Υπηρεσιακό Συμβούλιο, με βάση αιτιο¬ 
λογημένη πρόταση του ορισθέντος από τον Πρόεδρο ειση¬ 
γητή Αντιπροέδρου ή Νομικού Συμβούλου, αποφασίζει, ύ¬ 
στερα από ερώτημα του Υπουργού Οικονομικών για την 
προαγωγή τους σε Δικαστικούς Αντιπροσώπους. Η απόφα¬ 
ση είναι αιτιολογημένη και λαμβάνει υπόψη το ήθος, την ε¬ 
πιστημονική κατάρτιση, τη φιλοπονία, που επέδειξαν, κα¬ 
θώς και την ικανότητα και καταλληλότητά τους για τα καθή¬ 
κοντα και τις υποχρεώσεις του μέλους του Ν.Σ.Κ. Αν, 
αντίθετα, το συμβούλιο κρίνει, ότι ο δόκιμος δεν πρέπει να 
προαχθεί σε Δικαστικό Αντιπρόσωπο, για ανεπάρκεια ή έλ¬ 
λειψη ήθους, αποφασίζει με αιτιολογημένη απόφασή του 
την οριστική του απόλυση από την υπηρεσία, η οποία γίνε¬ 
ται με απόφαση του Υπουργού Οικονομικών. 

4. Το Υπηρεσιακό Συμβούλιο μπορεί επίσης με αιτιολο¬ 
γημένη απόφασή του να παρατείνει τη δοκιμαστική υπηρε¬ 
σία του δόκιμου Δικαστικού Αντιπρόσωπου για ένα ακόμη έ¬ 
τος, αν κρίνει ότι δεν είναι ώριμος να προαχθεί σε Δικαστικό 
Αντιπρόσωπο. Μετά από την πάροδο του πρόσθετου έτους, 
το Συμβούλιο, αν κρίνει, ότι δεν πρέπει να προαχθεί, απο¬ 
φασίζει ταυτόχρονα, με αιτιολογημένη απόφαση, την ορι¬ 
στική απόλυσή του από την υπηρεσία, η οποία γίνεται με α¬ 
πόφαση του Υπουργού Οικονομικών. 

5. Οι δόκιμοι Δικαστικοί Αντιπρόσωποι, που κρίνονται ικα¬ 
νοί από το αρμόδιο Υπηρεσιακό Συμβούλιο, προάγονται σε 
Δικαστικούς Αντιπροσώπους και μονιμοποιούνται, σύμφω¬ 
να με τη σειρά επιτυχίας στο διαγωνισμό. Στην περίπτωση 
της προηγούμενης παραγράφου, η προαγωγή αυτών, που 
κρίθηκαν προακτέοι, μετά από την πάροδο της πρόσθετης 
ετήσιας δοκιμαστικής υπηρεσίας, δεν ενεργεί αναδρομικά. 
ΜΕΡΟΣ ΤΡΙΤΟ 

ΕΠΙΘΕΩΡΗΣΗ ΓΡΑΦΕΙΩΝ ΚΑΙ ΜΕΛΩΝ Ν.Σ.Κ. 
ΚΕΦΑΛΑΙΟ Α' 

Άρθρο 74 

Όργανα επιθεώρησης 

1. Η επιθεώρηση των υπηρεσιακών μονάδων και των με¬ 
λών του Ν.Σ.Κ., ενεργείται από Αντιπρόεδρους ή Νομικούς 
Σύμβουλους, οι οποίοι ορίζονται με απόφαση του Προέ¬ 
δρου. 

2. Η θητεία των επιθεωρητών είναι ετήσια και αρχίζει την 
1η Ιανουάριου του επόμενου έτους από το διορισμό τους. 

3. Σε περίπτωση θανάτου, κωλύματος ή αποχώρησης από 
την υπηρεσία του επιθεωρητή ορίζεται, κατά την παράγρα¬ 
φο 1, αντικαταστάτης, για τον υπόλοιπο χρόνο της θητείας 
του. 

4. Οι επιθεωρητές κατά το χρονικό διάστηματης άσκησης 
των καθηκόντων τους μπορεί να απαλλάσσονται από οποι¬ 
αδήποτε άλλη υπηρεσία. 

Άρθρο 75 
Περιφέρειες 

1. Οι περιφέρειες της επιθεώρησης ορίζονται σε τρεις και 
καθεμιά από αυτές περιλαμβάνει αντιστοίχως: Η Α' τις υπη¬ 
ρεσιακές μονάδες της Αθήνας, Πειραιά, Εύβοιας και Στερε¬ 
ός Ελλάδας. Η Β' της Μακεδονίας, Θράκης, Ηπείρου και 
Θεσσαλίας και η Γ της Πελοποννήσου, Δυτικής Ελλάδας, 

Κρήτης και λοιπών νήσων. 

2. Οι περιφέρειες της επιθεώρησης είναι δυνατό να μετα¬ 
βάλλονται ή και να αυξάνονται με απόφαση του Προέδρου, 
η οποία ισχύει από την 1η Ιανουάριου κάθε έτους. 

ΚΕΦΑΛΑΙΟ Β' 

ΔΙΕΝΕΡΓΕΙΑ ΕΠΙΘΕΩΡΗΣΗΣ 
Άρθρο 76 

Αρμοδιότητες επιθεωρητών 

1. Οι επιθεωρητές: 

α) Επιθεωρούν όλα τα Γ ραφεία του Ν.Σ.Κ. της περιφέρει- 
άς τους και τα μέλη που υπηρετούν σ’αυτά, κατά το χρονι¬ 
κό διάστημα της θητείας τους. 

β) Ενεργούν στην περιφέρειά τους, ύστερα από παραγ¬ 
γελία του Προέδρου, έκτακτη ή συμπληρωματική επιθεώ¬ 
ρηση κάθε Γ ραφείου και μέλους του Ν.Σ.Κ., για συγκεκρι¬ 
μένη χρονική περίοδο. 

γ) Εισηγούνται την άσκηση πειθαρχικής αγωγής κατά ο- 
ποιουδήποτε επιθεωρούμενου, σύμφωνα με τις κείμενες 
διατάξεις. 

2. Οι επιθεωρητές οφείλουν να μεταβαίνουν στις έδρες 
των Γραφείωντης περιφέρειάς τους για διενέργεια επιθεώ¬ 
ρησης, οποτεδήποτε κατά τη διάρκεια της ετήσιας θητείας 
τους. Εκτακτες ή συμπληρωματικές επιθεωρήσεις ενερ- 
γούνται οποτεδήποτε. 

Ο Πρόεδρος, μπορεί να ενεργήσει οποτεδήποτε αυτο¬ 
προσώπως επιθεώρηση όλων των Γ ραφείων και των μελών 
του Ν.Σ.Κ. 

3. Η επιθεώρηση της παρ.1 περ. α’ (τακτική επιθεώρηση), 
αφορά την εργασία των μελών του Ν.Σ.Κ., του βαθμού του 
Παρέδρου και κατώτερων, η οποία συντελέστηκε από την 
1η Ιανουάριου έως την 31η Δεκεμβρίου του έτους ορισμού 
του επιθεωρητή. 

4. Οι επιθεωρητές ερευνούν τον τρόπο, κατά τον οποίο 
διεξάγεται η υπη ρεσία των Γ ραφείων του Ν .Σ. Κ. και τη ν ερ¬ 
γασία, που συντελέστηκε, κατά το επιθεωρούμενο χρονικό 
διάστημα, την ενημερότητα στη διεκπεραίωση των υποθέ¬ 
σεων, καθώς και την τακτική και ομαλή διεξαγωγή της υπη¬ 
ρεσίας τους και την καταλληλότητα των κτιρίων. 

5. Οι επιθεωρητές: 

α) Εξετάζουντην εργασίατων επιθεωρούμενων μελών και 
διεξάγουν κάθε σχετική μ’αυτήν χρήσιμη έρευνα, δυνάμε- 
νοι να παίρνουν πληροφορίες και από τους προϊσταμένους 
των δικαστηρίων της περιφέρειας του Γ ραφείου, στο οποίο 
υπηρετούν, για τον σχηματισμό γνώμης σε σχέση με τα α¬ 
ξιολογούμενα, σύμφωνα με το επόμενο άρθρο παρ.2, ου¬ 
σιαστικά προσόντα. 

β) Οφείλουν να διεξάγουν με κάθε λεπτομέρεια την πιό 
πάνω έρευνα, χρησιμοποιώντας απαραιτήτως και προσωπι¬ 
κή επικοινωνία με τους επιθεωρούμενους. 

γ) Δικαιούνται να λαμβάνουν γνώση των φακέλλωντων υ¬ 
ποθέσεων, που χειρίζονται και να επιλαμβάνονται παντός 
θέματος, που εμπίπτει στην επιθεώρηση και ανακύπτει κα¬ 
τά τη διάρκεια της θητείας τους. 

6. Με απόφαση του Προέδρου, εκκαθαρίζονται η ημερή¬ 
σια εκτός έδρας αποζημίωση και τα οδοιπορικά έξοδα των 
επιθεωρητών, εφόσον προβλέπεται από τις διατάξεις της 
κείμενης νομοθεσίας. 

Άρθρο 77 

Εκθέσεις επιθεώρησης 

1. Οι επιθεωρητές συντάσσουν γενικές εκθέσεις, με δια¬ 
πιστώσεις για τον τρόπο λειτουργίας κάθε Γ ραφείου της 
περιφέρειάς τους. Σ' αυτές εισηγούνται και τα μέτρα, που 
τυχόν απαιτούνται για την εύρυθμη λειτουργία τους και την 
καλύτερη διεξαγωγή των εργασιών τους. 

2. Οι επιθεωρητές συντάσσουν επίσης ιδιαίτερη, λεπτο¬ 
μερή και ειδικά αιτιολογημένη έκθεση για κάθε επιθεωρού¬ 
μενο μέλος του Ν.Σ.Κ. της περιφέρειάς τους. Στην έκθεση 
αυτή αξιολογούνται α) το ήθος, το σθένος και ο χαρακτή¬ 
ρας, β) η επιστημονική κατάρτιση, γ) η κρίση καιη αντίληψη, 
δ) η επιμέλεια, η εργατικότητα και η υπηρεσιακή (ποιοτική 
και ποσοτική) απόδοση, ε) η ικανότητα στην κατανόηση των 
υποθέσεων, στη διατύπωση των εισηγήσεων και των δικο¬ 


γράφων και στ) η συμπεριφορά του μέλους γενικά και ιδιαί¬ 
τερα στα ακροατήρια των δικαστηρίων και στις σχέσεις με 
τις λοιπές Υπηρεσίες και Αρχές καθώς και η κοινωνική του 
παράσταση. 

3. Για την αξιολόγηση ως προς τα πιο πάνω προσόντα οι 
επιθεωρητές οφείλουν να χρησιμοποιούντην εξής κλίμακα: 
1. άρτια ή εξαίρετη, 2. πολύ καλή, 3. περισσότερο από κα¬ 
λή, 4. καλή, 5. μέτρια και 6. ανεπαρκής. Γ ια το ήθος και το 
σθένος οφείλουν να χρησιμοποιούν τους χαρακτηρισμούς: 
1. εξαίρετο, 2. πολύ καλό, 3. προσήκον και 4. μη προσήκον. 

4. Στην ατομική έκθεση των επιθεωρούμενων, μπορεί να 
σημειώνεται από τους επιθεωρητές και κάθε άλλη παρατή¬ 
ρηση, που θεωρούν χρήσιμη για την αξιολόγησή τους. 

5. Με απόφαση του Προέδρου του Ν.Σ.Κ., που δημοσιεύ¬ 
εται στην Εφημερίδα της Κυβέρνησης, μπορεί να καθιερώ¬ 
νεται ενιαίο έντυπο, για τις εκθέσεις επιθεώρησης των με¬ 
λών του Ν.Σ.Κ. Στο έντυπο αυτό περιλαμβάνονται τα στοι¬ 
χεία του επιθεωρούμενου, τα αξιολογούμενα προσόντα, η 
διαβάθμισή τους, καθώς και χώρος για την αιτιολογία και 
για ειδικές παρατηρήσεις. 

6. Οι εκθέσεις των επιθεωρητών υποβάλλονται στον Π ρό- 
εδρο του Ν.Σ.Κ., μέσα σε δύο μήνες από τη λήξη της θητεί¬ 
ας τους. Σε περίπτωση έκτακτης ή συμπληρωματικής επι¬ 
θεώρησης, η έκθεση υποβάλλεται αμέσως μετά τη διενέρ- 
γειάτης. Η έκθεση επιθεώρησης τοποθετείται στον ατομικό 
φάκελο του επιθεωρούμενου και αντίγραφο αυτής επιδίδε¬ 
ται στον επιθεωρούμενο με επιμέλεια της Γραμματείας του 
Ν.Σ.Κ. 

Άρθρο 78 

Προσφυγή του επιθεωρούμενου 

1. Η επίδοση των εκθέσεων της Επιθεώρησης στους επι¬ 
θεωρούμενους, γίνεται μέσα σε ένα μήνα από την υποβολή 
τους στον Πρόεδρο του Ν.Σ.Κ. Ο επιθεωρούμενος, μέσα σε 
30 ημέρες από την επίδοση σ’αυτόν της έκθεσης της τακτι¬ 
κής επιθεώρησης, έχει δικαίωμα να ασκήσει προσφυγή, με 
κατάθεση αυτής στη Γραμματεία του Ν.Σ.Κ. και να ζητήσει 
διόρθωση της έκθεσης ή επανάκριση, ιδιαίτερα αν η έκθε¬ 
ση: α) περιέχει ανακριβή περιστατικά, ή β) είναι αναιτιολό¬ 
γητη, ή γ) περιέχει ανακριβείς αιτιολογίες ή δυσμενείς κρί¬ 
σεις και χαρακτηρισμούς, που δεν δικαιολογούνται από τις 
διαπιστώσεις, που αναφέρονται σ’αυτήν ή στηρίζονται σε 
στοιχεία αντικειμενικώς ανακριβή ή βρίσκονται σε αντίθεση 
με προηγούμενες εκθέσεις. 

2. Για την προσφυγή αποφαίνεται, το αρμόδιο Υπηρεσια¬ 
κό Συμβούλιο, το οποίο συγκαλείται, εντός εύλογου χρό¬ 
νου, απάτης υποβολήςτης προσφυγής. Αν κρίνει, ότι τα πα¬ 
ράπονα είναι βάσιμα, με αιτιολογημένη απόφασή του, προ¬ 
βαίνει σε διόρθωση της έκθεσης, εκτός αν κρίνει αναγκαία 
την επανάληψη της επιθεώρησης, οπότε διατάσσει επανά- 
κριση σχετικά με τους λόγουςτης προσφυγής από άλλο μέ¬ 
λος του Ν.Σ.Κ. κατά το δυνατό αρχαιότερο του επιθεωρητή. 
Η απόφαση του συμβουλίου, με την οποία διατάσσεται 
διόρθωση της έκθεσης, τίθεται στο φάκελο του επιθεωρού¬ 
μενου, ενώ η έκθεση, που συντάσσεται, ύστερα από επανά- 
κριση, αντικαθιστά την προηγούμενη έκθεση, η οποία απο- 
σύρεται από το φάκελό του. Αν τα παράποντα κριθούν αβά- 
σιμα, το συμβούλιο απορρίπτει την προσφυγή με 
αιτιολογημένη απόφασή του, η οποία τίθεται στο φάκελο 
του επιθεωρούμενου. Η έκθεση που συντάσσεται ύστερα α¬ 
πό επανάκριση δεν υπόκειται σε προσφυγή. 

3. Οι αποφάσεις του συμβουλίου και η νέα έκθεση υπο¬ 
βάλλονται, στον Πρόεδρο του Ν.Σ.Κ. και επιδίδονται σ’αυ¬ 
τόν που άσκησε την προσφυγή. 

Άρθρο 79 

Έκθεση για οριστική παύση 

Αν κατά την επιθεώρηση διαπιστωθεί ανικανότητα, ή υπη¬ 
ρεσιακή ανεπάρκεια του επιθεωρούμενου, όπως ορίζονται 
στο άρθρο 57 παρ. 2, ο επιθεωρητής συντάσσει ιδιαίτερη 
έκθεση και την υποβάλλει στον Πρόεδρο του Ν.Σ.Κ., προ- 
κειμένου να κινηθεί η διαδικασία της οριστικής παύσης, 
σύμφωνα με τις λοιπές διατάξεις του ίδιου άρθρου. 

ΜΕΡΟΣ ΤΕΤΑΡΤΟ 
ΠΕΙΘΑΡΧΙΚΟ ΔΙΚΑΙΟ 
ΚΕΦΑΛΑΙΟ Α' 

ΠΕΙΘΑΡΧΙΚΗ ΕΥΘΥΝΗ 
Άρθρο 80 
Γενικές αρχές 

1. Τα μέλη του Ν.Σ.Κ. διέπονται, ως προς την πειθαρχική 
τους ευθύνη, από τις διατάξεις του παρόντος διατάγματος 
και όταν, λόγω της ιδιότητάς τους, μετέχουν σε συμβούλια 
και επιτροπές, ή ασκούν διοικητικά καθήκοντα βάσει ειδι¬ 
κών διατάξεων. 

2. Κανείς δε διώκεται για δεύτερη φορά για το ίδιο πει¬ 
θαρχικό παράπτωμα. Νέα πειθαρχική αγωγή για το ίδιο πα¬ 
ράπτωμα, είναι απαράδεκτη. 

Εφ’όσον δεν έχει εκδοθεί απόφαση για την πρώτη πει¬ 
θαρχική αγωγή, τα στοιχεία, που διαβιβάζονται, για τη δεύ¬ 
τερη, συμπληρώνουν το φάκελο της υπόθεσης. 

3. Για το ίδιο πειθαρχικό παράπτωμα, μία μόνο πειθαρχι¬ 
κή ποινή μπορεί να επιβληθεί. 

4. Αν από την τέλεση του πειθαρχικού παραπτώματος μέ¬ 
χρι την έκδοση αμετάκλητης απόφασης, ίσχυσαν περισσό¬ 
τεροι νόμοι, εφαρμόζεται ο νόμος, που περιέχει τις ευμενέ¬ 
στερες για το διωκόμενο διατάξεις. 

5. Η πειθαρχική δίκη είναι αυτοτελής και ανεξάρτητη από 
κάθε άλλη. 

6. Η πειθαρχική δίκη δεν επηρεάζεται από την προαγωγή, 
ή άλλη μεταβολή, στην υπηρεσιακή κατάσταση του διωκό¬ 
μενου, εκτός αν επιφέρει και μεταβολή στην καθ’ύλη αρμο¬ 
διότητα του πειθαρχικού συμβουλίου, οπότε η υπόθεση πα- 
ραπέμπεται στο αρμόδιο πειθαρχικό συμβούλιο. 

7. Η προαγωγή του μέλους, δεν αίρει τον πειθαρχικό κο¬ 
λασμό για παράπτωμα, που διέπραξε πριν από την προα¬ 
γωγή του. 

8. Η χάρη, η αποκατάσταση, καθώς και η με οποιοδήποτε 
άλλο τρόπο άρση του ποινικώς κολάσιμου της πράξης, ή η 
άρση εν όλω ή εν μέρει των συνεπειών της ποινικής καταδί¬ 
κης, δεν αίρουν το πειθαρχικώς κολάσιμο της πράξης. 

9. Η ποινική δίκη δεν αναστέλλει την πειθαρχική. Ο πει¬ 
θαρχικός δικαστής, μπορεί να διατάξει την αναστολή της 
πειθαρχικής δίκης, μέχρι να περατωθεί η ποινική. 

10. Οι διαπιστώσεις, που περιέχονται σε αμετάκλητη α¬ 
πόφαση ποινικού δικαστηρίου, ή αμετάκλητο βούλευμα, για 
την ύπαρξη ή μη ορισμένων γεγονότων, γίνονται δεκτές και 
στην πειθαρχική δίκη. 

Άρθρο 81 

Πειθαρχικό παράπτωμα 

1. Πειθαρχικό παράπτωμα συνιστά κάθε υπαίτια και κατα- 
λογιστή πράξη ή συμπεριφορά εν γένει του μέλους του 
Ν.Σ.Κ., εντός ή εκτός υπηρεσίας, εφ’όσον είναι αντίθετη 
στις υποχρεώσεις του, που απορρέουν από το Σύνταγμα 
και τις κείμενες διατάξεις ή είναι ασυμβίβαστη προς το α¬ 
ξίωμά του και θίγει το κύρος του ή το κύρος της υπηρεσίας. 

2. Οι ειδικότερες υποχρεώσεις των μελών καθορίζονται α¬ 
πό τις διατάξεις του παρόντος διατάγματος, καθώς και από 
διατάξεις της κείμενης νομοθεσίας, που αναφέρονται στο 
Ν.Σ.Κ. και στην δικαστική εκπροσώπηση και υπεράσπιση 
των συμφερόντων του Δημοσίου. 

3. Πειθαρχικά παραπτώματα των μελών συνιστούν ιδίως: 
α) Πράξεις που μαρτυρούν έλλειψη πίστης και αφοσίω¬ 
σης προς την πατρίδα και το δημοκρατικό πολίτευμα της 
Χώρας ή υπονομεύουν τη δημοκρατική νομιμότητα. 

β) Η χρησιμοποίηση της ιδιότητάς τους για επιδίωξη ιδιο- 
τελών σκοπών. 

γ) Η αμέλεια ή η άρνηση ή η ατελής εκπλήρωση του κα¬ 
θήκοντος. 

δ) Η αδικαιολόγητη καθυστέρηση στην εκτέλεση των κα¬ 
θηκόντων τους. 

ε) Η παράβαση της υπηρεσιακής εχεμύθειας, 
στ) Η αποσιώπηση νόμιμου λόγου αποκλεισμού ή εξαίρε¬ 
σης συμμετοχής σε συλλογικά όργανα του Ν.Σ.Κ. ή της Δι¬ 
οίκησης. 

ζ) Η αναξιοπρεπής ή απρεπής εντός ή εκτός υπηρεσίας 
συμπεριφορά. 

4. Περισσότερες πράξεις που αποτελούν εξακολούθηση 


του ίδιου παραπτώματος θεωρούνται ως ενιαίο σύνολο, η 
βαρύτητατου οποίου λαμβάνεται υπόψη για τον καθορισμό 
και την επιμέτρηση της ποινής. 

Άρθρο 82 
Παραγραφή 

1. Τα πειθαρχικά παραπτώματα των μελών του Ν.Σ.Κ. πα¬ 
ραγράφονται μετά πέντε έτη από την τέλεσή τους. 

2. Πειθαρχικό παράπτωμα, που αποτελεί συγχρόνως και 
ποινικό αδίκημα δεν παραγράφεται πριν παρέλθει ο χρό¬ 
νος, που ορίζεται για την παραγραφή του τελευταίου. Όσο 
διαρκεί η ποινική διαδικασία και έως την έκδοση αμετάκλη¬ 
της απόφασης ή αμετάκλητου απαλλακτικού βουλεύματος, 
αναστέλλεται η παραγραφή του πειθαρχικού παραπτώμα¬ 
τος. 

3. Ο χρόνος της παραγραφής αναστέλλεται από την επί¬ 
δοση της πειθαρχικής αγωγής, ο χρόνος όμως της αναστο¬ 
λής αυτής δεν μπορεί να υπερβείτα δύο έτη. 

4. Η παραγραφή πειθαρχικού παραπτώματος διακόπτε¬ 
ται με την τέλεση άλλου πειθαρχικού παραπτώματος, που 
αποσκοπεί τπη συγκάλυψη του πρώτου ή στη ματαίωση έ¬ 
γερσης πειθαρχικής αγωγής γι’αυτό. 

Άρθρο 83 
Πειθαρχικές ποινές 

1. Οι πειθαρχικές ποινές που μπορούν να επιβληθούν στο 
μέλος του Ν.Σ.Κ. είναι: 

α) Η έγγραφη επίπληξη. 

β) Το πρόστιμο από καθαρές αποδοχές δύο ημερών, μέ¬ 
χρι τις συνολικές καθαρές αποδοχές δύο μηνών. 

γ) Η στέρηση χορηγηθείσας μισθολογικής προαγωγής 
του επόμενου ή του μεθεπόμενου βαθμού, για μιά τριετία. 

δ) Η προσωρινή παύση από δέκα ημέρες μέχρι έξι μήνες 
και 

ε) Η οριστική παύση. 

2. Η οριστική παύση επιβάλλεται σε ιδιαίτερα βαριές πε¬ 
ριπτώσεις πειθαρχικών παραπτωμάτων, όταν οι συνθήκες, 
κάτω από τις οποίες διαπράχθηκαν και ο βαθμός υπαιτιότη¬ 
τας του διωκόμενου, μαρτυρούν, ότι αυτός δεν έχει συναί¬ 
σθηση των βασικών υποχρεώσεών του ως μέλους του 
Ν.Σ.Κ., ή θίγουν σοβαρά το κύρος της υπηρεσίας. 

3. Το είδος της ποινής, που θα επιβληθεί και η επιμέτρησή 
της, προσδιορίζονται από τη βαρύτητατου παραπτώματος, 
το βαθμό και την πείρα του μέλους, τις περιστάσεις κάτω α¬ 
πό τις οποίες τελέστηκε το παράπτωμα, την ένταση του δό¬ 
λου ή το βαθμό της αμέλειας του διωκόμενου. 

4. Όταν πρόκειται για παράπτωμα, που οφείλεται σε ελα¬ 
φρά αμέλεια, το πειθαρχικό όργανο μπορεί, εκτιμώντας τις 
συνθήκες κάτω από τις οποίες έχει τελεστεί και την προσω¬ 
πικότητα του διωκόμενου, να μην επιβάλλει ποινή. 

5. Όταν συνεκδικάζονται περισσότερα πειθαρχικά παρα¬ 
πτώματα, εφ’όσον οι πειθαρχικές ποινές, που έχουν επι¬ 
βληθεί για καθένα από αυτά, είναι του αυτού είδους, επι¬ 
βάλλεται μιά συνολική ποινή, η οποία αποτελείται από την 
πιό βαριά ή αν οι ποινές είναι ίσες, από μία από αυτές, που 
προσαυξάνεται μέχρι το ανώτατο όριό της. 

Η επαύξηση δεν μπορεί να είναι ανώτερη από τα 3/4 του 
αθροίσματος των άλλων πειθαρχικών ποινών. 

Άρθρο 84 

Έναρξη και λήξη πειθαρχικής ευθύνης 

1. Η πειθαρχική ευθύνη του μέλους του Ν.Σ.Κ. αρχίζει α¬ 
πό την αποδοχή του διορισμού του και λήγει με τη λύση της 
υπηρεσιακής σχέσης. Η πειθαρχική δίκη, που άρχισε πριν α¬ 
πό τη λύση της υπηρεσιακής σχέσης, συνεχίζεται μέχρι να 
εκδοθεί τελεσίδικη απόφαση, εκτός αν ο διωκόμενος απε- 
βίωσε. 

2. Πράξεις, που τελέστηκαν κατά τη διάρκεια προγενέ¬ 
στερης υπηρεσίαςτου διωκόμενου στο δημόσιο τομέα, ή υ¬ 
πό την ιδιότητα του δικηγόρου, τιμωρούνται πειθαρχικώς, 
εφ’όσον δεν παρήλθε ο χρόνος παραγραφής, που ορίζεται 
γι’αυτές. Στην περίπτωση αυτή, ο τυχόν εκτός υπηρεσίας 
χρόνος, εφ’όσον δεν υπερβαίνει την πενταετία, δεν υπολο¬ 
γίζεται στο χρόνο της παραγραφής. 

3. Η τέλεση κατά τη διάρκεια του διαγωνισμού και έως την 
αποδοχή του διορισμού, παράνομης πράξης, σχετικής με 
τη συμμετοχή σπι διαδικασία του διαγωνισμού, ή τις προϋ- 

ποθέσεις διορισμού, συνιστά για το μέλος πειθαρχικό πα¬ 
ράπτωμα. Ο χρόνος της παραγραφής αρχίζει από την απο¬ 
δοχή του διορισμού. 

ΚΕΦΑΛΑΙΟ Β' 

ΟΡΓΑΝΑ 
Άρθρο 85 

Πειθαρχικές δικαιοδοσίες 

1. Η πειθαρχική δικαιοδοσία στα μέλη του Ν.Σ.Κ., ασκείται 
από πειθαρχικά συμβούλια, που ορίζονται κατά περίπτωση 
από το άρθρο 51 του παρόντος, σύμφωνα με το βαθμό του 
διωκόμενου. 

2. Οι πειθαρχικές ποινές της έγγραφης επίπληξης καιτου 
προστίμου, μπορούν να επιβληθούν και από τον Υπουργό 
Οικονομικών, ή τον Πρόεδρο του Ν.Σ.Κ. 

Άρθρο 86 

Κώλυμα συμμετοχής σε πειθαρχικό συμβούλιο 

1. Δεν μπορούν να μετάσχουν σε πειθαρχικό συμβούλιο 
για την εκδίκαση ορισμένης πειθαρχικής υπόθεσης: 

α) Τα μέλη του Ν.Σ.Κ., κατά των οποίων στρέφεται η πει¬ 
θαρχική αγωγή. 

β) Οι συγγενείς εξ αίματος σε ευθεία γραμμή απεριορί- 
στως, ή σε πλάγια γραμμή έως και τον τέταρτο βαθμό, ή εξ 
αγχιστείας έως και τον τρίτο βαθμό, καθώς και ο σύζυγος 
του διωκόμενου. 

γ) Εκείνοι, που έχουν ασκήσει την πειθαρχική δίωξη, ή έ¬ 
χουν ενεργήσει ανάκριση στην ίδια πειθαρχική υπόθεση. 
δ)Όσοι έχουν εξεταστεί ως μάρτυρες στην ίδια υπόθεση. 
ε)Όσοι συνδέονται με ιδιαίτερη φιλία, ή βρίσκονται σε ο¬ 
ξεία αντίθεση με το διωκόμενο, ή έχουν ιδιαίτερη σχέση με 
την υπόθεση, που κρίνεται, ώστε να μπορεί να δημιουργη- 
θεί αμφιβολία για την αμεροληψία τους. 

Το μέλος του Ν.Σ.Κ., που κωλύεται κατά τα παραπάνω, έ¬ 
χει τις υποχρεώσεις του άρθρου 23 του κώδικα ποινικής δι¬ 
κονομίας, το οποίο εφαρμόζεται αναλόγως. 

2. Δεν επιτρέπεται η εξαίρεση τόσων μελών, ώστε να μην 
είναι δυνατή η σύνθεση του συμβουλίου από τα λοιπά. 

ΚΕΦΑΛΑΙΟ Γ 
ΠΕΙΘΑΡΧΙΚΗ ΔΙΩΞΗ 
Άρθρο 87 

Δικονομικές διατάξεις 

1. Η δίωξη των πειθαρχικών παραπτωμάτων, γίνεται αυτε- 
πάγγελτα με βάση τα στοιχεία που περιέρχονται σε αυτόν, 
που είναι αρμόδιος να την ασκήσει. 

2. Η προδικασία και η κύρια διαδικασία ενώπιον των πει¬ 
θαρχικών συμβουλίων, είναι μυστική. 

3. Η πειθαρχική διαδικασία γίνεται ατελώς.Έξοδα δεν ε¬ 
πιδικάζονται ούτε υπέρ, ούτε σε βάρος του διωκόμενου. 

4. Περισσότερα πειθαρχικά παραπτώματα, που φέρο¬ 
νται, ότι έχουν διαπραχθεί από το ίδιο μέλος του Ν.Σ.Κ., 
μπορούν να αποτελέσουν αντικείμενο πειθαρχικής δίωξης, 
με την άσκηση μιάς μόνον πειθαρχικής αγωγής. Αν όμως το 
πειθαρχικό συμβούλιο κρίνει ότι η συνεκδίκαση θα προξε¬ 
νήσει βλάβη, διατάσσει το χωρισμό. 

5. Περισσότερα πειθαρχικά παραπτώματα, για τα οποία 
ασκήθηκαν χωριστές πειθαρχικές αγωγές, μπορούν να συ- 
νεκδικαστούν από το πειθαρχικό συμβούλιο, εφ’όσον αυτό 
δεν προκαλεί βλάβη. 

6. Όταν διώκονται περισσότεροι ως συμμέτοχοι για το ί¬ 
διο πειθαρχικό παράπτωμα, η πειθαρχική δίκη γίνεται ενιαία 
για όλους στο πειθαρχικό συμβούλιο, που είναι αρμόδιο, 
για τον ανώτερο κατά βαθμό διωκόμενο. 

7. Γ ιατην επίδοση κλήσεων και γενικά την κοινοποίηση εγ¬ 
γράφων, κατά την πειθαρχική διαδικασία, συντάσσεται έκ¬ 
θεση. 

8. Τα έγγραφα, που επιδίδονται στο διωκόμενο, είτε επι¬ 
δίδονται απ'ευθείας σ’αυτόν με δικαστικό επιμελητή, ή υ¬ 
πάλληλο της υπηρεσίας, είτε διαβιβάζονται με εμπιστευτι- 
κή αλληλογραφία στον προϊστάμενο του Γ ραφείου, όπου υ¬ 
πηρετεί, ο οποίος τα επιδίδει σ'αυτόν αυτοπροσώπως. 

Αρθρο 88 

Άσκηση πειθαρχικής δίωξης 
1. Αρμόδιοι για την άσκηση πειθαρχικής δίωξης είναι: 
α) Ο Υπουργός των Οικονομικών για όλα τα μέλη του 


β) Ο Πρόεδρος του Ν.Σ.Κ. για τα μέλη του βαθμού του Νο¬ 
μικού Συμβούλου και κατώτερων βαθμών. 

2.0 Πρόεδρος, όταν λάβει με οποιοδήποτετρόπο γνώση, 
ότι τελέστηκε από μέλος του Ν.Σ.Κ. πράξη, που μπορεί να 
χαρακτηριστεί πειθαρχικό παράπτωμα, υποχρεούται είτε 
να κινήσει την διαδικασία άσκησης πειθαρχικής αγωγής α¬ 
πό τον Υπουργό Οικονομικών, είτε να ασκήσει ο ίδιος την 
πειθαρχική αγωγή, αν συντρέχει η περίπτωση β’ της προη¬ 
γούμενης παραγράφου. 

3. Αν τα στοιχεία, που περιέρχονται στον αρμόδιο για την 
άσκηση της πειθαρχικής δίωξης, δεν πιθανολογούν τη διά- 
πραξη πειθαρχικού παραπτώματος, ή αν τα πραγματικά πε¬ 
ριστατικά, που βεβαιώνονται, δε συνιστούν πειθαρχικό πα¬ 
ράπτωμα ή δεν επισύρουν πειθαρχική κύρωση, λόγω εξά- 
λειψηςτου αξιόποινου, ή λήξηςτης πειθαρχικής ευθύνης, η 
υπόθεση τίθεται στο αρχείο με αιτιολογημένη πράξη. 

4. Αν πρόκειται για πειθαρχικά παραπτώματα, που οφεί¬ 
λονται σε ελαφρά αμέλεια και δικαιολογούν μόνο ποινή επί¬ 
πληξης, η δίωξη απόκειται στη διακριτική ευχέρεια του αρ¬ 
μόδιου οργάνου, το οποίο λαμβάνει υπόψη το συμφέρον 
της Υπηρεσίας καιτην όλη διαγωγή του μέλους, εντός και ε¬ 
κτός της υπηρεσίας. 

5. Επιθεωρητές και προϊστάμενοι Γ ραφείων, μόλις λά¬ 
βουν γνώση ότι μέλοςτου Ν.Σ.Κ., που επιθεωρούν ή υπηρε¬ 
τεί στα Γ ραφεία τους αντίστοιχα, διέπραξε πειθαρχικό πα¬ 
ράπτωμα, οφείλουν να το ανακοινώσουν αμελλητί με έγ¬ 
γραφό τους, στον Πρόεδρο, για την άσκηση πειθαρχικής 
δίωξης και να διαβιβάσουν τα σχετικά στοιχεία. 

6. Αν κατά τη διάρκεια πειθαρχικής ανάκρισης, προκύ¬ 
πτουν πραγματικά περιστατικά, που συνιστούν άλλο πει¬ 
θαρχικό παράπτωμα, ο ανακριτής συντάσσει σχετική έκθε¬ 
ση και τη στέλνει αμέσως στον Πρόεδρο, για την άσκηση 
της πειθαρχικής δίωξης. 

7. Ο Πρόεδρος, έχει το δικαίωμα να διατάσσει αμέσως 
προκαταρκτική εξέταση. Η προκαταρκτική εξέταση, είναι ά¬ 
τυπη και ενεργείται είτε από τον ίδιο, είτε με εντολή του, α¬ 
πό άλλο μέλος του Ν.Σ.Κ., ανώτερο κατά βαθμό ή αρχαιό¬ 
τερο από εκείνο, που φέρεται, ότι έχει υποπέσει σε πειθαρ¬ 
χικό παράπτωμα. 

8. Εκείνος, που ενεργεί προκαταρκτική εξέταση: 

α) Οφείλει να ζητήσει προφορικές ή έγγραφες εξηγήσεις 
από αυτόν, ο οποίος φέρεται, ότι έχει υποπέσει σε πειθαρ¬ 
χικό παράπτωμα. 

β) Δικαιούται να ζητάει πληροφορίες, ή τη διαβίβαση συ¬ 
ναφών στοιχείων από κάθε άλλη αρχή. 

γ) Μεριμνά για τη συγκέντρωση των αποδεικτικών στοι¬ 
χείων και εξετάζει μάρτυρες, αν το κρίνει αναγκαίο. 

Ο καλούμενος να δώσει εξηγήσεις, έχει δικαίωμα να λά¬ 
βει προηγουμένως γνώση όλων των στοιχείων, που τον α¬ 
φορούν. 

Για την προκαταρκτική εξέταση, συντάσσεται έκθεση, 
της οποίας το πόρισμα πρέπει να είναι αιτιολογημένο. 

9. Ο Πρόεδρος, αν από την προκαταρκτική εξέταση, κα- 
ταλήξει στην κρίση, ότι δε συντρέχει λόγος ν'ασκηθεί πει¬ 
θαρχική δίωξη, ή θέτει την υπόθεση στο αρχείο με αιτιολο¬ 
γημένη πράξη του, αν συντρέχει η περίπτωση β’ της παρα¬ 
γράφου 1, ή υποβάλλει το πόρισμα στον Υπουργό 
Οικονομικών, με αιτιολογημένη γνώμη, για τη μη άσκηση 
πειθαρχικής αγωγής, ο οποίος αποφασίζει σχετικά. 

Άρθρο 89 

Έναρξη καιλήξη πειθαρχικής δίωξης 

1. Η πειθαρχική δίωξη, αρχίζει με την έγερση πειθαρχικής 
αγωγής και τελειώνει με την έκδοση οριστικής και τελεσίδι¬ 
κης απόφασης. 

2. Η πειθαρχική αγωγή περιέχει: 

α) Το ονοματεπώνυμο και τα υπηρεσιακά στοιχεία του 
διωκόμενου. 

β) Καθορισμό των πραγματικών περιστατικών, τα οποία 
στοιχειοθετούν το αποδιδόμενο πειθαρχικό παράπτωμα, 
τις συνθήκες κάτω από τις οποίες τελέσθηκε και τις διατά¬ 
ξεις, που το προβλέπουν. 

3. Η πειθαρχική αγωγή απευθύνεται στο αρμόδιο συμ¬ 
βούλιο και συνοδεύεται από τον πειθαρχικό φάκελο. Η αρ¬ 
μοδιότητα του συμβουλίου, κρίνεται από το βαθμό του διω- 

κόμενου, κατά το χρόνο άσκησης της πειθαρχικής αγωγής, 
με την επιφύλαξη της διάταξης του άρθρου 80 παρ. 6. 
ΚΕΦΑΛΑΙΟ Δ' 

ΔΙΑΔΙΚΑΣΙΑ 
Άρθρο 90 
Προδικασία 

1.0 πρόεδρος του πειθαρχικού συμβουλίου, ορίζει ένα α¬ 
πό τα μέλη του, ως εισηγητή. Η σχετική πράξη με αντίγρα¬ 
φο της πειθαρχικής αγωγής, επιδίδεται στον διωκόμενο. Ο 
εισηγητής αντικαθίσταται, αν κωλύεται ή αν ο διωκόμενος, 
μέσα σε τρεις ημέρες από την επίδοση της πράξης, ζητήσει 
την εξαίρεσή του από το πειθαρχικό συμβούλιο και τούτο, 
συνεδριάζοντας χωρίς τη συμμετοχή του εισηγητή, δεχθεί 
το αίτημα. Αίτημα εξαίρεσης και άλλου εισηγητή, δεν επι¬ 
τρέπεται. 

2.0 εισηγητής καλείτο διωκόμενο σε απολογία. Στην κλή¬ 
ση τάσσεται εύλογη προθεσμία, όχι μικρότερη από πέντε η¬ 
μέρες, η οποία με αίτηση του διωκόμενου μπορεί να παρα- 
ταθείμέχριτο τριπλάσιο. Κατάτο χρονικό διάστημα από την 
επίδοση της κλήσης, μέχρι τη συζήτηση της υπόθεσης, 
μπορεί να χορηγηθεί στον διωκόμενο, με πράξη του Προέ¬ 
δρου του Ν.Σ.Κ., κανονική άδεια μέχρι δέκα ημέρες, για να 
προετοιμάσει την υπεράσπισή του. 

3.0 διωκόμενος, μπορεί να λάβει γνώση του πειθαρχικού 
φακέλου και να ζητήσει αντίγραφα των εγγράφων, οπότε 
συντάσσεται ειδική έκθεση. Η απολογία του είναι πάντοτε 
έγγραφη και εγχειρίζεται στον εισηγητή, ο οποίος χορηγεί 
έγγραφη απόδειξη παραλαβής, ή κατατίθεται στον προϊ- 
στάμενοτης υπηρεσίαςτου, ο οποίος τη διαβιβάζει αμέσως 
στο αρμόδιο συμβούλιο. Στην απολογία επισυνάπτονται, ό¬ 
σα στοιχεία έχει στη διάθεσή του ο διωκόμενος, ο οποίος 
μπορεί να ζητήσει από τον εισηγητή εύλογη προθεσμία, για 
να υποβάλει συμπληρωματικά στοιχεία. Στην απολογία 
μπορεί να προταθεί η εξέταση πέντε το πολύ μαρτύρων και 
να επισημανθεί, ότι υπάρχουν συγκεκριμένα κρίσιμα έγ¬ 
γραφα, ή άλλα στοιχεία σε οποιαδήποτε αρχή, με τα οποία 
πρέπει να συμπληρωθεί ο πειθαρχικός φάκελος, με την επι¬ 
φύλαξη της διάταξης του τελευταίου εδαφίου της παρα¬ 
γράφου 2 του επόμενου άρθρου. 

Άρθρο 91 
Ανάκριση 

1. Αν, μετά από την απολογία του διωκόμενου, τα στοιχεία 
του φακέλου κριθούν από τον εισηγητή και τον πρόεδρο ε¬ 
παρκή για να εισαχθεί η υπόθεση στο πειθαρχικό συμβού¬ 
λιο, ενεργούνται όσα ορίζονται στο επόμενο άρθρο. 

Αν κριθούν ανεπαρκή, ο Πρόεδρος ορίζει ως ανακριτή άλ¬ 
λο μέλος του πειθαρχικού συμβουλίου, τακτικό ή αναπλη¬ 
ρωματικό, για να ενεργήσει ανάκριση. Η σχετική πράξη επι¬ 
δίδεται στο διωκόμενο, που μπορεί να ζητήσει την εξαίρεση 
του ανακριτή, σύμφωνα με τα οριζόμενα στην παράγραφο 
1 του προηγούμενου άρθρου. 

2. Η ανάκριση αποβλέπει στη συλλογή κάθε πρόσφορου 
αποδεικτικού στοιχείου και στη διερεύνηση όλωντωνπραγ¬ 
ματικών περιστατικών, για το σχηματισμό της κρίσης του 
πειθαρχικού συμβουλίου. 

Ανακριτικές πράξεις είναι: α) η εξέταση μαρτύρων, β) η ε¬ 
ξέταση του διωκόμενου, γ) η αυτοψία, δ) η πραγματογνω¬ 
μοσύνη και ε) η αναζήτηση εγγράφων. Για τις τέσσερις 
πρώτες συντάσσεται έκθεση. 

Δεν μπορεί να αποτελέσει αντικείμενο ανακριτικής πρά¬ 
ξης υπηρεσιακό απόρρητο, εφ’όσον δεν συναινεί στην ανα¬ 
κοίνωσή του η αρμόδια αρχή, καθώς και κάθε επαγγελματι¬ 
κό κατά το νόμο απόρρητο. 

3. Ο ανακριτής ενεργεί αυτοπροσώπως τις ανακριτικές 
πράξεις στην έδρα του. Αν πρόκειται να ενεργηθεί ανακρι- 
τική πράξη έξω απάτην έδρα του, ο ανακριτής μπορεί, εφ’ό- 
σον δεν κρίνει αναγκαία τη μετακίνησή του, να παραγγείλει 
την ενέργειά της σε μέλος του Ν.Σ.Κ., ανώτερο κατά βαθμό 
ή αρχαιότερο από το διωκόμενο, που υπηρετεί στην περι¬ 
φέρεια, όπου πρόκειται να ενεργηθεί η ανακριτική πράξη. 

4. Οι μάρτυρες εξετάζονται ενόρκως στον τόπο της κα¬ 
τοικίας ή της διαμονής τους, εκτός αν δηλώσουν, ότι επιθυ¬ 
μούν να εξεταστούν στην έδρα του ανακριτή. Πριν από την 
εξέτασή τους οι μάρτυρες ορκίζονται κατά τον τύπο που 


προβλέπουν τα άρθρα 218 και 220 του κώδικα ποινικής δι¬ 
κονομίας. 

Η μη εμφάνιση ή η άρνηση κατάθεσης μάρτυρα χωρίς εύ¬ 
λογη αιτία τιμωρείται κατά τις διατάξεις του άρθρου 169 
του ποινικού κώδικα. Εύλογη αιτία θεωρείται και η συγγέ¬ 
νεια του μάρτυρα με το διωκόμενο σε ευθεία γραμμή ή σε 
πλάγια γραμμή μέχρι και τον τρίτο βαθμό. 

Η εξέταση μαρτύρων πέρα από αυτούς που προτείνει ο 
διωκόμενος απόκειται στην κρίση του ανακριτή. 

5. Κατά την ανάκριση εξετάζεται ανωμοτί ο διωκόμενος, ο 
οποίος δικαιούται πριν από την απολογία του να λάβει γνώ¬ 
ση των εγγράφων του φακέλου. Η μη προσέλευση ή η άρ¬ 
νηση του διωκόμενου να εξεταστεί δεν εμποδίζει την πρόο¬ 
δο της ανάκρισης. 

6. Η αυτοψία ενεργείται είτε από τον ανακριτή, είτε αν αυ¬ 
τός το προτείνει, από ολόκληρο το πειθαρχικό συμβούλιο, 
για να διαπιστωθούν οι πραγματικές συνθήκες τέλεσης του 
πειθαρχικού παραπτώματος ή άλλων συναφών με αυτό 
στοιχείων. Η εξέταση δημόσιων εγγράφων ή ιδιωτικών εγ¬ 
γράφων, που έχουν κατατεθεί σε δημόσια αρχή, ενεργείται 
στο γραφείο, όπου αυτά φυλάσσονται. 

Ως πραγματογνώμονες ορίζονται μέλη του Ν.Σ.Κ., ή δη¬ 
μόσιοι πολιτικοί ή στρατιωτικοί υπάλληλοι ή επιστήμονες ή 
τεχνικοί από τον πίνακα του άρθρου 185 του κώδικα ποινι¬ 
κής δικονομίας. Οι αμοιβές των πραγματογνωμόνων εκκα¬ 
θαρίζονται από τον Πρόεδρο του Ν.Σ.Κ., σύμφωνα μετά άρ¬ 
θρα 7 παραγρ. 2 περ. ιβ’ και 16 παραγρ. 4 περ. β’ και κατα¬ 
βάλλονται από το δημόσιο, σύμφωνα με τις διατάξεις, που 
αφορούν στο δημόσιο λογιστικό. 

Κατά τα λοιπά στην αυτοψία και στην πραγματογνωμοσύ¬ 
νη, εφαρμόζονται αναλόγως οι σχετικές διατάξεις του κώ¬ 
δικα ποινικής δικονομίας. 

7. Ο ανακριτής δικαιούται να ζητήσει από κάθε δημόσια 
αρχή την παροχή στοιχείων ή την αποστολή πιστοποιητικών 
ή βεβαιώσεων, για θέματα, που ανάγονται στην αρμοδιότη- 
τά του ή αντιγράφων των εγγράφων, που βρίσκονται στην 
κατοχή της. 

8. Έγγραφα, τα οποία κατέχει ιδιώτης, μπορούν να ζητη¬ 
θούν από τον ανακριτή και επιστρέφονται υποχρεωτικά με¬ 
τά το τέλος της πειθαρχικής δίκης. Ο ανακριτής είναι υπο¬ 
χρεωμένος, ύστερα από αίτηση του ιδιώτη, να χορηγήσει α- 
τελώς, εκτός από απόδειξη παραλαβής, και επίσημο 
αντίγραφο ή απόσπασμα των εγγράφων, που παρέλαβε. Αν 
πρόκειται για έγγραφα αναγκαία στον ιδιώτη, για την εξυ- 
πηρέτηση συμφέροντος του, εξετάζονται στον τόπο, όπου 
βρίσκονται. 

Η άρνηση της παράδοσης ή ανακοίνωσης, τιμωρείται κα¬ 
τά τις διατάξεις του άρθρου 169 του ποινικού κώδικα. 

Άρθρο 92 

Ορισμός συνεδρίασης - Κλήση του διωκόμενου 
1. Μετά το τέλος της ανάκρισης και τη σύνταξη του σχετι¬ 
κού πορίσματος, ο πρόεδρος του συμβουλίου, αφού λάβει 
τη δικογραφία, ορίζει με πράξη του ημερομηνία, για τη συ¬ 
ζήτηση της υπόθεσης, ενώπιον του πειθαρχικού συμβουλί¬ 
ου. Η πράξη αυτή κοινοποιείται σε όλα τα μέλη του συμ¬ 
βουλίου. Η ημερομηνία της συζήτησης, δεν επιτρέπεται να 
απέχει λιγότερο από δέκα ημέρες από την κοινοποίηση της 
πράξης. 

Η πράξη κοινοποιείται και στο διωκόμενο με κλήση να 
προσέλθει και να λάβει γνώση, αν επιθυμεί του φακέλου και 
να παραστεί κατά τη συζήτηση. Η κλήση επιδίδεται δέκα 
τουλάχιστον ημέρες πριν από την ημέρα της συζήτησης. Η 
τυχόν μη προσέλευση του διωκόμενου δεν εμποδίζει την 
πρόοδο της διαδικασίας. Παράσταση ή συμπαράσταση δι¬ 
κηγόρου, δεν επιτρέπεται. 

2.0 πρόεδρος του συμβουλίου μπορεί αυτεπαγγέλτως ή 
ύστερα από αίτηση του διωκόμενου να καλέσει ενώπιον του 
συμβουλίου μάρτυρες. 

Άρθρο 93 

Κύρια διαδικασία - Απόφαση 
1. Αν ο διωκόμενος δεν εμφανιστεί κατά τη συζήτηση και 
δεν έχει κλητευθεί νομίμως ή εμπροθέσμως ή δεν προσήλ- 
θε από ανυπέρβλητο κώλυμα, ορίζεται νέα ημερομηνία για 
συζήτηση. Το συμβούλιο μπορεί, και αν δεν συντρέχουν οι 

παραπάνω όροι, να αναβάλει τη συζήτηση. Σχετικά με την 
προσαγωγή μαρτύρων εφαρμόζονται οι διατάξεις του κώ¬ 
δικα ποινικής δικονομίας. Αν δεν συντρέχει περίπτωση ανα¬ 
βολής, το συμβούλιο προχωρεί στη συζήτηση της υπόθε¬ 
σης παρά την απουσία του διωκόμενου. 

2. Ο διωκόμενος μπορεί να ζητήσει εγγράφως πριν από 
την έναρξη της συνεδρίασης, την εξαίρεση δύο το πολύ με¬ 
λών του πειθαρχικού συμβουλίου, αναφέροντας τους λό¬ 
γους εξαίρεσης. Για την αίτηση αποφασίζει το συμβούλιο, 
χωρίς τη συμμετοχή του μέλους, του οποίου ζητήθηκε η ε¬ 
ξαίρεση, με αιτιολογημένη απόφαση, που καταχωρίζεται 
στα πρακτικά. Τα μέλη, την εξαίρεση των οποίων αποφάσι¬ 
σε το συμβούλιο, αντικαθίστανται από τα αναπληρωματικά. 

3. Κατά τη συζήτηση της υπόθεσης ο εισηγητής διαβάζει 
την πειθαρχική αγωγή και το πόρισμα της ανάκρισης, αν έ¬ 
χει ενεργηθεί. Στη συνέχεια καλούνται, για εξέταση οι μάρ¬ 
τυρες και μετά, δίνεται ο λόγος στο διωκόμενο να αναπτύ¬ 
ξει προφορικά την απολογία του και να απαντήσει στα ερω¬ 
τήματα των μελών του συμβουλίου. Ο διωκόμενος έχει 
δικαίωμα να υποβάλει υπόμνημα μέσα σε εύλογη προθε¬ 
σμία, που ορίζει ο πρόεδρος. 

Ο πρόεδρος του συμβουλίου διευθύνει τη συζήτηση, α¬ 
πευθύνει ερωτήσεις και δίνει την άδεια στα μέλη του συμ¬ 
βουλίου και στο διωκόμενο να υποβάλουν ερωτήσεις. 

Για τη συνεδρίαση του πειθαρχικού συμβουλίου συντάσ- 
σεται από το γραμματέα πρακτικό, το οποίο υπογράφεται 
από αυτόν και τον πρόεδρό. Το πρακτικό περιέχει με συ¬ 
ντομία τις καταθέσεις των μαρτύρων, την προφορική απο¬ 
λογία του διωκόμενου, καθώς και έκθεση για κάθε αξιόλο¬ 
γο γεγονός, που συνέβη κατά τη διάρκειατης συνεδρίασης. 
Ο πρόεδρος μπορεί να διατάξει καταχώριση ουσιωδών με¬ 
ρών των καταθέσεων ή δηλώσεων, που γίνονται κατά τη συ¬ 
νεδρίαση, επιτρέποντας ενδεχομένως την υπαγόρευσή 
τους. 

4. Το συμβούλιο εκτιμά ελευθέρως τα αποδεικτικά στοι¬ 
χεία. Αν τα κρίνη ανεπαρκή, μπορεί με απόφασή του να δια¬ 
τάξει κρείσσονες αποδείξεις. 

Αν αποφασιστεί η διενέργεια αυτοψίας, διενεργείται από 
το συμβούλιο. Η προδικαστική απόφαση, επιδίδεται στο 
διωκόμενο και όταν ενεργηθούν όσα διατάσσονται με αυ¬ 
τήν, επαναλαμβάνεται η κύρια διαδικασία. 

5. Κατά τη διάσκεψη, αν διατυπώνονται σε κάποιο ζήτη μα 
περισσότερες από δύο γνώμες, με αποτέλεσμα να μην σχη¬ 
ματίζεται πλειοψηφία, αυτοί που ψήφισαν υπέρ της δυσμε- 
νέστερης για το διωκόμενο γνώμης ή υπέρ της βαρύτερης 
ποινής, προσχωρούν στην αμέσως ευνοϊκότερη. 

6. Το σχέδιο της απόφασης συντάσσεται από τον εισηγη¬ 
τή και υπογράφεται από αυτόν και τον πρόεδρο. Το πρωτό¬ 
τυπο της απόφασης υπογράφεται από τον πρόεδρο και το 
γραμματέα και καταχωρίζεται σε ειδικό βιβλίο. 

7. Η απόφαση περιέχει τη σύνθεση του συμβουλίου, το ο¬ 
νοματεπώνυμο και το βαθμό του διωκόμενου, μνεία της τυ¬ 
χόν παράστασής του ή της νόμιμης κλήτευσής του, συνε¬ 
πτυγμένη περίληψη της κατηγορίας και της απολογίας με 
τους ουσιώδεις ισχυρισμούς του, αιτιολογικό τόσο ως προς 
την διαπίστωση ή μη της ενοχής, όσο και ως προς την επι¬ 
μέτρηση της ποινής και διατακτικό. 

8. Η οριστική απόφαση του συμβουλίου επιδίδεται, με ε¬ 
πιμέλεια του Γραμματέα, στο διωκόμενο και τον Υπουργό 
Οικονομικών. 

Άρθρο 94 
Έφεση 

1. Οι αποφάσεις των Πειθαρχικών Συμβουλίων των παρα¬ 
γράφων 1 και 2 του άρθρου 51, είναι τελεσίδικες και εκτε- 
λούνται, σύμφωνα με τα οριζόμενα στο άρθρο 96. 

2. Οι αποφάσεις των Πειθαρχικών Συμβουλίων της παρα- 
γρ. 3 του ίδιου άρθρου, υπόκεινται σε έφεση, στην μεν πε¬ 
ρίπτωση α’, ενώπιον του οριζόμενου από την παράγραφο 2 
του άρθρου 51 Συμβουλίου, στη δε περίπτωση β', ενώπιον 
της Ολομέλειας του Ν.Σ.Κ. Στις περιπτώσεις αυτές, υπόκει- 
νται σε έφεση, που ασκείται από τοντιμωρηθέντα, και οι α¬ 
ποφάσεις του Υπουργού Οικονομικών ή του Προέδρου, της 
παραγράφου 2 του άρθρου 85. 

3. Δικαίωμα έφεσης, κατά καταδικαστικής ή απαλλακτι¬ 


κής απόφασης Πειθαρχικού Συμβουλίου, στις περιπτώσεις 
της παραγράφου 3 του άρθρου 51, έχουν, ο Υπουργός Οι¬ 
κονομικών και αυτός, που τιμωρήθηκε ή απαλλάχθηκε με 
μειωτική αιτιολογία, μέσα σε προθεσμία τριάντα (30) ημε¬ 
ρών, από την επίδοση της απόφασης στον καθένα αντίστοι- 
χα. 

4. Η έφεση ασκείται με κατάθεση στην Γραμματεία της 
Κεντρικής Υπηρεσίας του Ν.Σ.Κ., η οποία υποχρεούται το 
συντομότερο, να κινήσει τη διαδικασία σύγκλησης του δευ¬ 
τεροβάθμιου Συμβουλίου. 

5. Με την άσκηση της έφεσης, η υπόθεση μεταβιβάζεται 
στο δευτεροβάθμιο Συμβούλιο, το οποίο δεν μπορεί να χει- 
ροτερεύσειιη θέση του διωκόμενου, αν αυτός μόνο έχει α¬ 
σκήσει έφεση. 

6. Η προθεσμία για την άσκηση της έφεσης και η άσκησή 
της, αναστέλλουν την εκτέλεση της απόφασης. 

7. Ως προς τη διαδικασία ενώπιον των δευτεροβάθμιων 
πειθαρχικών Συμβουλίων, τα δικαιώματα του διωκόμενου, 
την έκδοση και επίδοση της απόφασης σ’αυτόν, ισχύουν α- 
ναλόγως, όσα ορίζονται για τα πρωτοβάθμια Συμβούλια. 

Στο δευτεροβάθμιο Συμβούλιο, δεν είναι υποχρεωτικό ο 
διωκόμενος να κληθεί και πάλι σε απολογία, μπορεί όμως, 
αν το ζητήσει, να αναπτύξει προφορικά τις απόψεις του. 

Άρθρο 95 

Επανάληψη πειθαρχικής δίκης 

1. Τελεσίδικη απόφαση πειθαρχικού Συμβουλίου, υπόκει- 
ται μόνο σε επανάληψη της πειθαρχικής δίκης: 

α) Αν μετά την καταδικαστική πειθαρχική απόφαση, εκδό- 
θηκε για την ίδια πράξη αμετάκλητη αθωωτική απόφαση, ή 
αμετάκλητο απαλλακτικό βούλευμα. 

β) Αν μετά την αθωωτική πειθαρχική απόφαση, εκδόθηκε 
αμετάκλητη καταδικαστική απόφαση, γιατην ίδια πράξη, σε 
βαθμό πλημμελήματος ή κακουργήματος και 

γ) Αν μετά την έκδοση καταδικαστικής πειθαρχικής από¬ 
φασης, αποκαλύφθηκαν νέα αποδεικτικά στοιχεία, ή ανα¬ 
τράπηκε με αμετάκλητη δικαστική απόφαση η αποδεικτική 
δύναμη στοιχείων, που είχαν ληφθεί υπόψη. 

2. Την επανάληψη της πειθαρχικής δίκης, ζητεί στις περι¬ 
πτώσεις α’ και γ’ αυτός, που διώχθηκε πειθαρχικά και στην 
περίπτωση β’ ο Υπουργός Οικονομικών. Η αίτηση απευθύ¬ 
νεται, προς το συμβούλιο, που είχε εκδώσει την προσβαλ¬ 
λόμενη απόφαση και ασκείται, όπως η έφεση, μέσα σε ένα 
έτος από την ημέρα, που έγινε αμετάκλητη η δικαστική α¬ 
πόφαση, στην οποία στηρίζεται, ή από τότε, που αποκαλύ¬ 
φθηκαν τα νέα αποδεικτικά στοιχεία. 

3. Μεταβολή της υπηρεσιακής κατάστασης αυτού, που τι¬ 
μωρήθηκε, δεν επιδρά στην αρμοδιότητα του συμβουλίου, 
που είχε εκδώσει την προσβαλλόμενη απόφαση. 

4. Κατά την επανάληψη της δίκης, τηρείται η διαδικασία, 
που ορίζεται στα άρθρα 91 επόμενα. Η απόφαση, που εκδί- 
δεται, αν είναι αθωωτική ή επιβάλλει ελαφρότερη ποινή 
(γιατί έγινε δεκτή η αίτηση αυτού που τιμωρήθηκε), ή αν εί¬ 
ναι καταδικαστική (γιατί έγινε δεκτή η αίτηση του Υπουρ¬ 
γού), εξαφανίζει την αρχική απόφαση. 

Άρθρο 96 

Συνέπειες αποφάσεων 

1. Όταν η απόφαση γίνει τελεσίδικη, είναι εκτελεστή και ο 
πρόεδρος του πειθαρχικού συμβουλίου διατάσσει να επι- 
δοθεί κυρωμένο αντίγραφό της σ’αυτόν, που διώχθηκε πει¬ 
θαρχικά. Στη συνέχεια ο φάκελλος της υπόθεσης υποβάλ¬ 
λεται στη ΓραμματείατουΝ.Σ.Κ., η οποία επιμελείται γιατην 
έκδοση της προβλεπόμενης κατά περίπτωση, διοικητικής 
πράξης, για εκτέλεση της επιβληθείσας ποινής. 

Οι πειθαρχικές αποφάσεις καταχωρίζονται στο μητρώο 
αυτού, που διώχθηκε και αντίγραφό τους τίθεται στον ατο¬ 
μικό φάκελό του, όπου και τηρείται. Οι πειθαρχικοί φάκελοι 
φυλάσσονται στο αρχείο του αρμόδιου Γ ραφείου της Γ ραμ- 
ματείαςτου Ν.Σ.Κ. 

2. Η εκτέλεση της απόφασης, που επιβάλλει πρόστιμο ή 
στέρηση της μισθολογικής προαγωγής, γίνεται από τον 
Πρόεδρο του Ν.Σ.Κ., ή με εντολή αυτού, από τον οικείο εκ- 
καθαριστή των αποδοχών. 

Το ποσό του προστίμου ή της μισθολογικής προαγωγής, 
παρακρατείται από τις αποδοχές του πρώτου μήνα από την 

υποβολή της πειθαρχικής απόφασης στον Πρόεδρο. Αν το 
ποσό του προστίμου είναι ανώτερο από το ένα τέταρτο των 
μηνιαίων αποδοχών του τιμωρημένου, η παρακράτηση γί¬ 
νεται σε περισσότερες μηνιαίες δόσεις, οριζόμενες από την 
απόφαση. Καμιά δόση δεν επιτρέπεται να υπερβαίνει το έ¬ 
να τέταρτο των μηνιαίων αποδοχών. Αν ο τιμωρημένος α¬ 
ποχωρήσει από την υπηρεσία, τα οφειλόμενα ποσά ει- 
σπράττονται, σύμφωνα με τις διατάξεις του Κ.Ε.Δ.Ε. Αν ο τι¬ 
μωρημένος αποβιώσει, η οφειλή κατά το ποσό, που δεν έχει 
εισπραχθεί, διαγράφεται. 

3. Η εκτέλεση της ποινής της προσωρινής παύσης, αρχί¬ 
ζει την επόμενη ημέρα από την επίδοση της τελεσίδικης πει¬ 
θαρχικής απόφασης στον τιμωρημένο. 

Κατά τη διάρκεια της εκτέλεσης της ποινής προσωρινής 
παύσης, ο τιμωρημένος α) δεν μπορεί να ασκεί τα υπηρε¬ 
σιακά του καθήκοντα ούτε άλλη αρμοδιότητα, που έχει α¬ 
νατεθεί σ'αυτόν, με την ιδιότητά του ως μέλους του Ν.Σ.Κ. 
και β) στερείται το μισό των αποδοχώντου κάθε μήνα. Η πα¬ 
ρακράτηση γίνεται από τον εκκαθαριστή των αποδοχών και 
Δ°Ογ σ ό’ Π ° υ παρακρατείται περιέρχεται στην αρμόδια 

4. Οι ποινές, της επίπληξης μετά διετία, οι ποινές του προ¬ 
στίμου και της στέρησης μισθολογικής προαγωγής μετά 
πενταετία και οι ποινές της προσωρινής παύσης μετά δεκα¬ 
ετία από την επιβολή τους, διαγράφονται από το μητρώο 
του τιμωρημένου και δεν λαμβάνονται υπόψη κατά τις κρί- 
σειςτου, εφ’όσον κατά τα χρονικά αυτά διαστήματα, δεν τι¬ 
μωρήθηκε με οποιαδήποτε ποινή. 

Αν μέσα στον παραπάνω χρόνο επιβληθεί νέα πειθαρχική 
ποινή, η διαγραφή επέρχεται μετά την πάροδο του χρόνου, 
που προβλέπεται γι αυτήν, ο οποίος υπολογίζεται από τη 
λήξη εκείνου που προβλέπεται για την πρώτη 
ΜΕΡΟΣ ΠΕΜΠΤΟ 
ΔΙΟΙΚΗΤΙΚΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΔΙΑΚΡΙΣΗ - ΚΑΤΗΓΟΡΙΕΣ - ΚΛΑΔΟΙ - ΠΡΟΪΣΤΑΜΕΝΟΙ 
Άρθρο 97 

Θέσεις κατά κατηγορία - κλάδους 
1. Οι οργανικές θέσεις του διοικητικού προσωπικού του 
Ν.Σ.Κ. είναι συνολικά εκατόν είκοσι τέσσερεις (124) και κα- 
τανέμονται σε κατηγορίες και κλάδους ως εξής· 

Α. ΜΟΝΙΜΟ ΠΡΟΣΩΠΙΚΟ 1 ’ 

α) Κατηγορία ΠΕ - Θέσεις είκοσι επτά (27) 

Κλάδος ΠΕ-1 Διοικητικός-Οικονομικός, θέσεις οργανικές 
είκοσι επτά (27), από τις οποίες μία (1) προσωρινή (άρθρο 
11 παρ. 2τουν. 1199/81). 
β) Κατηγορία ΤΕ - Θέσεις πέντε (5) 
αα. Κλάδος ΤΕ-1 Διοικητικός-Λογισπκός, θέσεις οργανι¬ 
κές δύο (2). 

ββ. Κλάδος ΤΕ-2 Πληροφορικής, θέσεις οργανικές τρεις 
(3)· 

γ) Κατηγορία ΔΕ - Θέσεις εξήντα επτά (67) 
αα. Κλάδος ΔΕ-1 Διοικητικός-Λογισπκός, θέσεις οργανι¬ 
κές τριάντα οκτώ (38). 

ββ. Κλάδος ΔΕ-2 Δακτυλογράφων-Στενογράφων, θέσεις 
οργανικές δ > α οκτώ ( 18 ). 

_^ΥΥ· Κλάδτ ΔΕ-3 Χειριστών Η/Υ, θέσεις οργανικές επτά 

δδ. Κλάδος ΔΕ-4 Τηλεφωνητών, θέσεις οργανικές δύο 

^εε. Κλάδος ΔΕ-5 Τεχνικός-Οδηγών, θέσεις οργανικές δύο 

δ) Κατηγορία ΥΕ - Θέσεις είκοσι δύο (22) 
αα. Κλάδος ΥΕ-1 Ταξινόμων, θέσεις οργανικές πέντε (5). 
ββ. Κλάδος ΥΕ-2 Επιμελητών, θέσεις οργανικές δέκα 
τρεις (13). 

γγ. Κλάδος ΥΕ-3 Προσωπικού καθαριότητος, θέσεις ορ¬ 
γανικές τέσσερεις (4). 

δδ. Κλάδος ΥΕ-4 Καθαριστριών, θέσεις οργανικές δύο 
(2), προσωποπαγείς. 

Β. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 
Θέση μία (1) με σύμβαση ιδιωτικού δικαίου αορίστου χρό¬ 
νου, από μεταφορά, σύμφωνα με το άρθρο 56 του Ν 
1943/91. 


2. Οι θέσεις του διοικητικού προσωπικού, ανήκουν οργα¬ 
νικά στις υπηρεσιακές μονάδες της Κεντρικής Υπηρεσίας 
του Ν.Σ.Κ. Με απόφαση του Προέδρου, μπορεί ορισμένος 
αριθμός αυτών, να μεταφέρεταιαπότην Κεντρική Υπηρεσία 
σε Γραφεία Νομικών Συμβούλων και Δικαστικά Γ ραφεία ή 
αντίστροφα. 

3. Το διοικητικό προσωπικό, που υπηρετεί κατά την έναρ¬ 
ξή ιοχύος του παρόντος Διατάγματος, κατατάσσεται στις α¬ 
ντίστοιχες κατηγορίες και κλάδους, που προβλέπονται από 
τις προηγούμενες παραγράφους, με απόφαση του Υπηρε¬ 
σιακού Συμβουλίου. 

Αρθρο 98 

Κατάταξη θέσεων κατά βαθμούς - Καθήκοντα 

1. Οι θέσεις των κατηγοριών ΠΕ, ΤΕ και ΔΕ, κατατάσσο¬ 
νται στους βαθμούς Δ', Γ, Β' και Α', από τους οποίους κα¬ 
τώτερος είναι ο Δ'και ανώτερος ο Α’. 

2. Οι θέσεις της κατηγορίας ΥΕ, κατατάσσονται στους 
βαθμούς Ε, Δ, Γ και Β, από τους οποίους κατώτερος είναι 
ο Ε' και ανώτερος ο Β'. 

3. Εισαγωγικός βαθμός των κατηγοριών ΠΕ, ΤΕ και ΔΕ εί- 
ναιο βαθμόςΔ'και της κατηγορίας ΥΕ, ο βαθμός Ε'. Γιατους 
απόφοιτους της Σχολής Δημόσιας Διοίκησης, εισαγωγικός 
βαθμός είναι ο Β'. 

4. Οι θέσεις όλων των βαθμώντων κατηγοριών Π Ε, ΤΕ, ΔΕ 
και ΥΕ, είναι σε κάθε κατηγορία οργανικά ενιαίες. Μεταξύ υ¬ 
παλλήλων του ίδιου βαθμού, προηγείται ο αρχαιότερος. 

5. Ανάθεση σε διοικητικό υπάλληλο, καθηκόντων άλλης 
κατηγορίας, κλάδου ή βαθμού, είναι δυνατή με απόφαση 
του οικείου Προϊσταμένου ή του Προέδρου, σε περίπτωση 
υπηρεσιακής ανάγκης. Η άρνηση εκτέλεσης της απόφασης 
η η πλημμελής εκτέλεση αυτής, συνιστούν πειθαρχικό αδί¬ 
κημα. 

Άρθρο 99 

Τυπικά προσόντα κλάδων 

1 .Τυπικά προσόντα για το διορισμό στον εισαγωγικό βαθ¬ 
μό των κλάδων του διοικητικού προσωπικού του Ν.Σ.Κ., ο¬ 
ρίζονται τα κατά περίπτωση προβλεπόμενα από το π δ 
194/1988 (ΦΕΚ 84 Α’). 

2. Οι διατάξεις των παραγράφων 5,6 και 7 του άρθρου 29 
εφαρμόζονται αναλόγως και στο διοικητικό προσωπικό του 
Ν.Σ.Κ. 

ΚΕΦΑΛΑΙΟ Β' 

ΥΠΗΡΕΣΙΑΚΑ ΣΥΜΒΟΥΛΙΑ - ΠΕΙΘΑΡΧΙΚΕΣ ΔΙΚΑΙΟΔΟΣΙΕΣ 
- ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 100 
Προϊστάμενοι 

1. Στη Γενική Διεύθυνση Διοικητικής Υποστήριξης και στις 
Διευθύνσεις Διοικητικής Μέριμνας και Οικονομικών Υποθέ¬ 
σεων, τοποθετούνται προϊστάμενοι, διοικητικοί υπάλληλοι 
της κατηγορίας Π Ε, με βαθμό Α'. 

2· Στα τμήματα και Γ ραφεία των Διευθύνσεων της προη¬ 
γούμενης παραγράφου και των λοιπών υπηρεσιών της Κε- 
ντρικής Υπηρεσίας, τοποθετούνται προϊστάμενοι, διοικητι¬ 
κοί υπάλληλοι των κατηγοριών ΠΕ, ΤΕ και ΔΕ, με βαθμό Α', 
αν δεν ορίζεται διαφορετικά από τις διατάξεις του παρό¬ 
ντος Διατάγματος. 

Άρθρο 101 

Επιλογή Προϊσταμένων 

1.0 προϊστάμενος της Γ ενικής Διεύθυνσης Διοικητικής Υ- 
ποστηριξης, επιλέγεται από το Υπηρεσιακό Συμβούλιο, που 
προβλέπεται στο άρθρο 51 παραγρ. 3περιτττ. β’, με εισηγη¬ 
τή Νομικό Σύμβουλο, ή Πάρεδρο, ύστερα από σχετικό ερώ¬ 
τημα του Υπουργού Οικονομικών. 

2. Οι προϊστάμενοι των Διευθύνσεων, των Τμημάτων και 
των Γραφείων, επιλέγονται από το Υπηρεσιακό Συμβούλιο 
του άρθρου 102, ύστερα από σχετικό ερώτημα του Προέ¬ 
δρου του Ν.Σ.Κ. 

Άρθρο 102 

Υπηρεσιακό και Πειθαρχικό Συμβούλιο 


1. Το Υπηρεσιακό και Πειθαρχικό Συμβούλιο για το διοι¬ 
κητικό προσωπικό του Ν.Σ.Κ., συγκροτείται με απόφαση 
του Προέδρου για ένα έτος και αποτελείται από: 
α) Ένα (1) Νομικό Σύμβουλο του Κράτους, ως Πρόεδρο, 

με αναπληρωτή ομοιόβαθμό του. 

β) Δύο (2) Παρέδρουςτου Ν.Σ.Κ., με ισάριθμους ομοιό- 
βαθμους αναπληρωτέςτους. 

γ) Τον Προϊστάμενο της Γενικής Διεύθυνσης Διοικητικής 
Υποστήριξης, με αναπληρωτή ένα από τους Προϊσταμέ¬ 
νους των Διευθύνσεων αυτής. Γραμματέας ορίζεται διοικη¬ 
τικός υπάλληλος, με βαθμό Α' ή Β', με ομοιόβαθμο αναπλη¬ 
ρωτή του. Χρέη εισηγητή ασκεί, διοικητικός υπάλληλος, 
Προϊστάμενος τμήματος ή Γ ραφείου. 

2. Σε περίπτωση έλλειψης, απουσίας ή κωλύματος των ο¬ 
ριζόμενων στην περίπτωση γ’ της προηγούμενης παραγρά¬ 
φου προσώπων, το Συμβούλιο συγκροτείται και συνεδριά¬ 
ζει νόμιμα, με τα υπόλοιπα μέλη του. 

3. Η διάταξη του άρθρου 6 παραγρ. 3, για τον σχηματισμό 
πλειοψηφίας καιτην υπεροχή της ψήφουτου Προέδρου, σε 
συνδυασμό με το άρθρο 93 παρ. 5, εφαρμόζεται ανάλογα 
και στις περιπτώσεις του παρόντος άρθρου. 

4. Μέχρι να εκδοθεί η από την παράγραφο 1 προβλεπό- 
μενη απόφαση του Προέδρου, για τη συγκρότηση του Συμ¬ 
βουλίου, Υπηρεσιακό και Πειθαρχικό Συμβούλιο, για το δι¬ 
οικητικό προσωπικό, εξακολουθεί να είναι η Ολομέλεια του 
Ν.Σ.Κ. 

Άρθρο 103 

Πειθαρχικές δικαιοδοσίες - Πειθαρχική δίωξη 

1. Η πειθαρχική δικαιοδοσία στο διοικητικό προσωπικό 
του Ν.Σ.Κ., ασκείται: 

α) Για τον Προϊστάμενο της Γενικής Διεύθυνσης από το 
Πειθαρχικό Συμβούλιο του άρθρου 51 παραγρ. 3 περίπτω¬ 
ση β'. 

β) Γιατους λοιπούς υπαλλήλους, από το Πειθαρχικό Συμ¬ 
βούλιο του προηγούμενου άρθρου. 

2. Οι πειθαρχικές ποινές της έγγραφης επίπληξης και του 
προστίμου, μπορούν να επιβληθούν και από τον Υπουργό 
Οικονομικών ή τον Πρόεδρο του Ν.Σ.Κ. 

3. Αρμόδιοι για την άσκηση πειθαρχικής δίωξης, σε όλο το 
διοικητικό προσωπικό, είναι ο Υπουργός Οικονομικών και ο 
Πρόεδρος. 

Άρθρο 104 
Γ ενικές ρυθμίσεις 

Σε όλα τα θέματα του διοικητικού προσωπικού, που αφο¬ 
ρούν στην πρόσληψη, τη διαδικασία επιλογής, στο διορι¬ 
σμό και τα σχετικά με αυτόν προσόντα, στην υπηρεσιακή 
και μισθολογική κατάσταση και εξέλιξη, τους όρους και τις 
προϋποθέσεις αυτής, στις υποχρεώσεις και τα καθήκοντα, 
στην πειθαρχική ευθύνη, στη λύση της υπηρεσιακής σχέ¬ 
σης και τις σχετικές διαδικασίες, εφαρμόζονται οι αντίστοι¬ 
χες διατάξεις της κείμενης νομοθεσίας, για τους διοικητι¬ 
κούς υπαλλήλους του Δημοσίου, όπως ισχύουν κάθε φορά, 
εφόσον από τις διατάξεις του παρόντος Διατάγματος, δεν 
προβλέπεται διαφορετική ρύθμιση. 


Άρθρο 105 

Μεταβατικές διατάξεις 

1. Από την έναρξη ισχύος του παρόντος Διατάγματος, οι 
βαθμοί του Δικαστικού Αντιπροσώπου Α'τάξεως και του Δι¬ 
καστικού Αντιπροσώπου Β'τάξεως, ενοποιούμενοι μετα- 
τρέπονται σε βαθμό Δικαστικού Αντιπροσώπου, στον οποίο 
καταβάλλονται οι αποδοχές που προβλέπονται από τις κεί¬ 
μενες διατάξεις για το βαθμό του Δικαστικού Αντιπροσώ¬ 
που Β' Τάξεως. Οι κατά τον ίδιο χρόνο υπηρετούντες Δικα¬ 
στικοί Αντιπρόσωποι Α' Τάξεως, εξακολουθούν να διατη¬ 
ρούν την βαθμολογική και μισθολογική κατάσταση, που 
προβλέπουν γι αυτούς οι κείμενες διατάξεις, μέχρι να προ- 
αχθούν στον βαθμό του Παρέδρου. 

2. Η μισθολογική προαγωγή στον επόμενο ή μεθεπόμενο 
βαθμό των Νομικών Συμβούλων, των Παρέδρων και των Δι¬ 
καστικών Αντιπροσώπων Α' Τάξεως, που υπηρετούν κατά 
την έναρξη ισχύος του παρόντος Διατάγματος, χορηγείται 
με βάση το χρόνο υπηρεσίας σε κάθε βαθμό, τον οποίο προ- 
έβλεπαν οι προ αυτής ισχύσασες διατάξεις. 

3. Η θητείατων μελών,τωνπροβλεπόμενωναπότο άρθρο 
51 παραγρ. 3 υπηρεσιακών και πειθαρχικών συμβουλίων ό¬ 
ταν συγκροτηθούν, λήγει την 31 Δεκεμβρίου του έτους συ¬ 
γκρότησής τους. Μέχρι να εκδοθεί η σχετική απόφαση του 
Προέδρου, υπηρεσιακά και πειθαρχικά συμβούλια, γιατα υ¬ 
παγόμενα σ'αυτά μέλη, εξακολουθούν να είναι τα κατά πε¬ 
ρίπτωση οριζόμενα στο άρθρο 28 παραγρ. 3 του Β.Δ. 
6/1961 (ΦΕΚΑ'5). 

4. Οι επιθεωρητές των Δικαστικών Αντιπρ/πων, οι οποίοι 
είχαν ορισθεί, πριν από την έναρξη ισχύος του παρόντος 
Διατάγματος, ολοκληρώνουντο έργο τους, σύμφωνα με τις 
διατάξεις, που ίσχυαν κατά το χρόνο του ορισμού τους. 

Άρθρο 106 

Έναρξη ισχύος - Κατάργηση διατάξεων 

1. Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβέρνησης. Από την η¬ 
μερομηνία αυτή, καταργείται κάθε γενική ή ειδική διάταξη, 
που είναι αντίθετη, ή που ρυθμίζει με διαφορετικό τρόπο, 
θέματα που αποτελούν το περιεχόμενό του. 

2. Θέματα του Ν.Σ.Κ. καιτων μελώντου, τα οποία δεν ρυθ¬ 
μίζονται ειδικώς από τις διατάξεις του παρόντος Διατάγμα¬ 
τος, εξακολουθούν να διέπονται από τις σχετικές με αυτά 
διατάξεις της κείμενης νομοθεσίας. 

Στον Υπουργό Οικονομικών αναθέτουμε την εκτέλεση και 
δημοσίευση του παρόντος διατάγματος. 

Αθήνα ΙΘΑυγούστου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




